Kļava Mirdza

Raibā vasara

RAIBĀ VASARA

Mirdza Kļava

1. visi par vienu un viens par visiem

Ticiet vai neticiet, bet pavisam netālu no straujās skaistules Gaujas ir ciemats «Vecozoli». Sī upe, nebēdniece, neparko negrib tecēt taisni, līkumo kā mīkla, cepot kliņģeri. Un vienā tādā līkumā meklējami Vecozoli. Pagaidām ciemats ģeogrāfijas kartēs nav atzimēts. Kad šo trūkumu novērsīs, jūs katrs varēsiet Vecozolus atrast un tur paciemoties. Paši redzēsiet, cik tas būs jauki.

Pie Vijolīšu gravas no lielās šosejas nogriežas lauku ce]š, ejiet taisni uz priekšu līdz trim ozoliem. Zem varenās trijotnes ķeburainajiem zariem stingri nostājušies plati zaji vārti. Liela oranža plāksne rudzupuķu ziliem stūrainiem burtiem atnācējiem pavēsti:

VECOZOLI Loti skaists vasaras ciemats.

Cauri ciematam kā iedzeltena lente laiski izstiepies grantēts ceļš, tam abās pusēs zaļo krāsainiem ziediem izraibināti dārzi. Saprotams, ka dārzos ir mājiņas, dažas lepni stāv uzkalniņos, viena otra paslēpusies koku zaros, cita zem akmeņu kaudzes.

No vārtiem trešā pa labi ir visievērojamākā māja. Tā gozējas pašā dārza vidū, ietinusies robainās staipekņu lapās, šur tur pazibsnīdama spilgti dzeltenām sienām. Pie sētas tāda pati dzeltena plāksne ar uzrakstu:

CIEMATA PRIEKŠNIEKS.

Jūs jau varat iedomāties, ka ciemata priekšnieks nav neviens cits kā vectēvs Kurmis. Un šī dzeltenā mājiņa pieder viņam.

«Vasaras mājai galvenais ir vaļējs lievenis. Vai tā nav?» — mēdz teikt Kurmis.

Pašreiz ciematu apspīd laipna saule. Cauri lievenim skraida vējš, uzpūzdams patīkamu vēsumu, pa margām dejo zaru ēnas. Nu, pavisam skaistil Tikai vectēvam Kurmim tobrīd nav laika priecāties par dabas jaukumiem, viņam svarīgs darbs — jāgatavojas brokastīm.

Uz galda baltā šķīvī, uzgriezis pasaulei apaļo muguru, gul pusklaips rupjās maizes. Tam blakus uz garena šķīvja kausētā sviestā peld vārīta zivs, apkaisīta ar sīki sagrieztu cieti novārītu olu un pārklāta gaišzalām salātu lapām.

Kurmis salātus sēj zem ābeles, ēnā tie izaugot maigāki un mīkstāki.

Brūnā māla bļodiņa pilna baltastainiem, sarkaniem redīsiem, nupat kā dārzā sarautiem. Nomazgāt gan tos varēja rūpīgāk, bet vectēvs par smiltīm daudz neko nebēdā.

—   Smiltis iztīra māgu, — viņš apgalvo.

Sviesta trauciņā sviests dzeltenumā sacentās ar pašu sauli.

Vectēvs atnesa gaiši zilu kafijas kannu. Dārzā tūliņ ieplūda grauzdētu ozolzīļu smarža. Kurmis atzina tikai ozolzīļu kafiju.

Tā kā viss būtu sagatavots. Vectēvs prātīgi apsēdās no meldriem pītā krēslā.

—         Tagad iekodīsim, — viņš noteica un sāka cītīgi rādīt savu labo ēstgribu.

Kad palika tikai neliela maizes doniņa, dzerdams trešo tasi kafijas, Kurmis pats sev domīgi jautāja:

—   Vai vēl ēst vai neēst?

Redīsus bez ievērības atstāt nevarēja. Ēšana turpinājās.

Viss bija notiesāts, vectēvs Kurmis mēģināja piecelties, bet tas uzreiz neizdevās. Ēdot viņš bija kļuvis krietni smagāks, atkritis atpakaļ krēslā, žēli nopūtās:

—   Nez vai paliks maz dzīvs vai ne?

Par šo drūmo jautājumu nav jāuztraucas, tā vectēvs vaimanā pēc katras ēšanas reizes daudzus gadus.

Iečīkstējās dārza vārtiņi.

«Kas tur nāk?» gudroja Kurmis. «Kakls par īsu, lai varētu grozīt, bet griezties ar visu augumu pieēdušām pārāk sarežģīti. Gan panāks tuvāk, tad redzēs.»

Ilgi nebija jāgaida. Uz taciņas parādījās stārķis Krišjānis. Kaut saule stipri karsēja, Krišjānis bija uzģērbis spoži melnus svārkus un baltu vesti.

' Pie svārku atloka piesprausts, nedaudz apvītis, mocījās dzeltens pīpenes zieds. Baltā krekla apkaklīte stingri sacietināta. Zeltainās kaklasaites mezgls milzīgs, platāks par tievo kaklu. Mazāku mezglu sasiet nemaz nevarēja, jo kaklasaite bija turpat vai priekšauta platumā.

Stārķis šķērsoja pagalmu, augstu cilādams kājas un pie katra soļa klanīdams slaido kaklu. Lieveņa priekšā apstājās, noslaucīja sviedrus sniegbaltā kabatlakatiņā un nokrekšķinājies svinīgā balsī sacīja:

—   Labrīti Vai drīkst traucēt izcilā ciemata izcilo priekšsēdētāju?

—    Sveiks, sveiks, nāc iekšā, — izklaidīgi atņēma Kurmis, pie sevis

nodomādams: «Kas stārķim nekait? Kakls tik garš, kaut vai sien mezglā, visu var apskatīt, pašam negrozoties.»

— Paņem sarkano ķeblīti, apsēdies un velc praķi nost, to dzelteno cilpu no kakla arī noņem. Tā tu sviedros vari izkust un pavisam pazust no pasaules, — vectēvs pamācīja.

—            Nevaru, cienītais, nevaru, esmu dienesta darīšanās, man jābūt kārtīgi apģērbtam.

Viss ciemats zināja, ka stārķis Krišjānis ir avīzes «Meža Vēstnesis» žurnālists. Arī vectēvam Kurmim tas bija zināms, bet rakstīšanu avīzēs viņš neuzskatīja par sevišķi svarīgu nodarbošanos.

Krišjānim piemita pavisam stārķiska īpašība — nopietni domāt viņš varēja, tikai stāvot uz vienas kājas. Ari tagad viņš nostājās uz vienas kājas, izņēma no svārku iekškabatas piezīmju grāmatiņu un pildspalvu.

—    Man no jums, godājamais priekšniek, ir vajadzīga intervija.

—    Esmu piemirsis, kas tas ir intervija.

—    Es vaicāšu, un jūs atbildēsiet.

—            Ir sakāmvārds: viens muļķis var vairāk jautāt nekā desmit gudri atbildēt. Bet to es nedomāju par tevi. Gribēju tikai pateikt, ka ir tāds sakāmvārds, man patīk sakāmvārdi. Vaicā vien.

—            Mūsu avīzē ir ieplānots apraksts par jūsu ciematu, redakcijā ienākušas ziņas, ka pilnsapulcē pieņemti ciemata statūti. Ko jūs varat sacīt šajā sakarā? Varbūt nodrukāsim arī dažus punktus.

—            Tev nebūs daudz ko drukāt. Mūsu statūtos ir tikai viens punkts. — Vectēvs parādīja ar īkšķi uz durvju pusi — tur pie sienas uz baltas papīra loksnes bija uzrakstīts:

Visi par vienu un viens par visiem!

—            Skaisti! Lieliski! — iesaucās stārķis, un viņa zilā pildspalva sāka steidzīgi skraidīt pa piezīmju grāmatiņu. — Ko jūs varat teikt par jums pakļautā ciemata iedzīvotājiem?

—             Ja priekš avīzes, tad tikai labu un vēlreiz labu. Bet, ja runā zem četrām acīm, jāsaka, ka vienam otram ir ari nevēlamas īpašības: kūtrums, pļāpība, lielība. Ciematu nodibinājām vasaras atpūtai. Vecmāmuļa Vārna pat ierosināja otro statūtu punktu: «Urā! Lai dzīvo vasara!» Sapulce tomēr atzina, ka tas ir lieki, vasara ir bijusi un būs.

—            Redakcija, cienījamais priekšniek, bez šīs intervijas no jums lūdz ari rakstu par ciemata dzīvi.

—            Rakstīt avīzē? Ar tādiem niekiem es nenodarbojos, var iznākt nepatikšanas.

—    Ko nu! Ko nu! Kļūsiet vienīgi slavens.

—    Slavens? Hmm… Gandrīz vajadzēs mēģināt.

—    Redakcija jau iepriekš jums pateicas. Pēc pāris dienām pienākšu.

Pēdējos vārdus sacīdams, Krišjānis nostājās uz abām kājām un atvadoties dziji jo dziji paklanījās.

Vectēvs Kurmis, palicis viens, drūmi nolūkojās uz tukšo trauku kaudzi. «Kas tos atkal nomazgās?»

Tad ar visu krēslu pagriezās pret ceju un sauca:

—   To-m-ā! To-m-ā! Nāc palīdzi traukus mazgāt!

Ja vāverēns Toms dzirdētu, viņš noteikti steigtos palīgā, bet vējš saucienu aiznesa pavisam uz citu pusi.

Vectēvs Kurmis nolēma trauku mazgāšanu atlikt uz vēlāku laiku.

2. VECTĒVA KURMJA RAKSTĀMGALDS

— Pensionāram pārkārtojas visa dzīve, un, ja viņam ir rakstāmgalds, tas ir jāpārkārto, — otrā dienā pēc aiziešanas pensijā teica zemes rakšanas darbu profesors vectēvs Kurmis.

Vispirms viņš rakstāmgaldu piestūma tuvāk sienai, lai istabā būtu vairāk brīvas vietas. Tad ņēma priekšā atvilktnes. Lekciju konspektus sasēja sainīšos un ielika kastē. Pēc tam pasauca vāverēnu Tomu un kaķēnu Miku, trijatā kasti aizstiepa uz malkas šķūni.

Ar to dienu vectēva Kurmja rakstāmgalds piemērojās citām vajadzībām nekā līdz šim.

Tagad vectēvs visbiežāk lietoja kreisās puses pirmo atvilktni, te, pašā redzamākā vietā, noliktas vairākas paciņas lauru lapu. aizskrūvējamā stikla trauciņā apaļie un rozā caurspīdīgā plastmasas kārbiņā maltie pipari.

— Tās ir pamatgaršvielas. bez kurām ga|as ēdiens nav pagatavojams, — teica Kurmis.

Un turpat vēl bija bundža ar kanēli, krustnagliņu paciņa, vanijas cukurs, burciņās žāvētas kadiķu ogas, citronu un apelsīnu mizas. Nelielā dzeltenā kastītē muskatrieksts, attālākā stūrī safrāns, kardamons un želatīns.

No otrās atvilktnes aumaļām plūda zāļu tēju smaržas: piparmētru, kumelīšu, aveņu kaulu, liepziedu, diļļu, baldriānu, pētersīļu, pelašķu, ķimeņu. Dažās tūtiņās pat kaltētas meža zemenes un ābolu mizas.

Trešajā atvilktnē sabērtas dažāda lieluma naglas. Visvairāk dekoratīvās, ar apaļām spožām galviņām, kāda riekšava tupeļu nagliņu un kaut kā ieklīdušas pāris pakavu naglas. Nevarēja jau zināt, kas kādreiz noderēs. Tuvāk priekšpusei divi āmuri, viens parastais, otrs tāds, ar kuru var arī izraut naglas, nelielas plakanknaibles un vairākas visu ko līmējošas līmes tūbiņas.

Patiesību sakot, šo atvilktni vectēvs Kurmis nemaz neaiztika. Ja vajadzēja ko pienaglot, paaicināja vāverēnu Tomu. Viņš parasti nāca ar savu

instrumentu kasti. Vectēvam āmurs lāgā neklausīja, nekādi netrāpīja naglai uz galvas, bet mūžīgi pašam pa ķepu. Kurmis gan sacīja — neesot āmuri vairs tādi kā vina jaunībā, šķībi vien velkot un garām sitot.

Labajā pusē pirmā atvilktne domāta medikamentiem, tur bija lielā daudzumā dzeramā soda, vairākas aspirīna un galvas sāpju pulvera paciņas.

Otrā atvilktne pilna ar ozolzīļu kafiju.

Apakšējā atvilktnē glabājās apaļais zīmogs un mājas grāmata, kurā ierakstīti ciemata iedzīvotāji. Un vēl kaktiņā sen iztukšota kakao bundža, kas kalpoja par kopējo kasi.

— Es tos turu apakšā tādēļ, ka tā ir drošāk, — pārliecinoši apgalvo vectēvs Kurmis, — gadījumā ja ļaundaris ielavitos istabā, viņš taču negribēs locities līdz pašai gridai.

Vectēvs tā varēja teikt, viņš zināja, ka pieliekties, teiksim, lai aizšņorētu kurpes, bija grūts darbs. Tāpēc parasti valkāja apavus, kam nav auklu.

Virs rakstāmgalda pie sienas piestiprināts iestiklots (citādi mušas no- raibina) Vecozolu ciemata plāns.

Piezīme, tukšajā laukumā pretī ķirzaciņas Bertas dārzam vasaras otrajā pusē uzcēla peldbaseinu.

Var gadīties, ka jums ienāk prātā apciemot kādu no ciemata iedzīvotājiem; lai nebūtu jāprašņā, paskatieties iepriekš plānā.

3. lieli izgudrojumi ir ari lieli noslēpumi

Vāverēns Toms kādā rītā sēdēja krāšņajā dižozolā. Muguru atspiedis pret resnu zaru, skatījās lapotnei cauri uz baltu apaļīgu mākoni un domāja, ka viņam kaut kas jāizdomā. Pagāja viena stunda, pagāja otra, bet vēl nekā. Beidzot kā zibens pie skaidrām debesīm — lielā doma bija klāt.

«Kur Miks? Kur Miks? Tūliņ steidzīgi jāapspriežas, kamēr lielā doma nav vēl aizklīdusi.»

It kā Toms nezinātu, kur šajā laikā var būt kaķēns Miks. Skaidrs, ka snauduļo savas mājas priekšā.

Tā arī bija. Mika mājiņa celta no sarkaniem ķieģeļiem, tai riņķi soliņi, lai vienmēr būtu kur saulē atlaisties.

Uz viena tāda sarkana soliņa ceļa pusē gulēja kaķēns un labpatikā pa miegam ņurdēja.

Nostājies Mikam pretī, Toms skali sacīja:

—   Mika! Mika! Kaut kas sevišķs. Visa pasaule apgriezīsies otrādi.

Mikam tomēr nebija liela interese par pasauli. Viņš dzirdēja gan, bet

mīļā slinkuma dēl izlikās aizmidzis

Dažkārt sīkam gadījumam ir izšķīrēja nozīme. Tā iznāca ari šoreiz. Ja neatlidotu lielā muša, varbūt no Toma izdomājuma nekas neiznāktu. Mušai ienāca prātā uzlaisties Mikam tieši uz deguna. Viņa laikam nezināja patiesību: «Nezāģē zaru, uz kura sēdi!» Citādi nebūtu iekodusi kaķēnam degunā. Tādai nekauņai no pasaules jāpazūd. Miks sita ar ķepu no visa spēka, taču meistariski netrāpīja un muša, caurspīdīgos spārniņus izplētuši, aizlaidās.

Ar to Miks, kā parauts aiz ausim, pietrūkās sēdus.

—   Mik, Miki Zini, ko es izgudroju? — Toms atkal iesāka.

Kaķēns izstaipījās, gari nožāvājās un noņurdēja:

—    Būtu labāk, ja tu mazāk gudrotu.

—    Labi, ja tu esi tāds, nekad nedabūsi zināt…

Toms gāja projām, bet tik lēni, ka to varēja uzskatīt par pasaules rekordu lēniešanā.

Miks aptvēra, ka patiešām varēja zaudēt ko svarīgu. ' — Pagaidi!!!

Toms sāka iet ātrāk.

Miks nolčca no sola un, kā valdziņā piesiets, sekoja Tomam.

—    Tu nemaz jokus nesaproti, — Miks centās pielabināties.

Vāverēns Toms apsēdās zālē blakus margrietiņu dobei, netālu no vārtiņiem, turpat piemetās Miks.

—   Vai tavs izgudrojums ir noslēpums? — kaķēns jautāja.

—    Visi lieli izgudrojumi sākumā ir noslēpumi.

—           Jādabū prom tas zvirbulis, citādi viņš noklausīsies. Zvirbuļi Ir lieli pļāpas.

Zvirbulim palūdza aiziet.

Vāverēns Toms stāstīja ilgi un aizrautīgi, reizēm palēkdamies.

Toms runāja, kaķēns klausījās. Miks brīžiem klausījās gan tikai ar vienu ausi un domāja: «Kā Toms var vienu un to pašu malt.» Bet Toms runāja un runāja.

Beidzot viss bija pateikts un mauriņā tikpat kā izsēdēts caurums, jo zālājiem nepatīk, ja vienā vietā sēž pārāk ilgi.

—    Un tālāk? — Miks noprasīja. — Kā tas notiks?

—    Jāreklamē.

—   Kas tas ir — reklainēt?

Tas ir tā: ja tev nepatīk ozolzīļu kafija, es stāstu, cik tā ir ārkārtīgi garšīga, stāstu, stāstu, un tu beidzot esi pārliecināts, ka ozolzīļu kafija patiešām ir garšīga.

—    Eet ja man garšo ozolzīļu kafija? Ko tad tu iestāstīsi?

—   To pašu, lai tev vēl labāk garšotu.

—            Bet es tev tc'kšu tā — man ozolzīļu kafija negaršo un negaršos. Cita lieta zivtiņas, reklamē, lūdzu, zivtiņas.

—            Jā, dažreiz tā ir, — noteica Toms. — Tādēļ mums jābūt gudriem un jāreklamē pareizi.

—    Labi, reklamēsim pareizi.

—   Kā tu domā, kas visātrāk izplatās un kam visvairāk tic?

Miks, brītiņu pagudrojis, teica:

—   Visātrāk izplatās noslēpumi, ja tie nonāk pareizās rokās.

Piekrītot Toms uzsita kaķēnam uz pleca.

—   Ejam!

4. noslēpums nonāk pareizās rokās

Uz priedes trešā zara stingri stāvēja vecmāmuļas Vārnas mājiņa Sim lielajam kokam stumbrs pie zemes bija tumši pelēks, gandrīz vai melns un vienos grubuļos, jo augstāk, jo gludāks, un pakāpeniski mainījās ari krāsa — pie pirmā zara iesarkana, jo augstāk, jo košāka. Kad saule rietot priedi apspīdēja, likās, ka tā deg vienās liesmās. Vecmāmuļas Vārnas iesarkanā mājiņa saulrietā arī likās liesmu apņemta. Pavasari no mež malas pat atdrāzās sesks Eidis ar savu ugunsdzēsēju komandu, apskatījuši pukodamies aizbrauca atpakaļ. Vajag saprast, kas ir skaists dabas skats un kas ugunsgrēks.

Nokļūt pie vecmāmuļas Vārnas nebija tik vienkārši. Viņa ļoti baidījās no zagļiem. Kādreiz te ieklīda no Lielā Meža visādiem aparātiem apkrāvusies kinooperatore vālodze Vanda — it kā filmēt, it kā fotografēt,

10

bet īstenībā tikai pļāpāt. Viņa sastāstīja par zagļiem un laupītājiem tādus briesmu stāstus, ka bailīgākajiem pa naktīm klabēja zobi. Ar laiku tas pārgāja, jo zagli un laupītāji kā nerādījās, tā nerādījās.

Vienīgi vecmāmuļai Vārnai ja kas iesēžas galvā, tad uz ilgu laiku.

Lai zagli nevarētu iekļūt Vārnas mājiņā, kāpņu nebija. No priedes apakšējā zara nokarājās aukla, kuras galā piesiets koka āmurs. Kādreiz tas bija uzcītīgi dauzījis karbonādi, kaut ari ilggadīgajā darbā samērā stipri nodilis, tagad paaugstināts amatā.

Ja kāds vēlējās apciemot vecmāmuļu Vārnu, piesita ar āmuru pie stumbra. Izdzirdusi klauvējienu, vecmāmuļa pa logu palūkojās lejup, kas nāk, un nolaida virvju kāpnes. Daži tādu kustīgu kāpšanu nevarēja ne acu galā ieredzēt, piemēram, vectēvs Kurmis.

—  Neiešu priekšlaicīgi galu meklēt, es bez Vārnas pavisam labi varu iztikt. Pats māku pankūkas izcept — un pat ar gaļu iekšā, — viņš teica.

Tuvākiem draugiem bija īpaši norunāts signāls, trīsreiz pēc kārtas divi īsi sitieni: tuk-tuk! tuk-tuk! tuk-tuk!

Tad vecmāmuļa Vārna tūliņ nolaida kāpnes.

Kaķēnam Mikam un vāverēnam Tomam tās bijušas nebijušas. žips! — priedē augšā.

Lai vecmāmuļa Vārna būtu laipnāka, Miks nežēloja no sava dārza divus pušķus margrietiņu.

Ar to «žips!» bija vienkārši. Bet tālāk? Tur viņi abi stāvēja vecmāmuļas durvju priekšā un stumdīja viens otru.

—   Ej tu pirmaisl

!!

—   Nē, ej tu!

Nez cik ilgi viņi tā mīditos ja izdzirdusi kņadu, durvis neparādītos pati saimniece.

Viņai pretī stiepās divi margrietiņu pušķi.

—   Ak tie esat jūs? Nāciet iekšā.

Vecmāmuļa Vārna bija pieklājīga un izlikās, ka par atnestajiem ziediem ir milzīgā sajūsmā. Ielikusi puķes maigi violetā stikla vāzē, novietoja uz apaļā galda. Pēc tam izņēma no bufetes spilgti zilu rievotu stikla šķīvīti, pilnu ar brūniem auzu pārslu cepumiem.

Uz galda, uz kumodes un palodzes — visur vizēja krāsaini stikla trauciņi. Vecmāmuļa Vārna gadiem sacentās ar žagatu Žvadzinātāju stikla trauku vākšanā.

—   Jums droši vien garšo auzu pārslu cepumi? — vecmāmuļa vaicāja.

Miks gribēja sacīt: «Paldies, šoreiz nevēlamies,» — taču Toms pasteidzās pirmais:

—   Mikam ļoti garšo.

īsā laikā Toms bija apēdis lielāko daļu cepumu, kamēr Miks zelēja vienu un to pašu. Viņš ar izbrīnu skatījās uz Tomu un domāja: «Kā tādi «salmi» var garšot? Būtu uzcienājusi vismaz ar pienu…»

Vecmāmuļa Vārna lāva ciemiņiem ieturēties un ziņkārīgi gaidija. Ne tāpēc šie draiskuli nākuši, lai atnestu margrietiņas, Mikam pašam to nemaz nav daudz.

Kavēdama laiku, vecmāmuļa atsāka lāpīt zeķi, ko lāpīja jau otro nedēļu, bet tālāk par puspapēdi nebija tikusi.

Toms nodomāja, ka pieklājības likumi neatļauj visu apēst, tādēļ, pagriezis muguru cepumu šķīvītim, ierunājās:

—   Šodien skaists laiks.

—   Jā, jā, tikai no rīta tā kā pērkons ducināja, — Miks piebilda.

Pailgs klusuma bridis.

—   Ko ciemiņi labu pastāstīs? — pavaicāja vecmāmuļa. Viņai ātrāk gribējās zināt nāciena īsto iemeslu.

Toms piegāja pie loga un paskatījās.

—   Laikam neviena nav, kas varētu noklausīties.

Tas vecmāmuļai Vārnai bija kā adatas dūriens, viņa gandrīz vai palēcās.

— Kaut kas slepens? Nav, neviena nav. Varat stāstīt droši.

Visi trīs sabāza galvas kopā, Toms pusčukstus izklāstija vecmāmuļai Vārnai lielo izgudrojumu.

Atvadoties Toms vēlreiz piekodināja:

—   Tikai nevienam ne vārda … nevienam pašam.

—   Neraizējies. Pie manis jaunā ziņa būs tikpat droša kā nauda bankā, — apgalvoja vecmāmuļa.

5. PIE APVĀRŠŅA paradas vardulĒns VARIS

Vāverēns Toms un kaķēns Miks, atgriezušies no vecmāmuļas Vārnas, sēdēja uz soliņa Mika mājas priekšā un pacietīgi gaidīja, bija pārskatāma gandrīz visa ciemata iela (par ielu sauca grantēto ceļu, kas stiepās cauri ciematam). Pa vieniem otriem vārtiem gāja iekšā un ārā.

Abi gaidītāji pamanīja tuvojamies puķu dārziņu, kurā ziedēja sarkana magone, dzeltena saulespuķe, gaiši zils neaizmirstulīšu pušķis un oranžas kreses.

—   Re, Varis! — iesaucās Miks.

Tas patiešām bija vardulēna Vara lielais puķainais saulessargs. Ja ir Vara saulessargs, jābūt arī pašam vardulēnam. Un vislielākajā pusdienas karstumā!

Pāris strauju lēcienu — un vardulēns Varis apstājās abu sēdētāju priekšā.

Salocījis saulessargu, viņš aizelsies teica:

—   Vai jūs to jau zināt?

—   Ko tad? — Toms jautāja.

—   Drīz būs pavisam cita dzīve! Nebūs jādomā, kā neizcepties šādā karstumā.

—   Kaut kas jauns? — Miks tēloja nezinātāju.

—   Traki jaunumi! Ciematā būvēs peldbaseinu! Paliek par karstu: plunkš! — baseinā iekšā!

Miks ar Tomu saskatījās un apmierināti pasmaidīja. Noslēpums bija nonācis īstajās rokās. Vecmāmuja Vārna mācēja zibenīgi ātri jebkuru noslēpumu padarīt visiem zināmu, pat žagata Žvadzinātāja nevarēja šajā ziņā ar viņu sacensties.

6. VAR BūT VĒL KAS SVARĪGĀKS PAR APAĻO ZIBENI

Apaļais zibens iespēra mežmalas lielajā vītolā. No vecuma vītols bija pāršķēlies it kā divās dalās, ar lielu dobumu vidū. Apaļais zibens pa vienu pusi ieskrējis vītolā un pa otru atkal ārā, koks tikai drusku apsvilis Toties zaķēns Jēkabiņš, kas tai brīdī bijis tuvumā, tik briesmīgi pārbijies ka skrējis, skrējis un skrējis… galu galā nekur tomēr neaizskrējis.

Vasarā zibens lr parasta lieta. Bet apaļais? Citā reizē visi ciematā būti runājuši nedēļām ilgi. Bet tagad?

Apaļais zibens? Ak tāl Jā, jā! Bet vai zināt ko sevišķu? Ciemats būvē peldbaseinu!

Ciemats būvēs peldbaseinu!

Tas bija daudz svarīgāk par apaļo zibeni.

Pat zaķēns Jēkabiņš, kas no bailēm laikam bija apjoņojis pasaulei apkārt, pie trešā skrējiena cauri ciematam nobremzēja un sāka ausīties; — Kas tas par peldbaseinu?

7. vectēvam kurmim nav miera

Vectēvs Kurmis, vilkdams lāpstu pa zemi, apstaigāja dārzu. Meklēja to stūri, no kurienes šodien sākt rakšanu.

Viņam loti patika rakt, tad varēja kaut ko apgriezt ar kājām uz augšu kaut vai tikai velēnu. Tālab viņš rakņājās, kur vajadzīgs un kur nevajadzīgs. Tā vectēvs bija izcilājis visu garo gladiolu dobi un pēc tam pats brīnījās, kādēļ tās nokalst.

Skaļš «Labrīt!» pārlēca pāri sētai un ieskrēja dārzā.

—   Labrit, labrīt! — vectēvs Kurmis atņurdēja un pa briļļu augšējo malu noskatīja, kurš ir labrītnieks.

Jā, tas bija kaķēns Miks, kas naski soļoja uz upes pusi. Uz viena pleca kaķēnam zaļi krāsots makšķeres kāts, uz otra brūna somiņa.

Ka Miks katru rītu sešos iet makšķerēt, to zināja viss ciemats, tātad pulkstenim jābūt seši. Bet vectēvs šodien izgāja no istabas pusseptiņos.

Kurmis izņēma no vestes kabatas garā sudraba važiņā piestiprinātu lielu plakanu pulksteni. Piespieda. Knakšl — vāciņš atvērās. Tieši pusseptiņi.

«Kas te notiek? Burvestība, vai? Miks iet makšķerēt, tātad seši, bet pulkstenis rāda pusseptiņi. Pulkstenis ir tik vecs un godīgs, ka nekad nemānās.»

Lai šo dīvainību labāk izprastu, vectēvs Kurmis apsēdās uz sola. Tikai tagad viņš pamanīja, ka sekunžu rādītāji negriežas. Paklausījās. Netikš! Tas ir briesmīgi! Drīzāk pasaule var apstāties, ne vectēva pulkstenis! Kurmis kļuva bēdīgs. Pēkšņi atcerējies pasmaidīja: «Ak šī vecmāmuļa Vārna! Viņa ar savām pļāpām mani vakar iztraucēja tai brīdī, kad gribēju pulksteni uzvilkt.»

Knakš! — atlēca apakšējais vāciņš. Vectēvs Kurmis ar īpašu atslēdziņu uzvilka pulksteni. Pielika pie auss. Tikš!

Pasaule atkal iegriezusies pareizās sliedēs.

Šorīt vectēvs Kurmis sāka rakšanas darbus pie ķiršiem. Raka, raka neatliecies. Vienā mirklī lāpsta apstājās pusceļā. «Mugura svilst, citādi nevar būt — saule atnākusi virs ozoliem, no turienes viņa sāk vislielāko karsēšanu.»

Vectēvs izstiepās taisni un paskatījās debesīs. «Kā tad!»

Iedūra lāpstu zemē.

—    Darbs ir darbs, bet pārmērīgs darbs nav nekāds labais darbs, un ar tādu darbu nekādus kalnus gāzt nevar. Tāds darbs ir jāpārtrauc un jānomaina ar darbīgu atpūtu, — vectēvs Kurmis pasācis reizēm savas domas izteikt skaļi. Šāds paradums ir daudziem veciem vientuļiem kurmjiem.

Lēnā gaitā vectēvs gāja uz istabu. Bridi viņa platā mugura nozuda aiz durvīm, tad viņš parādījās atkal, nolika uz lieveņa glāzi un lielu stikla krūzi — pilnu ar skābētām bērzsulām, kurās grūstīdamās peldēja rozīnes. Skatoties uz rozīnēm, vectēvam Kurmim uznāca prātošanas brīdis:

—  Kādēļ rozīnes vēl skraida, ja es krūzi esmu nolicis uz galda ud vairs nekustinu? Varbūt tādēļ, ka zeme griežas?

Domīgi vectēvs pielēja glāzi pilnu līdz malām un, lēni garšodams izdzēra.

Ir dienas, kad gribas tikai prātot un prātot. Šodien tieši bija tāda diena.

Vectēvs atkal lūkojās dejojošās rozīnēs un sacīja:

—  Ja ir tik labs dzēriens kā manējais, droši vien nebūs ilgi jāgaida, līdz ieradīsies ciemiņš, kurš gribēs to nogaršot.

Tā izrādījās balta patiesība.

Otrreiz glāzi nemaz nepaspēja pieliet, kad lieveņa priekšā parādījās Ivetas vīrs.

Viss ciemats tā vien sauca: Ivetas vīrs, Ivetas vīrs, it kā viņam sava vārda nebūtu. Bet viņam bija pat divi, vispirms ļoti labs vārds, kāds jau lapsam pienākas. Pēc visiem papīriem viņš saucās Jēkabs. Kas vārdam vainas? Bet nē! Lapsiņai Ivetai par prastu. Jēkabs ir mākslinieks, un viņam vajagot skaistāka vārda. Iveta lika visiem godāt savu vīru par Džonu.

Kādēļ Džons labāks par Jēkabu, neviens nesaprata un tāpēc sauca Jēkabu par Ivetas vīru.

—   Labrīt! — mākslinieks sacīja un, noņēmis zilo bereti, uzlika kāju uz sliekšņa. Viņa skats, apskrējis lieveni, apstājās pie stikla krūzes.

—   A-ā! Mākslinieks! Nāc vien iekšā, nāc- Apsēdies un pasaki — kādēļ rozīnes dejo, ja es krūzi nemaz neaiztieku?

Džons apsēdās.

—   Bet rozīnes nemaz nedejo. Guļ kā aizmigušas.

Vectēvs paskatījās uzmanīgi.

—  Patiešām… tas tā… — Vectēvam Kurmim nepatika, ka svarīgā filozofiskā doma uzreiz apsīkusi.

Vectēvs iznesa no istabas otru glāzi un pielējis sniedza ciemiņam.

—   Ko labu teiksi? Bez vajadzības tak nenāci. Palienēt naudu gan nevarēšu, tukšs līdz pēdējai kapeikai. Krāsaino televizoru nopirku.

—   Runa nebūs ne par naudu, ne lienēšanu, bet par ciemata peldbaseinu.

Vectēvam Kurmim likās, ka viņš pārklausījies.

—   Kādu peldbaseinu?

—   To jūs labi esat izdomājisl

—   Ko esmu labi izdomājis?

—    Nu to kolosālo būvi — peldbaseinu ar atpūtas stūrīti un ģērbtuvi.

—            Peldbaseins? Atpūtas stūrītis? — Vectēvs kļuva īgns, mākslinieks idikam grib viņu izjokot.

—            Es jums saku, nav vajadzīgs to turēt noslēpumā, laikam gribējāt sasaukt sapulci, svinīgi paziņot. Bet mēs tāpat zinām. Vecmāmuļa Vārna visus apskrējusi. Visi piekrīt. Visi saka: «Vai mēs neteicām, ka Kurmi vajag ievēlēt par ciemata priekšnieku?»

Vectēvs Kurmis bija nesaprašanā. Kā redzams, Ivetas vīrs niekus nemelš. Ciemats sacelts kājās. Peldbaseins! Un tad viņš atminējās, ka vecmāmuļa Vārna vakar kaut ko mēļoja par peldbaseinu. Pateikt, ka tās baumas? Bet kur paliek: «Vai mēs neteicām, ka Kurmis jāvēl par priekšnieku?…» (Vectēvs gan mūžīgi sacīja, ka nepatīkot uzslavas, pats zinot, kas viņš ir un ko viņš var.) Bet tomēr…

Pailgs klusuma brīdis.

—            Es gribu pie laika pateikt, lai celtniecībā paredz īstus mākslas darbus, — mākslinieks lapsa Džons ierunājās pirmais.

Vectēvam Kurmim sāka likties, ka gadiem domājis par peldbaseina celšanu.

—            Uzdošu tavus gleznojumus izlikt redzamākā vietā. Ej un saki, lai visi sakopo spēkus lielajam kopējam darbam. Visi par vienu un viens par visiem!

Jūsmīgā runa būtu turpinājusies ilgi, ja pēkšņi ciemata klusumu nepārtrauktu taures skaņas:

—   Tra-ta-tā! Tra-ta-tā!

Izdzirdīs taurējienu, Džons uzmeta kūkumu un sarāvās.

—   Ej vien, ej, — vectēvs pasmīnēja un piebilda, — kārtībai jābūt.

Lapsiņas Ivetas kārtība bija tāda. Viņa vienmēr sekoja, cik ilgi Džons

paliek ārpus mājas. Līdzko atvēlētais laiks pagāja, Iveta, paņēmusi tauri, nostājās uz īpaša bluķa dārza vidū un nopūta mājās atgriešanās signālu: «Tra-ta-tā! Tra-ta-tā!»

. Nebija tāda gadījuma, kad Džons nepaklausītu šim saucienam. Arī šoreiz viņš paķēra zilo bereti, pametis uz galda pusizdzerto glāzi, paguva tikai pateikt:

—   Līdz nākošai reizei…

Dārza vārtiņi aiz Džona muguras nepabeidza aizvēršanās čīkstēšanu, kad bija jāsāk atvēršanās čīkstēšana. Ienāca zinātnes darbinieks ezītis Ādamiņš.

Cienīgi viņš pārkāpa slieksni un, ieņēmis svinīgu stāju, teica:

—   Zinātnisks sveiciens ciemata priekšniekam!

—    Sveiks, sveiks! — vectēvs atņēma un vēlreiz atnesa tīru glāzi,

Ezītis Adamiņš apsēdās, noņēma brilles, saulē pazibsnīdams zelta ietvariem, rūpīgi noslaucīja to stiklus rūtainā mutautā, paskatījies pret gaismu, atkal tās uzlika uz deguna.

—   Es, priekšniek, atnācu parunāt no zinātniskā viedokļa par peld…

Nu vairs vectēvu Kurmi nevarēja pārsteigt. Viņš pārtrauca zinātnieka

runu:

—   Jau gribēju tev sūtīt uzaicinājumu. Lielā ideja par ciemata peldbaseina būvi ir patiešām jāapspriež no zinātniskā viedokļa.

—   Peldēšanās veselībai ir ļoti vajadzīga, tas ir sen no zinātniskā viedokļa pierādīts. Bet Gauja pie mums ir pārāk strauja, viens otrs nedrīkst pat tuvumā rādīties. Vai atceraties, ka pagājušā nedēļā lapsiņu Ivetu gandrīz ierāva atvarā?

Tā spriežot, viņi iztukšoja otru stikla krūzi.

Kad zinātniskā saruna par peldbaseina celtniecību bija izrunāta, Āda- miņš ieprasījās:

—   Kur Ivetas vīrs aizskrēja? Varējām arī viņu iesaistīt mūsu pārrunās, bez sava mākslinieka tikpat neiztiksim.

—    Vai tu nedzirdēji: Tra-ta-tā! Tra-ta-tā!

—   Dzirdēju jau, dzirdēju… Man tomēr liekas, ka lapsiņa Iveta Džonu tur kā stangās. Es tā nevarētu — tra-ta-tā — un tūliņ skriet. Viss ir jāapskata no zinātniskā viedokļa…

Ezītis Adamiņš vēl nepaspēja savu apceri par Džona grūto dzīvi nobeigt, kad uz ceļa iepretī vectēva Kurmja lievenim nostājās ezīša Ada- miņa sieva Saulcerīte un stingrā balsi noprasīja:

—   Vai man trīs reizes būs jāsilda piens brokastīm?l

Adamiņš kaunīgi paskatījās uz ciemata priekšnieku un paklusi murmināja:

—    Man nav tā kā Džonam, es eju, cik ilgi gribu… bet… es pats noteicu… uzkarsēts piens ir veselīgāks, no zinātniskā viedokļa tas ir pierādīts.

Ezītis Adamiņš aizgāja.

Vectēvs Kurmis, palicis viens, smagi nopūtās: «Tas peldbaseins mani nobeigs, vairs nebūs miera ne dienu, ne nakti. Kas mani spieda uzsākt šo jezgu? Vai es pats? Es pats gan, kas cits? Tomēr man gribētos zināt, vai vēl kādam ienāca prātā doma par peldbaseinu?»

8. ierodas ari grieta

Vectēvs Kurmis joprojām sēdēja lievenī pie galda, dārzā Ienāca 8p- siene Grieta, kā vienmēr, ģērbusies pelēkā kleitā. Pagrozījusies, apskatījusies te uz vienu, te uz otru pusi, pienāca pie lieveņa un sacīja:

—    Kas jums nekait, viss aug griezdamies, visās malās puķes zied, apkopts, tā jau var dzīvot, man gan tikai nātres un dadži.

Kurmis grasījās teikt:

«Lai kaut kas augtu, vispirms ir jāiestāda,» — bet viņš pie vārda netika.

Grieta, ievilkusi elpu, runāja tālāk: — Es dzirdēju, ka rakšot kaut kādu dīķi. Kas raks? Kas strādās?

Vectēvs, gribēdams atbildēt, jau pavēra muti, Grieta pat nedomāja klausīties.

—    Neceriet, ka es savam Ināriņam ļaušu smagā darbā staipīties. Un mans virs Rūdis tikpat kā nekad nav mājās, atradis darbu — meža strādnieks. Ja nu viņš pa mežu dzīvo, es ar neiešu viena pati dārzā plēsties… — Grieta runāja un runāja.

Vectēvs Kurmis vairs nemēģināja kaut ko iebilst, galu galā viņš nebija sausumā izmesta zivs, lai tukši plātītu muti. Un arī nemaz neklausījās, ko Grieta stāstīja, bet lietderīgi izmantoja to laiku, kamēr burbuļoja āpsienes runas plūdi.

Viņš izdomāja, ka vislabākā vieta peldbaseinam būtu pretī ķirzaciņas Bertas dārzam, tur, kur tek strautiņš. Un viņam vēl ienāca prātā, ka kokmateriālus varēs dabūt no mežziņa Dzeņa. Mežā esot viens otrs vēja nogāzts koks. Cementu gan vajadzēs pirkt Lielajā veikalā.

Turpat vai stundu tā mierīgi sēžot un skatoties Grietas pelēkajā kleitā, vectēvam sāka mesties pelēks gar acīm, un viņš izmisīgi domāja: «Kaut uznāktu saules aptumsums vai vismaz briesmīgs pērkona negaiss, tas varbūt aizbaidītu Grietu uz mājām.»

Glābiņš beidzot nāca, atskrēja āpsienes dēlēns Ināriņš.

—     Mamm, es gribu jāņogu sulu. — Apsēns paraustīja Grietu aiz piedurknes un diedza atpakaļ uz vārtu pusi.

Grieta teciņus sekoja Ināriņam.

Atviegloti nopūties, vectēvs acīm pavadīja aizejošo Grietu, bet, ieraudzījis pa ceļu ejam ķirzaciņu Bertu, satrūkās.

—     Televizorā esot rādīta filma «Nekad nav miera», žēl, toreiz nenoskatījos, tā laikam bija par mani, — vectēvs pie sevis noteica. — gan jau Bertai arī būs kas sakāms par peldbaseinu. Jāmanās ātrāk istabā. — Un viņš neparasti veikli nozuda aiz durvīm.

9. ĶIRZACIŅAS BERTAS NEVEIKSMĪGA DIENA

Ķirzacipa Berta, uzģērbusi savu visskaistāko tumši violeto bikšu kostīmu, vēdinādamās ar pārlocītu «Meža Vēstnesi», briesmīgi augsto papēžu dēl sīkiem solīšiem tipināja pa ciemata galveno ielu.

Vectēvs Kurmis, ieraudzīdams Bertu, veltīgi iebēga istabā. Berta bija vienīgā visā ciematā, kurai peldbaseins pašreiz nemaz nebija prātā. Viņa iznākusi pastaigāties ar lielām cerībām kādu nejauši sastapt.

Un sastapa ari.

Vecmāmuļa Vārna, pa logu pamanījusi kustamies kaut ko violetu, nenocietās nolidoja paskatīties.

— Ak. Bertiņ. tā esi tu! Es jau domāju, kas parastā darbdienā staigā tik uzcirtusies. Laikam par godu tam lielajam jaunumam.

Berta kautrīgi pasmaidīja.

—    Nu ko jūs, nav nemaz tas jaunums tik liels.

—   Kā tad ne, viss ciemats par to vien runā.

—    Vai patiešām? Nevarētu būt.

—    Ir ko padomāt, cels pašiem savu peldbaseinu. Nav joks.

Augstie papēži sāka ļodzīties un mudināja Bertu staigāt tālāk.

—   Jā, protams. Uz redzēšanos! — viņa nomurmināja un gāja prom.

Sis dienas «Meža Vēstneša» pēdējā lappusē nodrukāta ķirzaciņas Bertas pasaka. Viņa bija pārliecināta, ka visi par to vien spriež un domā. Bet izrādās, nē — kaut kāds peldbaseins tas galvenais.

Iecerētā patīkamā pastaiga izjuka, nekas cits neatlika kā doties mājup.

Pie ezīša Adamiņa dārza Berta ievēroja zinātnieku un sāka iet lēnāk.

Adamiņš veiksmigi apvienoja sauļošanos ar zinātni. Tas izskatījās tā: viņš, nolicis nelielu galdu ceļa malā, izmeties debeszilās peldbiksēs, baltu platmali galvā, uz rakstāmmašīnas rakstīja savu zinātnisko darbu «Latvijas indīgās un neindīgās čūskas».

Berta piegāja tuvāk.

—    Labdien!

—            .. .bdien! … bdien! — sveicienu nevaļīgi atņēma zinātnieks, mirkli pārtrauca rakstīt, pavērsa dziļu domu pilnu skatu pret debesīm un jūsmīgi iesaucās:

—   Acis! Pats galvenais tomēr ir acis.

Berta šodien ar skropstu tušu bija novilkusi melnu līniju gar plakstiem.

«Vai tiešām zinātnieks to saskatījis?»

Ādamiņš, noklabinājis vēl vienu rindu, atkal ierunājās:

—    Jā. acis loti daudz ko izsaka.

Ķirzaciņa Berta nosarka.

Zinātnieks turpināja:

—            Piemēram, no zinātniskā viedokļa skatoties, Latvijas indīgām čūskām ir garenas acis, bet neindīgām pilnīgi apaļas. Daudzi to nezina.

Ķirzaciņai uznāca klepus. Atkal vilšanās. Šausmīgi!

Augstie papēži zibināja soli pēc soļa. Viņa gribēja pēc iespējas ātrāk nokļūt mājās.

Bet tas vēl nebija viss.

Apsiene Grieta stāvēja sava dārza vārtiņos, un pēc skata vien bija noprotams, ka tik vienkārši viņai garām netiks.

Tā arī bija.

—            Ko tad «Vēstnesī»* šodien labu raksta? — Grieta, ieraudzījusi ķirzaciņai avīzi, noprasīja.

Bertai kļuva labāk ap sirdi, tomēr kāds interesējas par to, ko drukā.

—   Lūdzu, paskatieties pati. — Berta sniedza avīzi āpsienei.

«Meža Vēstnesis» bija salocīts tā, ka Grietai gribot negribot bija jāizlasa:

Ķirzaciņa Berta

KĀ GURĶIS AR TOMĀTU STRĪDĒJĀS.

Pasaka.

Tālāk viņa nelasīja, bet atdeva avīzi Bertai atpakaļ.

—            Nu jā, tagad katrs, kas nav slinks, var rakstīt, nu jau mazāk Ir to, kas neraksta, nekā to, kas raksta.

Ķirzaciņa Berta pat lāgā neaptvēra, kā nonāca savā dārzā. Sī mazā pasaulīte bija vienīgā vieta, kur paglābties no dzīves netaisnības.

Dārzs patiešām izskatījās jauks. Gar ceļa malu šaurs mauriņš, tam

galā pelēkai akmeņu kaudzei līdzīga mājiņa. Visapkārt akmensdārzs. Pašreiz ziedēja zemas puķes gaiši violetiem ziediem, tāpēc kaimiņi Bertas dārzu sauca par violeto dārzu. Attālākā stūrī dobēs auga dārzeņi. Vēstu)u kastītē Berta ieraudzīja vēstuli. Atplēsa un izlasīja:

Sveika Berta!

Pēc nedējas būšu klāt.

Bruņurupuciene Amālija.

10. SAPULCE IEILGST

— Gods kam gods. sapulces mūsu priekšnieks prot vadīt, — skatīdamies debesīs, sacīja sabiedriskais kārtības sargs vilku suns Marss, — kā pusdienā sākām, tā, re, mēness jau parādījies.

Patiešām mēness bija pabāzis apaļo vaigu gar mākoņu spraugu un

smīnēja.

Vāverēns Toms, kā viņam vectēvs Kurmis bija uzdevis, stāvēja pie vārtiņiem un katram promgājējam teica:

—    Ar labu nakti un uz redzēšanos!

—   … lbnkt… labnkt… — viens otrs atteica,

Apsiene Grieta bija paņēmusi līdzi arī Ināriņu, tagad viņa to vilka aiz rokas kā kuģis nepareizi izmestu enkuru. Ināriņš bija iesnaudies un patiešām sapņoja, ka brauc ar kuģi un viļņi viņu šūpodami svaida.

2āvājās gandrīz visi. Pat bezdelīga Ciuvita pāris reižu paplātīja knābi, vienmēr gan pielikusi puķainu kabatlakatiņu priekšā

Gausiem soļiem ciemata iedzīvotāji izklīda.

Jā, tā tik bija sapulce!

Lapsa Džons un ezītis Adamiņš gāja pēdējie.

— No zinātniskā viedokļa skatoties, tā nebūtu nekāda īstā sapulce, ja pārskrietu kā pērkona lietus. Kārtīgā sapulcē katrs izsakās no sirds patikas, — sacīja ezītis Adamiņš.

—   Tādēļ tava Saulcerīte runāja trīs reizes, — atbildēja lapsa Džons.

—    Bet tava Iveta piecas reizes, — Adamiņš sīki atcerējās.

—   Es neesmu pretī garajām sapulcēm, tikai ar laiku sāk gribēties ēst. Nākamā reizē būs jāņem līdzi kāda sviestmaize, — prātoja lapsa Džons

Vāverēns Toms, visus izvadījis, aizvēra vārtiņus un atgriezās vectēva Kurmja lieveņa priekšā. Ķebli un soliņi izmētāti pa visu mauriņu, sapulces dalībnieki bieži pārvietojās no vienas vietas uz otru — dažs aiz uztraukuma, cits, lai piesēstos kādam blakus iepriekš aprunāties un saskaņot sakāmo. Miks un Toms apsolījās savest dārzu kārtībā lai saule, no rīta uzlēkusi, neieraudzītu postažu un nesabītos.

Toms domāja, ka Miks jau visu piekārtojis, kamēr viņš stāvēja pie vārtiem, bet vāverēns maldijās. Atgāzies šūpuļkrēslā zem ceriņu krūma, kaķēns mierīgi krāca.

Toms gribēja atmodināt kaķēnu ar saucienu: «Makšķerniek, pludiņš aiziet zem ūdens, piecērt!» Taču, noskatījies, cik saldi draugs gul, viens pats ātri sakopa dārzu. Vienīgi kad vajadzēja aizstiept atzveltnes krēslu atpakaļ lieveni, sapurināja Mika plecus. Miks, atvēris acis, izberzēja miegu, apskatījās visapkārt mēness apgaismotajā dārzā un teica:

—   Te, Tom. nekas vairs nav jādara, es visu sakārtoju,

—   Tu?!

—   Nu jā, es taču apsolījos.

—   Labi, labi. — Toms pasmīnēja.

Kad arī šūpuļkrēsls bija nolikts savā vietā, Toms teica Mikam:

—   Tagad pasēdēsim un parunāsimies.

Kaķēns izbijās:

—    Ko tu teici?

—    Parunāsimies.

—   Nesaprotu.

—   Pa-ru-nā-si-mies. — Toms uzsvēra katru zilbi.

—   Domāju, ka esam jau pārrunājušies. — Miks nožāvājās. — Cik ilgi var runāt?

Vēl drusku var.

Abi apsēdās uz soliņa blakus rožu krūmam. Brīdi Toms ieelpoja ztedu smaržu.

—   Varbūt jau esam izrunājušies? — Miks jautāja.

—    Neesam pat sākuši.

—   Tad sāc beidzot.

—   Vai tu saproti, Mik. ka mēs šodienas sapulcē uzvarējām?

—   Es gan neko lielu neuzvarēju, galvenokārt snaudu.

—           Uzvarēja mūsu lielā doma par peldbaseina ierīkošanu. Mēs tak to vispirms izdomājām.

—            Vai tu nedzirdēji, ka sapulcē beigu beigās gandrīz katrs teica, ka viņam pirmajam ienākusi prātā peldbaseina ierīkošana? — Kaķēns gribēja pasmieties, bet iznāca tikai nožāvāšanās. — Varbūt esam izrunājušies un iesim mājās?

—   Vēl jāpasaka vectēvam ar labu nakti.

—   Viņš jau gul.

—    Redzi, logi ir gaiši, un vai tu ozolzīļu kafijas smaržu nejūti?

Vectēvs Kurmis pēc tik dzīvas un saturīgas sapulces nemaz vēl nedomāja doties pie miera. Atlaidies mīkstajā krēslā, lēni dzēra kafiju un domāja. Uz galda stāvēja ciemata kase — skārda kakao bundža, tikai tā vairs nebija tukša, daži steidzīgākie bija iemaksājuši pirmo naudu peldbaseina būvei.

—            Ai Toms un Miks, nāciet iekšā, iedzersim pa tasei kafijas un parunāsimies.

—   Atkal runāsim? — Miks izmisīgi ievaidējās.

—            Ir ko pārspriest. Piemēram, cik es veikli tiku galā ar bezdelīgu Ciuvitu. Braukā pa ārzemēm un saskatās visādus niekus. Ārzemēs ierīkojot piepūšamus plastmasas peldbaseinus. Kad vajag, piepūš un ielaiž ūdeni, kad grib, sarullē, piemēram, ziemā, tā šī. Bet ko es? Es saku, tādu ērmu katrs var pārdurt — un ar peldbaseinu cauri. Jābūvē pamatīgi. Iznākšot dārgi. Saprotams, par velti nebūs. Bet visi kopā — un paši strādāsim. Vēja nogāztos kokus dabūsim par velti. Un ziemu peldbaseinu pār- vērtīsim par slidotavu — tad gan viņa pieklusa ar savām ārzemēm.

Pa to laiku, kamēr vectēvs stāstija, iesnaudās ne tikai Miks, bet arī Toms. Abi pamodās, kad vectēvs izrunājies noklepojās.

—   Jā. jā, vectētiņ, jūs protat runāt, — Toms teica uz labu laimi.

—   Kurt> to neprot? — noņurdēja Miks.

Nu arī vectēvu Kurmi miegs vilka uz gultas pusi. Miks un Toms pasacīja «ar labu nakti» un gāja.

Mājās ejot, Miks teica Tomam:

—            Laikam gan āpsienei Grietai taisnība, ar to baseinu mēs paši sevi būsim iegrūduši nelaimē.

—    Kā tā? — Toms nesaprata.

—    Vai nu atliks laika saulītē pasēdēt. — Miks gari nožāvājās.

—    Gan atliks.

Bija klāt Mika vārtiņi, un draugi šķīrās.

11. CIK RAKSTNIEKAM GRŪTI!

Visi. kas Ir gājuši vai iet skolā, zina, ka ir vienkāršas un sarežģītas lietas. Neteiksim, ka ar matemātiku iet tik viegli kā pa gludu ledu, taču sava skaidrība ir. Tā, piemēram, 1 + 1=2, 1X1 = 1 un tā tālāk.

Lasīšana? Kas ir lasīšana? Ja iemanies salikt kopā burtus, viss kārtībā. Rakstīšana? Nu, tur sava sviedru jūra jāizlej.

Bet sacerējums?

Pamēģini no nekā Izcept pīrāgu. Skaties gaisā un gaidi, kad Ienāks prātā kāda doma. Bet pa gaisu lido tikai muša, no tās sacerējumu neiztaisīsi.

Ar vārdu sakot, sacerējums ir tāda… tāda grūta un neskaidra lieta.

Tā ir ar skolas sacerējumu, bet ja ir jāuzraksta avīžu raksts? Tas, bez šaubām, ir daudz, daudz grūtāk. Var teikt — tās ir mokas.

Tādas mokas pārdzīvoja vectēvs Kurmis. Vispirms viņš pukojās: «Ko tas stārķis Krišjānis staigā pa citu dārziem? Ja tu esi «Meža Vēstneša» žurnālists, raksti pats, nebojā citiem dzīvi. Nevajadzēja apsolīt, bet kā nesolīsi, ja uzmācās kā miegs.»

Tā domāja vectēvs Kurmis, un skaidrs, ka visa diena bija sabojāta. Viņš sen zināja, ka no nepatīkamiem darbiem var glābties, vienīgi nesteidzoties tos padarīt. Tikai kad ūdens smeļas mutē, padodies liktenim. Bija pienākusi pēdējā diena, rīt stārķis Krišjānis būs klāt.

Bet arī šajā dienā vectēvs atrada visvisādus steidzamākus darbus, kurus nekādi nevarēja atlikt. Nozāģēja vītolam aizlūzušu zaru, pārnesa lielo šūnakmens gabalu no vienā dārza stūra uz otru, pārtina nez kur atrastus zeķu lāpāmos diegus un tikai pēcpusdienā nolika uz lieveņa galda • žūksni balta papīra. Tur pietiktu vismaz īsam romānam. Pildspalva ilgi nedevās rokā. līdz to atrada noslēpušos zem dīvāna.

Tagad grūtais darbs varēja sākties, vectēvs pats sevi mudināja: «Domāl Domā! Ar domāšanu ir radītas vēl sarežģītākas lietas nekā avīžu raksti.»

Pagaidām pūles bija veltas. Pirmais vārds kā neparādījās uz papīra, tā neparādījās.

«Laikam nav lemts kļūt slavenam,» uzmācās bēdīga doma.

Negaidīti no Gaujas puses atdrāzās vēja virpulis, atļauju neprasījis, iemetās lievenī, sagrāba baltās papīra lapas un drāzās tālāk. Riņķojot ap kokiem un krūmiem, sēja tās uz visām pusēm,

To vectēvs vismazāk bija gaidījis.

«— Tas tik vēl trūka… Kas nu visu savāks kopā? Es laikam gan nc. Bet kas tad? — vectēvs uztraucās.

Brītiņu padomājis, nomierinājās.

—   Kas savāks? Kam vēl tā patīk skraidīt kā Tomam?

Vectēvs Kurmis, skatīdamies pāri ielai uz vāverēna dārza pusi, skali sauca:

—   To-ma! To-mal

Vāverēns Toms pašreiz laistīja puķes. Izdzirdis vectēva saucienu, nolika lejkannu zālītē un — žips! — jau stāvēja vectēva lieveņa priekšā.

—   Te es esmu un klausosl — vāverēns pieteicās.

Vectēvs Kurmis pavisam mierīgi pavaicāja:

—   Saki, Tom, — kas tas ir? Bez roku, bez kāju, bet durvis attaisa?

—   Spoks! — Toms, ne mirkli nedomājis, atbildēja.

—   Spoku nav.

—   Tad es nezinu.

—   Paskaties dārzā.

—   Šoreiz spoks ir bijis vējš, — sacīja Toms.

—   Kā jārīkojas, ja vējš izkaisījis papīra lapas tai brīdī, kad tu taisies

svarīgu rakstīt?

—   Es, piemēram, tās salasītu.

—   Man locīšanās, kā tu zini, diez ko nepatīk.

Pāris minūšu laikā visas aizbēgušās lapas bija savāktas. Vectēvs bēgles salika kārtīgā kaudzītē un uzsēdināja virsū pasmagu marmora lācēnu.

—            Ko tu, vectētiņ, domā pasākt ar šiem papīriem? — ziņkārīgi jautāja Toms.

—   Rakstīšu lielu rakstu avīzei. Un vai tev liekas, ka tas ir viegli?

—   Laikam šausmīgi grūti.

—            Vēl vairāk nekā šausmīgi grūti, bet kādam ir jāraksta, citādi «Meža Vēstnesis» nevarēs iznākt, un vai mums ir vajadzīga sava avīze?

—    Vajadzīga gan, bet ko tu rakstīsi?

—    Par mūsu ciematu. Es mokos sabiedrības labad, bet kas to atzīst?

—    Es, — vāverēns atteica.

—   Tu? Tas tik vēl trūka, ka tu neatzītu!

Vectēvam Kurmim ienāca prātā, ka varbūt Tomam varētu rasties kāda doma, tādēļ viņš piemīlīgi ievaicājās:

—            Ko tu darītu, ja vajadzētu uzrakstīt tādu rakstu «Meža Vēstnesim»?

—            Es zibens ātrumā laistos ozola visaugstākajā zarā, kur man neviens netiek klāt.

—            Jā, es arī tagad labprāt sēdētu ozola visaugstākajā zarā, — vectēvs Kurmis nopūtās, — bet tad es būtu tikai mazdūšīgs Kurmis, nevis ciemata priekšnieks.

—    Tad tu domā, ka es… es … ka es esmu.. *

—    Tur nav ko domāt, tā iznāk.

—    Es neesmu vis mazdūšīgs un ari nekur nebēgtu, bet sāktu rakstu tā: «Mūsu ciemats ir mūsu ciemats, un tas ir jauks un brīnišķīgs ciemats. Te dzīvo kaķēns Miks un es…»

—    Paga, paga, raksts nav domāts par tevi un Miku, bet par visu ciematu, — vectēvs iesaucās. — Sākums gan labs: «Mūsu ciemats ir mūsu ciemats…» Es jau tā arī gribēju rakstīt, tagad laidies un netraucē.

Tomam nebija divreiz jāsaka, labāk tālāk prom no visādiem avīžu rakstiem.

Vectēvs Kurmis palika viens, nekā lāgā ari turpmāk rakstīšana nevedās, tomēr lēnām kā pret kalnu virzījās uz priekšu.

Rakstā bija plaši izstāstīts, cik jauka dzīve Vecozolu ciematā. Bija skaidri noprotams, ka ciemata nākotne ir atkarīga no enerģiskā priekšnieka. Drīz sāksies celtniecības darbi, kas uzlabos iedzīvotāju labklājību. Celtniecību vadīs pats ciemata priekšnieks.

Saulei rietot, vectēvs uzrakstīja pēdējo teikumu. Vēl tikai jāpārskata — un rītdien rakstu varēs dot prom.

Pārlasīšana nebija vieglāka par rakstīšanu, pāršķīris beidzamo lappusi, vectēvs noteica:

—   Esmu uzrakstījis tik garlaicīgi, ka pašam grūti izlasīt, bet avīžu rakstiem laikam tādiem jābūt. Zinātnieks ezītis Ādamiņš saka — labas grāmatas pazīme esot garlaicīgums. Skatoties no šī viedokļa, man Ir izdevies uzrakstīt izcili labi.

Tāda doma iepriecināja vectēvu Kurmi, vipš, iegājis dārzā, noplūca rezēdu un, to ostīdams, pastaigājās gar puķu dobēm.

12. AVĪZEI LIELS SPĒKS

Pēc dažām dienām iznāca «Meža Vēstneša» kārtējais numurs. Vectēva .Kurmja raksts aizpildīja otro lappusi, to izlasīja visi. Neteiksim, ka bez zināmas piepūles. Piemēram, Toms lasīja skali, Miks klausījās. Kad puse bija izlasīta, Miks iesaucās:

—   Stop! Tagad ejam uz virtuvi, pie veselībai kaitīgiem darbiem jādzer piens, lasīt tik garu gabalu vienā paņēmienā ir neveselīgi.

Vēl vienam otram negāja visai gludi ar lasīšanu, tacu ciematā radās patīkams satraukums — kā nekā stāstīts par vietu, kurā paši dzīvo. Vecmāmuļa Vārna teica:

—   Redz, kā tas iznāk, to, kas ir tuvumā, dažreiz nemaz nepamana. Kad tā padomā, mūsu ciematā patiešām ir jauka dzīvošana, un ir derīgi par to rakstīt avīzēs,

13. nepatīkams gadījums lielajā veikala

Priekšpusdienā pircēju straume gandrīz apgāza Lielā Meža Lielo veikalu. Bija nākuši gan kājām, gan braukuši ar divriteņiem, meža cūku pāris Johanna un Sebastijānis ieradušies pat ar jauno automobili. No mežmalas Uzkalna bija patāli, un viņiem paredzēts smags pirkums. Johanna un Sebastijānis nodomājuši iegādāties piecdesmit kilogramu vismiltaināko kartupeļu, tos viņi sakņu nodaļā arī dabūja.

Lielajā veikalā plaukti krautin piekrauti dažnedažādām mantām. Sporta nodaļā varēja dabūt visvisādas bumbas, makšķeres, velosipēdus ar diviem un trim riteņiem un vēl diezin ko. Saimniecības nodaļā bija viss, kas vajadzīgs saimniecībā, sākot ar ledusskapjiem un beidzot ar veļas pulveriem un ziepēm. Pārtikas noda|ā skaisti apzīmētas kompota burkas, lielākas un mazākas tūtas, aiz tā raibuma uzreiz nemaz nevarēja saprast, kas tur ir.

Svarīgākā todien bija gatavo apģērbu nodala, tieši tā pievilinājusi daudzos pircējus. Bija sastājusies pagara rinda, lapsiņas Ivetas māsīca Lolita rāvās nosvīdusi un tomēr nepaspēja visus laicīgi apkalpot. Rīta pusē veikalā pievestas modernas džinsu bikses, pie tam dažādas krāsas. Kas gan tās negribēja? Katrs gribēja.

Pēkšņi nndā atskanēja saucieni: — Tam jūs nedodietl Tam nedodiet! Viņš ielavījies bez rindas!

Kārtības jaucēju pamanīja par vēlu. Kases čeks bija izsists, nauda samaksāta, un nepieklājīgais pircējs, cieši padusē iespiedis pirkumu sainf, neatskatīdamies metās laukā no veikala. Iesaukdamies: «Re, kā izdevās apmānīt!» — pārskrēja pāri ceļam un nozuda mežā.

—   Es jau domāju, kas gan cits kā vilks Pelēcis! No viņa to var sagaidīt. — skrējējam pakal noskatīdamies, uztraucās vilku suns Marss.

Lapsiņai Lolitai tirgojot tā gadījās pirmo reizi, un viņa ilgi nevarēja samierināties.

Ļoti nepatīkami! Ļoti nepatīkami!

14. VILKS PELĒCIS KĀJNIEKOS

Vilks Pelēcis, iesteidzies verandā, no lielā skrējiena piekusis, atkrita krēslā un izdvesa:

—    Izdevās gan bez rindas! Fū! Izdevās gan!

Nedaudz atpūties, sāka izsaiņot pirkumu: koši zilas džīnsu bikses, zili sarkani svītrotu džemperi.

Paņēmis jaunās bikses, izgāja pagalmā. Labu brīdi to galus dauzīja gar priedes stumbru, pēc tam pamatīgi trina pa grantēto celiņu. Paskatījās — nē, vēl nav pietiekoši apbružātas.

Padauzīja ar akmeni. Tad, dejojošiem soliem iegājis istabā, apģērba noskrandinātās bikses un svītroto džemperi.

Nu gan bija pēc jaunākās modes!

No pulverizatora iešjāca odekolona «Gols» mākoni sejā. Uznāca klepus. Izklepojies Pelēcis nostājās spoguļa priekšā. Brīdi blenza savā attēlā nepakustēdamies, it kā būtu grīdā iestādīts. Tad pakāpās trīs solus atpakaļ un atkal skatījās, pagrieza vienu sānu, otru, beidzot atzina: «Pašam neticami, ka esmu tik skaists.»

Piebāza degunu pavisam tuvu spogulim, it kā gribētu tam izlīst cauri, un, vēlreiz nekļūdīgi pārliecinājies par savu pievilcību, nosprieda: «Tas nebūs godīgi, ja es tikai pats sevī skatīšos, skaistums ir jārāda visiem.»

Un Pelēcis steidzās ārā no istabas, lai kjūtu godīgs, citiem vārdiem sakot — parādītu pats sevi.

Izstūma no nojumes rozā motociklu. Kam vēl ir rozā motocikls? Nevienam!

Pagājušā vasarā Lielajā Mežā kaut kādus darbus strādāja studenti, turpat vai katram otram puisim bija rozā krekls mugurā. Sevišķi augstās domās vilks Pelēcis par cilvēkiem nebija, bet, ja daudzi jauni vīrieši valkā rozā kreklus, acīmredzot šī krāsa ir vīrišķības pazīme. Un Pelēcis nolēma — lai vai kas, jāpārkrāso motocikls vīrišķības krāsā.

Domājat, tas tik vienkārši, pārkrāso — un viss. Nekā! Lielā Meža Lielajā veikalā rozā metāla krāsa tāpat kā putna piens nebija dabūjama.

Sašutis par krāsu ražotāju bezgaumību. Pelēcis ieslēdzās istabā. Trīs dienas ne ēda, ne dzēra, domāja un domāja. Trešās dienas vakarā, kad galva draudēja no domāšanas pārplīst, vilks izskrēja pagalmā. Lēkāja kā sienāzis un savā rupjajā balsī sauca tik skali, ka koku galotnes ietrīcējās:

— Atklājums! Slavens atklājumsl

Kad klaigājot galīgi aizsmaka, pazuda nojumē, kur glabājās motocikls.

Paķēra no plaukta sarkanās krāsas bundžu un ielēja tās saturu spaini, turpat klāt arī divas bundžas gaiši pelēkas krāsas. Pēc tam visu to ar koku pamatīgi izmaisīja. Tad deva darbu lielajai otai. Pusmeža smaržoja pēc »acetona. Zīlīte Zuzīte trīs dienas šķaudījās

Bet kas par toni iznāca! Vecrozā! Vienreizēji!

Pelēcis iedarbināja motoru, pjerkstošs troksnis nežēlīgi saraustīja meža klusumu. Citiem bija motoru klusinātāji, bet Pelēcim ar lieiām pūlēm pie- rīkots skanas pastiprinātājs. Nav taču nekādas jēgas, ja tu, īsts vilks, jono ar motociklu un neviens jau pa gabalu nedzird.

Izbrauca uz meža stigas — tukšs kā izslaucīts.

«Kur te taisnība?» Pelēcis dusmojās. «Ja gribi nesties lielā ātrumā, netiec ne no vietas, visādi mētājas pa ceļu, stampājies kā pa mīklu. Bet, kad vajag sevi parādīt, nav neviena kas skatās. Pat sienāzi Sprukstiņu nemana.»

Tā gudrodams, vilks bija no meža ārā un klāt pie ciemata Vecozoll.

Aplaida tam riņķī, nemānijā nevienas dzīvas dvēseles.

«Kur šie tā aiztinušies? Kolektīva peldēšanās vai uz futbolu.» vilks pie sevis spriedelēja.

Piebrauc pie vārtiem, redz — piekārta plāksne ai uzrakstu:

Lūdzam netraucēt.

Klusā stunda no 14.00 lidz 15.00

—            Hal Hal — Pelēcis nosmējās un pagrieza plāksni otrādi tā, lai uzraksts nebūtu redzams.

Pēc tam, pjerkstinādamies ar savu rozā motociklu, drāzās cauri ciematam pa galveno ielu. Nostiepās dūmu grīste, un nosmirdēja benzīns. Izbrauc vienreiz — nekā. Griež atpakaļ un brauc otrreiz.

Lielajā priedē iesarkanās mājiņas logā parādās vecmāmuļa Vārna. Viņai taču pirmajai jāredz, kas te notiek.

Brauc trešo reizi. Žāvādamās pa durvīm pabāž galvu āpsiene Grieta, pagriežas atpakaļ.

—    Ināriņ, nenāc ārā, kamēr es neuzzinu, vai nav kas bīstams.

Kaķēns Miks pieceļas sēdus uz sarkanā soliņa mājas galā, tur viņš parasti gul dienasvidu. Ierauga Pelēci un sabīstas. Izliekas, ka neko nav redzējis, saritinās un tēlo aizmigušu. Un te parādās viņa lieliskais aktiera talants, vienīgi nevar savaldīt nobīļa trīcēšanu.

Vectēvs Kurmis bezbailīgi klunkuro uz ceļa nodibināt kārtību, uztraukti pie sevis murminādams:

—    Kas vēl nebūs, manā ciematā… klusuma stundā…

No viņa gala tipina ķirzaciņa Berta, steigā aizmirsusi, ka ģērbusies garā zilpunktainā naktskreklā, kurš neatlaidīgi pinas viņai pa kājām. Pie katra soļa draud pakrišana.

Vilks Pelēcis, apmierināti smaidīdams, grasās tikt pa vārtiem prom. «Šoreiz man izdevās.» viņš nodomā, «iztramdīju tos miegamices, un pie viena viņi, aiz skaudības pušu plisdami, mani apbrīno. Vienreizējil»

Kas tie par kumēdiņiem? Vārti ciet.

—            Ak Pelēcis nolēmis motociklu atstāt pie mums, — no ārpuses pārkāpis vārtus, atslēgu saišķi žvandzinādams, saka vāverēns Toms.

Visi nāk uz šo pusi, arī āpsiene Grieta, viņai aiz muguras Ināriņš

—             Vai tev burbuli galvā sakāpuši?! — Pelēcis uzbrēc Tomam. — Slēdz vaļā, es muļķīgus jokus nesaprotul

—   Gan sapratīsi. Miku, nāc šurp, — sauc Toms.

Kaķēns Miks nāk arī, zobi gan vēl klab.

—    Nu, vai tu neredzi, ka Miks no dusmām dreb, — Toms smīnot saka.

—            Jā-ā, kad es esmu dusmīgs, tad es esmu br-rriesmigs, — Miks sadūšojies izmoka.

30

—   Motocikls paliks vienu nedēlu vilku suņa Marsa garāžā, — saka vectēvs Kurmis. — Kājām staigājot, būs skaidrāka galva, varēsi pārdomāt dzīvi.

Pelēcis nenoņem ķepas no stūres, bet, ieraudzījis uz ceļa šoferu skolas instruktoru vilku suni Marsu, bezcerīgi norūc:

—   Neesmu paradis būt kājniekos.

Tagad gan Pelēcis atstutē motociklu un izliekas kaut ko meklējamies

pa kabatām.

Pat vilkam nevar būt lāga dūša, ja tie visi sanākuši apkārt, iespieduši kā gredzenā.

Pēdējā atsteidzas bezdelīgas Ciuvitas meita Vivita, viņa ilgi nopiņķē- jās, kamēr sasēja matu lenti. Ieraudzījusi vilku Pelēci, Vivita skaisti pakniksē un laipni saka:

—   Labdien!

Pelēcis, atņēmis pieklājīgo sveicienu, sāka justies neomulīgi.

—   Vai tad es ko sliktu? Vārti tāpēc ir, lai pa tiem vai nu brauktu, vai staigātu, — viņš taisnojās.

—   Neizliecies! Uzraksts pats apgriezās otrādi? — Toms jautāja.

—   Caurvējš, droši vien caurvējš, — Pelēcis nomurmināja, drūmi skatīdamies, kā vilku suns Marss stumj prom viņa motociklu. Pieklibodama vecmāmuļa Vārna klunkuroja nopakaļ, pie sevis skandinādama:

—    Es zināju, ka tā būs. Es zināju…

Toms atslēdza vārtus. Pelēcis aizgāja, kūkumu uzmetis, zemi pētīdams, it kā naudas maku būtu pazaudējis. Mežā viņš nesojoja, kā parasti, lepni pa stigas vidu, bet ložņāja cauri ceļmalas krūmiem. Visu ceļu māca viena doma: «Vienreizēja neraža!»

Nonācis pie savas stiklotās verandas, Pelēcis smagi nopūtās: «Ehl Labāk vispār par to nedomāt, citādi sāks likties, ka pats pie visa tā esi vainīgs,»

15. vectēvs Kurmis ir nemiera pats ar sevi

Ja kādam nepatīk acetona smaka, šodien pa ciemata galveno ielu lai nestaigā. Kaķēns Miks un vāverēns Toms krāso sētu.

—   Ei, Mik, tu esi galīgi zajš, — paskatījies uz Miku, iesaucās Toms.

—   Jocīgais, nerunā muļķības! Es nemaz netaisos uz ģībšanu, neesmu ķirzaciņa Berta, kas var paciest tikai kafijas un maijpuķīšu odekolona smaržu.

—   Ne jau tā, tavas kādreizējās zilās džīnsas ir tikpat zaļas kā sēta.

—   Es lielos pasākumos sīkumiem nepiegriežu vērību. Bet, starp citu, ieteicu tev apskatīt pašam sevi.

Sevis aplūkošana pēkšņi izbeidzās, jo gadījās daudz interesantāks skatāmais.

Uz ce|a iznāca vectēvs Kurmis. Spīdīga ugunsdzēsēju ķivere galvā. Balts krekls, svītraina kaklasaite, tumši pelēkais jaunais uzvalks, pirkts tikai pirms sešiem gadiem. Bet galvenais — vectētiņa seja, tā staroja spožāk par ķiveri, vēl spožāk par sauli.

Miks un Toms apbrīnā aizmirsa pat labrītu padot,

Vectēvs Kurmis mundri uzsauca:  — Sveiki, meistari!

—    Kur vectētiņš ies? — Toms atģidies pajautāja.

—    Eju uz Lielā Meža galvenā ugunsdzēsēja pārvēlēšanas sapulci. Redzēs, cik balsis šoreiz dabūšu. Cīņa būs sīva, daudzi grib tikt par galveno ugunsdzēsēju. Man patīk lielas saraušanās.

Un vectēvs paceltu galvu, braši kā zaldāts parādē, aizsoloja uz vārtu pusi.

Sākumā krāsošana Mikam likās pavisam viegls darbs. Kas tur liels — pamērcē otu un velc, pamērcē un velc. Bet pēc kāda laika Miks, atkāpies (e|a vidū, acis piemiedzis, lūkojās uz nokrāsoto sētas posmu. Tā viņš, paiedams te uz vienu, te uz otru pusi, pētīja turpat vai stundas ceturksni Toms, to ievērojis, kļuva ziņkārīgs.

—   Miku, vai tu mēģini krāsot sētu pa gabalu, ar skatīšanos vien?

—           Jocīgais, es pārbaudu savu darbu, gleznas jāapskata no tālienes. Katra krāsošana ir gleznošana.

—   Tikai tai gadījumā, ja to dara Miks.

Miks, mazliet saskaities, sāka spaiīgi vilkt otu.

Bija nokrāsoti vairāki sētas posmi.

—            Vajadzētu tā kā atpūsties. — Kaķēns Miks pagriezās pret vārtiem, lai paskatītos, vai saule jau aizstaigājusi virs lielo ozolu galotnēm. Mirkli viņš stāvēja sastindzis, tad pusčukstus izdvesa:

—   Tom, paskaties.

Nāca vectēvs Kurmis. Ķiveres vairs nebija galvā, vectēvs to nesa, pavisam šļaugani turēdams. Kājas, sīkos oļus švirkstinādamas, vilkās pa

zemi. Vectēvs viss bija tāds kā sarāvies, sakrities, pat mazāks kļuvis. Tomam un Mikam viņš pagāja garām, uz tiem nepaskatījies. Iegājis dārzā, aiz sevis neaizvēra vārtiņus.

—     Jā, Mik, skaidrāks par skaidru — vectētiņš nav ievēlēts, — Toms drūmi sacīja.

—    Tā mēs viņu nedrīkstam atstāt. Jāmēģina kaut kā iepriecināt. Varbūt aiznesīsim puķes?

—     Ir gan tev saprašana! Tas vectētiņu vēl vairāk apbēdinās. Vai tad pasniedz ziedus, ja neievēl? Nē! Nē!

—   Varbūt iedosim kādu grāmatu, lasot viņš lemigs un bēdas aizmirsīs.

—     Tas neder. Vectētiņš ir tā sakreņķējies, ka pat lasīdams nevarēs iemigt. Vienīgais, kas viņam varbūt atgrieztu dzīvesprieku, ir ceptas ga|as smarža. Palūgsim Marsu, lai aizskrien uz Lielo veikalu. Viņam ar motociklu viens rūciens turp, otrs atpakaļ.

Pēc pusstundas Toms un Miks pieklauvēja pie vectēva Kurmja virtuves durvīm. Nekādas atbildes.

Gāja vien iekšā bez aicinājuma.

Vectēvs sēdēja pie galda un lūkojās uz priekšā nolikto ugunsdzēsēju ķiveri.

—     Vectētiņ, mēs atnesām malto galu, cepsim kotletes. Iznāks garšīgas, man ir bezdelīgas Ciuvitas recepte, — Toms centās runāt jautri un bez redzama iemesla pat skali iesmējās.

—    Labi, labi, — vectēvs vienaldzīgi noņurdēja.

—    Kuru bļodu var ņemt? — Miks atvēra baltā skapīša durvis.

—     Ak bjodu? — Kurmis pārjautāja. — Jā, mani neviens vairs ne par ko netur, kļūstu galīgi vecs.

—     Vectētiņ, jums to sabiedrisko pienākumu ir pārāk daudz. — Vāve- rēns Toms sev laikus iekoda mēlē, jo gribēja vēl teikt: «Un tas ir pat labi, ka jūs neievēlēja galvenā ugunsdzēsēja amatā.»

— Kas manis vairs baidās? Pagājušā gadā no sirotu trīs iespējamām balsīm man bija pretī piecdesmit, bet šogad… — Te vectēva Kurmja balss aizķērās kaut kur kaklā, un viņš apklusa.

Miks tik tikko noturējās neraudājis.

«Laikam šoreiz bija pretī visi simts,» Toms nodomāja un, nezinādams vajadzīgos mierinātājus vārdus, mēģināja pagriezi vectēva domāšanu uz citu pusi:

—   Cepsim ar margarīnu vai kombinētajiem taukiem?

Toma pūles izrādījās veltīgas — vectēvs Kurmis atsāka atkal to pašu:

—      Bet šogad… Es viņiem nekas neesmu, no manis neviens nebaidās… Jūs pat iedomāties nevarat — no tām pašām simtu trīs balsīm pretī tikai trīs. Nav nekāda asuma. Vai tā ir sapulce? Nekas cits neatliek kā mesties uz kotletēm. Tom, padod tuteni un sīpolus,

16. lielajā meŽa

Agrā rītā Lielajā Mežā atnāca vectēvs Kurmis, bezdelīgas Ciuvitas meita Vivita, kaķēns Miks un vāverēns Toms. Viņus sagaidīja mežzinis Dzenis, vilku suns Marss, mežstrādnieks āpsis Rūdis un celmā iecirsti spoži cirvji.

Vectēvs Kurmis tūliņ noskaitīja:

—   Uzminiet manu miklu:

Ieiet mežā — klanās, klanās;

Atnāk mājās — izstiepjas,

Toms aši atbildēja:

—    Malkas cirtējs ar cirvi.

—   Jā, jā, — novilka āpsis Rūdis.

Vivita mežā bija pirmo reizi un mežzini Dzeni līdz šim nebija redzējusi. Viņa nevarēja vien apbrīnot Dzeņa krāšņo apģērbu. Koši sarkana cepure, raibi svārki, kad atsitas vajā, pazib sarkana zīda odere.

«Droši vien māmiņa pat savos ceļojumos ārzemēs nav redzējusi tik skaistu ģērbu,» Vivita nodomāja.

Tai vietā netālu cita no citas gulēja piecas vētras pievārētas priedes.

—    Visur nebūs tik daudz nogāztu koku vienkopus, parasti pa vienam, diviem, dabūsiet pamatīgi nostaigāties, — teica mežzinis Dzenis un pacēlās spārnos.

Viņam katru dienu jāaplido Lielais Mežs, liekai runāšanai laika neatlika.

Āpsis Rūdis, apskatījis guļošos kokus, pie sevis paklusi noteica:

—   Jā, jā.

—    Bet ko ar to «jā, jā» mēs lai saprotam? — vaicāja vectēvs Kurmis, zinādams, ka āpsis «jā, jā» saka gandrīz visos gadījumos.

Kaut arī āpsim Rūdim runāšana bija visgrūtākais darbs pasaulē, viņš tomēr pateica:

—    No šim priedēm iznāks labu labie dēļi mūsu peldbaseina būvēm.

—    Hm-mm, — norūca Marss, — tagad sāksim atzarot.

—   Vivita, Toms un Miks vilks kaudzēs nocirstos zarus — katram vecumam savs darbs, — komandēja vectēvs Kurmis.

Miks par šādu pavēli bija gaužām priecīgs, nu Vivitai paliks nezināms, ka viņš neprot cirst.

Toms ne visai apmierināts, bet neko darīt — jāpaklausa.

Vilku suns Marss un āpsis Rūdis plaši atvēzējās — klaukšl klaukšl Cirvjiem gaisā pazibot, zari vēlās zemē.

Vectēvs Kurmis arī vicināja cirvi, tikai viņam zari lāgā negribēja

padoties, sīksti turējās pie stumbra, vienu beidzot pievārējis, vectēvs gudri pamācīja:

—            Cirvim jājauj brīvi krist, lai tas cērt pats ar savu smagumu. Vilku suns Marss un āpsis Rūdis to zināja gauži labi, no malas noskatoties, katrs uzreiz redzētu, cik viņi prasmīgi strādāja.

Āpsis novilka:

—   Jā, jā. Marss norūca:

—    Hm-mm.

Atklāti sakot, mazrunīgiem nemaz nav sevišķi grūti būt pieklājīgiem, <Jo tos «hm-mm» un «jā, jā» katrs var saprast, kā grib.

Bet vectēvs Kurmis pie sevis apmierināti nodomāja: «Cik labi, ka es varu viņiem palīdzēt ar gudru padomu.»

Kā redzat, darbs ritēja vislielākā saskaņā. Cits pēc cita tika attīrīti slaidi priežu stumbri, sakrājās augstas žagaru kaudzes.

Visur, kur sākas kas jauns, ziņkārīgo nekad netrūkst. Ari šoreiz, iz- dzirduši mežā klaudzienus, ar velosipēdiem atdrāzās dvīņu brāli lūsēni Ciks un Niks. Viņi nebrauca pa iemīdīto taciņu, bet laida pāri koku saknēm, ka riteņi palēcās un sūnas vien pajuka.

—   Caul — nokāpuši no velosipēdiem, abi reizē iesaucās.

—    Labdienl Labdien! — atņēma Toms un Miks.

Bezdelidziņa Vivita nolika zemē zaru, kuru pašreiz vilka, lai varētu kārtīgi pakniksēt.

Cirtēji, noliekuši galvas, lūsēnus nepamanīja.

—    Kāpēc jūs nebraucat pa taciņu? — Toms vaicāja.

—   Mežs nav nekāds parks, —• mierīgi atteica lūsēns Ciks.

—   Ja gribi zināt — ir gan parks, un izbradāšana mežam stipri kaitīga. Ciks skali iesmējās:

—    Mežam kaitīgi! Jāplist no smiekliem.

—            Tikai, lūdzu, paej malā un tad plīsti, citādi tu mūs traucēsi, — sacīja Toms.

. Lūsēns Ciks patiešām pagāja malā — ne jau tādēļ, lai pārplīstu, bet lai noņemtu no bagāžnieka mugursomu. Izripināja no somas prāvu akmeni, ko vienmēr vadāja līdzi, uzlocīja piedurknes un… sāka akmeni cilāt. Augšā, lejā. Viens, divi. trīs. Neviens neskatījās, akmens drīz vien likās milzīgi smags.

Pa zemi vilkto zaru šņākoņas pavadīts, garām gāja Toms, lūsēns Ciks nostājās viņam ceļā.

—    Patausti, kas man par muskulieml

—    Taviem muskuļiem nav jēgas.

—            Kā — nav jēgas? Es varētu pavilkt vismaz trīs reizes lielāku nastu nekā tul

—   Varētu… — Toms novilka.

—    Un tu domā, es tagad sākšu stiept, lai parādītu savu spēku? Uz tik vienkāršas makšķeres lūsēns Ciks neuzķeras. Es atzīstu tīro sportu.

Toms nepaspēja atbildēt, kad viņam aiz muguras atskanēja pazīstama balss:

—   Zaķis arī klāt, redzu, ka trūkst tikai manis, — zaķēns Jēkabiņš, neko neprasījis, paņēma pāris zaru un stiepa uz kaudzes pusi.

—   Varbūt palīdzēsim? — Niks klusi pie auss prasīja Cikam.

—   Nē, nevar ierādīt, ka mēs arī strādājam, tad vairs neatkausies, — Ciks uzsēja velosipēda bagāžniekam somu ar līdzvadājamo akmeni.

Abi brāli, paskatījušies uz Marsa pusi, drošības labad brauca prom pa iemīto taciņu.

Ja cītīgi strādā, laiks steidzas žiglām kājām. Nedabū atjēgties — saule jau apstājusies virs galvas un atgādina, ka pienācis pusdienas laiks.

—   Tagad pārtraukums. — Vectēvs Kurmis, sviedrus slaucīdams, smagi nosēdās uz celma.

Visi piemetās kur nu kurais.

.Vectēvs, pagriezies pret zaķēnu Jēkabiņu, vaicāja:

-

—    Mežā daudzi ugunskuru atstāti melni plankumi. Tu, Jēkabiņ, nezini, kas vainīgs?

—    Zinu gan — vilks Pelēcis. Es viņam aizrādīju, ka tā nedrīkst, bet vai vilks zaķim klausīs.

—    Lūsēni Čiks un Niks ar riteņiem braukā, kur pagadās, — Toms piebilda.

—    Jālūdz zinātnieks ezītis Adamiņš nolasīt referātu par meža saudzēšanu, — sacīja vectēvs.

Brītiņu atpūties, vectēvs Kurmis piecēlās.

—    Jūs, visi zaru vilcēji, palieciet tepat un pagaidiet, bet mēs aiziesim pie mežziņa Dzeņa pēc zāģiem. Kad atnāksim atpakaj, tad būs, kā mīklā teikts:

Simts iet turp, simts nāk šurp, bet ceļš nav ne pirksta platumā.

17. sarunas pie pusdienām

Vectēvs Kurmis, vilku suns Marss un āpsis Rūdis aizgāja. — Tagad mēs ēdīsim, — bezdelīdziņa Vivita teica un izņēma no kurvja rūtainu sedziņu, rūpīgi krokas izlīdzinādama, to izklāja zālē. — Māmiņa lika paņemt līdzi daudz maizīšu, Mikam un Tomam droši vien nekā nebūšot, un Jēkabiņš arī noteikti pieskriešot. Vivitas māmiņai bija taisnība.

Rūtainās sedziņas vidū Vivita nostatīja sarkansvltrainu termosu, tam apkārt notupināja četras dzeltenas plastmasas glāzes un vienu pēc otras lika attītās sviestmaizes. Tur bija rupjmaizes riecieni, apziesti ar sviestu un apklāti plānām svaigu gurķu ripiņām, pārkaisīti sīki sagrieztām dillēm. Kad Miks ieraudzīja saldskābās maizes šķēles ar žāvētu buti, viņš aši pagrieza galvu sānis, lai nebūtu jārij siekalas, bet tas neko nelīdzēja — zivs smarža, uzmācīgi kārdinādama, ložņāja Mikam gar degunu.

Un tad viņi ēda, dzēra karstu kakao un runājās. Jēkabiņš: Nav saprotams, kāpēc šodien uz mežu neatnāca vardulēns Varis un āpsēns Ināriņš.

Vivita: Varim nav laika, viņi abi ar manu tēti ķer dārzos kaitīgos kukaiņus. Jēkabiņš: Bet Ināriņš?

Miks: Ināriņu māmiņa nelaiž, esot vāja veselība.

Toms: Un viņš tagad uzlabo veselibu, smakdams istabā pie televizora,

skatoties otrreiz jau vakar vakarā redzēto filmu. Vivita: Es atvainojos, bet vai mēs tagad neaprunājam citus? Toms: Nē, mēs tikai apspriežam svarīgus audzināšanas jautājumus.

Vivita: Ināriņš mums visādā ziņā jāpieaicina palīgos.

Jēkablņš: Ir gan tik daudz saprašanas, cik mīklas Miks liek uz makšķeres āķa. Ja Ināriņu mamma nelaiž, nekas neiznāks, āpsiene Grieta ir neieņemams cietoksnis.

Vivita: Mana māmiņa saka, ka neieņemamu cietokšņu neesot, ar gudrību varot panākt vairāk nekā ar spēku.

Jēkablņš: Bet kur var dabūt gudrību?

Miks: Es palūgšu neizteikties nievājoši par klātesošo sabiedrību. Mums tikai jāpadomā.

Toms: Iznāk, ka mums ir jāizlemj, kā panākt, lai Ināriņam at|auj nākt meža darbos.

Miks: Norunājām šovakar pie manis septiņos satikties. Pagudrosim, ko darīt. Un pacentieties būt izsalkuši, es jūs pacienāšu ar paš- gatavotām vakariņām.

Visi bija ar mieru sapulcēties pie Mika.

18. INĀRIŅAM GARLAICĪGI

Tai priekšpusdienā, kad sākās meža darbi, Ināriņš, izslēdzis televizoru, izstaipīja no ilgās sēdēšanas piekusušās kājas un izgāja pagalmā. Saules spilgta gaisma viņam iekoda acīs. Samiedzis plakstus, pastaigāja brītiņu pa dārzu, tad ar rotaļu revolveri izšāva vairākas reizes gaisā. Pēc tam, atāķējis no jostas zobenu, nokapāja sētmalē dažus dadžu krūmus.

«Varētu uzspēlēt kariņu, bet nav ar ko. Labāk māmiņa būtu laidusi citiem līdzi uz mežu.» Tā domādams, Ināriņš skatījās, kur ir mamma.

Āpsiene Grieta, atspiedusies pret sētu, sarunājās ar vecmāmuļu Vārnu, kura stāvēja turpat pretī uz ceļa.

—   Ienāciet iekšā, — Grieta aicināja vecmāmuļu.

—   Es tikai uz mazu brītiņu.

—   Mamm, man garlaicīgi, — Ināriņš iespraucās sarunai pa vidu.

—   Ej palasi grāmatu, — Grieta nevaļīgi atteica.

Pēc divām stundām Ināriņš, izgājis durvju priekšā, ieraudzīja mammu arvien vēl stāvam turpat un runājamies ar vecmāmuļu Vārnu.

Ko viņas sprieda, laikam nevarētu saprast neviens — aizgūtnēm runāja abas reizē. Pamanījušas Ināriņu, mirkli pieklusa. Grieta pēkšņi kaut ko atcerējās:

—    Vai, man nemaz nav laika!

—   Kam šodien ir laiks? Man trešā diena, kā mirkst veļa, bet netieku pie skalošanas. Nu es iešu, — sacīja vecmāmuļa un pagriezās uz savas mājas pusi. Pāris solu paspērusi, atskatījās un vaicāja: — Kādu veļos pulveri tu lieto, kaimiņien?

—   Es vairāk ar pastām.

—   Vai ar pastām mazgājas baltāk?

Pēc stundas Ināriņš atkal meklēja mammu. Grieta vēl arvien runājās.

—    Mamm, man garlaicīgi, — Ināriņš uzplijās.

—   Mūžīgi tev garlaicīgi, es teicu — palasi!

—   Jau Izlasīju.

—   Vakar taču atnesi no bibliotēkas trīs grāmatas, katru ķieģeļa biezumā.

—   Visas izlasītas.

—    Aizej pie Čiuvitas uz bibliotēku un paņem vēl.

— Tik ātri nedos.

—   Nedos? Priekš kā viņa tur sēž? — Grieta nosēja priekšautu, pakāra uz ābeles zara un kareivīgā noskaņojumā gāja pie Čiuvitas.

Koši baltā bibliotēkas ēka, laipni aicinādama apmeklētājus, stāvēja ciemata visaugstākajā vietā, ceļa malā, Čiuvitas dārza labajā stūri.

Pelēkām betona plāksnēm izklātie celiņi sagraizīja dārza zaļo mauriņu nevienāda lieluma laukumos. Gar galvenās ielas malu kā mazas uguntiņas sāka atvērties sarkani rožu pumpuri. Čiuvita atbīdīja bibliotēkas lielā loga aizkarus vienā malā un, atgriezusies pie galda, atšķīra biezu grāmatu «Būvmateriāli». Viņa neklātienē studēja arhitektūru un bija jau paspējusi uzzīmēt ciemata peldbaseina plānu.

Grieta pie durvīm izlasīja uzrakstu:

Pusdienas pārtraukums.

Ieraudzījusi pa vaļējo logu Čiuvitu, Grieta pabāza galvu logā un itin laipni sacīja:

—   Vai es varētu ieiet, man steidzīga darīšana.

Ja neatliekama vajadzība, Čiuvita nevarēja atteikt.

Ienākusi Grieta pamiņājās un, nopētījusi visu telpu, sacīja:

—    Kas jums nekaiš, te ir tik mājīgi, tad jau var strādāt.

—   Mājīgumu sev apkārt radām mēs paši, — Čiuvita atteica, gaidīdama, ko vēl Grieta teiks. Ne tādēļ viņa nākusi, lai apskatītu bibliotēkas istabu.

Grietai Čiuvitas atbilde nebija pa prātam, viņa tūliņ lietišķi pateica:

—   Es gribētu trīs grāmatas, tādas pabiezākas — vai par spiegiem, vai fantastiku, kas puikam būtu derīgas.

—   Bet, atvainojiet, Ināriņš vakar jau trīs paņēma.

—   Visas izlasītas, bērns tīri vai beidzas nost aiz garlaicības.

—  Lai pēcpusdienā atnāk pats. Es viņam nedošu jaunas grāmatas, kamēr neatbildēs uz maniem jautājumiem par iepriekšējām.

Grietai atgriezās tas pats kareivīgais noskaņojums, ar kādu viņa izgāja no sava dārza

Jūsu pienākums ir apmainīt grāmatas, nevis eksaminēti Neesat nekāds profesors.

«Diez kā šādos gadījumos dara ārzemēs?» Čiuvita pūlējās atcerēties, bet nekas nenāca prātā, tāpēc sacīja to, ko pati domāja:

—            Mans pienākums ir iemācīt lasīt daiļliteratūru pareizi, ne pašķirstīt un šur tur izķert raibākus notikumus. Tad labāk lieki netērēt laiku un nemaz nelasīt, tā grāmatas jēga aizslīd garām.

—   Mans bērns lasa no rīta līdz vakaram, bet jūs viņu mācīsiet!

Grieta apklusa tāpēc, ka pietrūka, ko sacīt.

—            Bērnam augu dienu sēdēt un lasīt vien ir neveselīgi. Tikpat kā ēst ir nepieciešamas kustības svaigā gaisā. — Pagriezusi Grietai muguru, Čiuvita apsēdās pie galda.

—            Nu jau vairs neko! Atnāk pēc grāmatām, bet jāklausās sprediķis. —- Grieta, ar blīkšķi aizsizdama durvis, izgāja.

Ināriņš sēdēja uz sliekšņa un gaidīja mammu.

Grieta nāca drūma kā lietus debess.

—            Tu nemākot lasīt, laikam burtus nepazīsti, bokšterē vien visu vasaru tās trīs grāmatas.

Kaut kas no Čiuvitas teiktā Grietai tomēr nedeva mieru, tas bija vārds «neveselīgi».

—            Pēcpusdienā aizej pie Čiuvitas… parunāties. Un. sākot ar šodienu, tu vienu stundu staigāsi pa dārzu. Marš!

Ināriņš, apnikdams pats sev, soļoja dārzā pa taku turp un atpakaļ.

Grieta pa virtuves logu uzmanīja, lai viņš nenogrieztos sānis.

19. notikums Mika virtuvē

Mika virtuvē, rindā pie loga, uz dzelteniem ķebļiem sēdēja bezdelīdziņa Vivita, zaķēns Jēkabiņš un vāverēns Toms.

Pats kaķēns Miks apsēja māmiņas puķaino priekšautu, kas vilkās gandrīz pa zemi. Tad nolika uz galda lielo māla bļodu, iebēra tajā miltus, pēc tam lēnām no krūzes lēja pienu un ar koka karoti maisīja.

Tie, kas sēdēja pie loga, acīm pavadīja katru kaķēna kustību.

—            Ko tu, Mik, — klīsteri taisīsi? Par agru logus aizlīmēt, ziema vēl tālu, — Toms nevarēja novaldīt ziņkārību.

—            Jocīgais, gatavoju vakariņas, es taču jums liku būt izsalkušiem, — Miks atteica.

—   Un ko tu mums dosi, ja drīkst zināt? — pajautāja zaķēns Jēkabiņš.

—            Sākot ar šodienu, esmu nolēmis, māmiņai par prieku, ietaupīt naudu. Tāpēc gatavošu: no maza — lētu, labu un gardu, — Miks sacīja, katru vārdu īpaši uzsvērdams.

Es gan klīsteri neēdīšu, — Toms stingri noteica.

Miks ne visai laipni paskatījās Tomā.

—    Vārīšu klimpas.

—    Mana māmiņa liek mīklai klāt olas, — Vivita pamācīja.

—   To var.

Miks, pakāpies uz krēsla, nocēla no pieliekamā paša augšējā plaukta kurvīti. Atgriezies pie galda, skali skaitīdams, iesita bļodā olas:

—    Viens, divi, trīs, četri. Uz katru galvu pa vienai, pietiks?

—    Laikam par daudz, — Vivita nedroši atbildēja.

—   Nekas, labs labu nemaitā, — sacīja Miks. šis teiciens viņam bija pielipis no vectēva Kurmja.

Kaķēns vēl iebēra bļodā naža galu sāls un tējkaroti cukura. Brīdi dūšīgi maisīja, pagaršoja, atkal maisīja.

Kad. pēc Mika domām, mikla bija jau gatava, viņš nocēla katla vāku. ūdens vārījās burbuļodams.

—   Varbūt tev palīdzēt? — Vivita piecēlās.

—   Paldies, nē, es pats vāru. Tagad paej iet tālāk no plīts, pie durvīm. Pie durvīm, es teicu!

Visi paklausīgi nostājās pie durvīm, tikai Toms ievaicājās:

—    Kaut kas sprāgs?

Zaķēns Jēkabiņš drošības labad nospieda durvju rokturi. Vivita aizvēra acis.

—    Jocīgais! Laidīšu klimpas. Tas ir sarežģīts darbs, un neviens nedrīkst mani traucēt, — Miks svarīgi paziņoja.

Nekāda laišana neiznāca. Kā tas gadījās, kā ne — Mikam bļoda pēkšņi apgriezās otrādi, un visa mīkla uzreiz ieskrēja katlā Vārošais ūdens šļakstījās uz visām pusēm, Mikam laimējās, viņš neapplaucējās.

—   Varat atkal apsēsties, — Miks teica. No balss bija manāms, ka viņš ir satraukts.

—   Mēs mājās laižam ar karoti pa vienai klimpai, — Vivita klusi sacīja.

, — Palūgšu man neaizrādīt, pats māku vārīt. Pēc piecām minūtēm pieliesim pienu, un būs gatavas karaliskas vakariņas. — Miks paskatījās pa virtuves vaļējām durvīm istabas lielajā sienas pulkstenī.

Tieši pēc piecām minūtēm, ne minūti ātrāk un ne minūti vēlāk. Miks, piena krūzi pie vēdera piespiedis, piegāja pie plīts.

Ciemiņi neaicināti nostājās Mikam aiz muguras un, ziņkārīgi kaklus staipīdami, skatījās pāri viņa plecam.

Katlā kā pusnogrimis kuģis peldēja viena vienīga milzu klimpa.

Izstieptā ķepa ar piena krūzi apstājās pusceļā.

—   Tādu var izvārīt tikai Miks, tāpēc nosauksim šo mīklas pikuci par Mika klimpu, — sacīja zaķēns Jēkabiņš.

—     Nē, labāk sauksim tā: «No maza — lēts, labs un gards». — Toms izteica savas domas.

—     Bet varbūt… varbūt to kunkuli var sagriezt četrās dalās, un vakariņas iznāks, — Vivita centās saglābt Mika pavāra godu.

Miks sevišķi uzmanīgi ar pavārnīcu un dakšiņu ievēla klimpu lielajā māla bļodā. Vairākkārt apgājis galdam riņķī, no visām pusēm apskatīja savu darbu.

—     Ēdams gan neizskatās.

—     Bet ko mēs ar klimpu darīsim? — Toms gribēja zināt.

—    Varbūt aiznesīsim uz mežu un noliksim uz celma, mežacūku sivēniņš Kristaps tūliņ būs klāt, — spriedelēja Jēkabiņš.

—     Diez vai, — Vivita šaubījās.

—     Izdomāju! — priecīgi iesaucās Miks.

—     Ko? Ko? Ko tu izdomāji? — cits caur citu jautāja.

—     Nesīsim klimpu uz upi.

—     Slīcināsim? — Toms noprasīja.

—     Nevis slīcināsim, bet dosim kā iebarojamo ēsmu zivīm. Ziniet, tai vietā, kur brekši labi ņem, — Miks aizrautīgi skaidroja.

—    Tev jau nekur neķeras, — vāverēns Toms atgādināja nepatīkamu patiesibu.

—     Labs makšķernieks domā ne vien par to, kas bijis, bet galvenokārt par to, kas būs, — Miks nelāvās samulsināties.

Ar to lielās klimpas liktenis bija izlemts. Apsolītās vakariņas tomēr neiznāca.

20. NAV TIK VIENKĀRŠI

«Kā lai aiznes vakar vārīto lielo klimpu līdz upei veselu un nesavainotu?» Miks gudroja krietni ilgi, bet to vien izdomāja, ka tas nav tik vienkārši.

Visos sarežģītos gadījumos, arī šoreiz, kaķēns meklēja vāverēnu Tomu. Turpat stundu skraidīja un saukāja, kamēr beidzot atrada Tomu pļavā lasām skābenes. Toms, noklausījies Mika stāstu, nemācēja dot padomu. Gāja abi pie vardulēna Vara.

Vardulēns, uzzinājis sarežģīto uzdevumu, brīdi padomājis, sacīja:

—     Man ir viens no modes izgājis kukaiņu ķeramais tīkliņš, pamēģināsim.

Pēc neilga brīža pa ceļu cauri kukurūzas laukam, prātīgi sperot katru soli, čāpoja Miks. Pār plecu kukaiņu ķeramā tikliņa kāts, pats tīkliņš smagi nostiepies no lielās klimpas svara.

Pienākumi visiem stingri sadalīti. Varis soļoja aiz Mika un, acis nenolaidis, skatījās uz izcilo nesamo — maz kas var gadīties.

Tomam jāgādā, lai ceļā nebūtu nekādu šķēršļu.

—Tom. paskaties, Kāpēc kukurznis tur priekšā nav novākts! — Miks pavēloši uzsauca.

Toms zibenīgi aizvēla bīstamo zemes piku.

Ar pasta somu uz muguras lidoja pastniece žagaia Žvadzinātaja. Pamanījusi galējus, nolaidās pavisam zemu apskatīties. Redzēdama savādo nesamo, Žvadzinātajā ziņkārīgi apriņķoja paris reižu virs nesēju galvām.

«Tik nopietni šie trīs nekad nav redzeti, un cik lēni iet. Bumba! Cits nevar būt, viņi nes no karu laikiem kaut kur palikušu sprāgstošu bumbu.» žagata nodomāja un aizsteidzos visiem Izstāstīt, kādas briesmas pati savām acīm redzējusi un kā tik tikko dzīva palikusi.

Gājeji bija tā aizņemti at nesamo, ka nemaz nepamanīja ceļa malā stāvam zinātnieku ezīti Adamiņu. Zinātnieks, noskatījies viņiem pakaļ, pie sevis nosprieda:

«No zinātniska viedokļa skatoties, nesamais varētu būt atrasta apslēpta manta.» Uz šādam domām Adamiņu pavedināja nesen «Meža Vēstnesi» lasītais raksts par atrastu apslēptu mantu. Adamiņš izņēma no kabatas piezīmju grāmatiņu un ierakstīja: »Mūsu ciemats kļūs bagāts».

Ciematā nupat kā bija uzklīdušas valodas pai sprāgstošo bumbu, kad tās papildināja jauna ziņa, ka atrasta bagātība. Visi nolēma ceIt kinoteātri un dedzīgi strīdējās par to, vai kafejnica būtu vajadzīga vai ne.

Tikmēr, laimīgi nonākuši krastmalā, draugi apstājas pretī tai vietai kur upē sen iegāzies ozols. Plunkš! — Varis Ielēca ūdenī un papeldēja gabaliņu no krasta.

— Miku. uzmanīgi Ielaid tīkliņu upē un padod man kātu!

Tika izdarīts.

Varis peldot pavilka nastu uz priekšu, tad apgrieza tīkliņu otrādi Lielā klimpa, burbuļus mezdama, Iēni nogrima.

ķepiņas berzēdams, Miks līksmi Iesaucas:

— Tagad tikai būs! Nu gan rēdzēsiet, kas rītdien būs!

21. UZTRAUKUMS AR LAIMĪGAM BEIGĀM

ir tādi skaisti un klusi vasaras vakari, tik skaisti un tik klusi, ka šo klusumu drīkstētu traucēt vienīgi lakstīgalas dziesma. Toreiz atgadījās tieši tāds vakars un nedaudzie ciemata iedzīvotāji, kas palikuši mājās, visi bija sapņaini noskaņoti. Tikai sapņainums izpaudās katram citādi.

Ķirzaciņa Berta uz balta papīra lapas uzrakstījusi virsrakstu dzejolītim «Klusums skan».

— Klusums skan… klusums skan… klusums skan.«« — viņa atkārtoja bet tālāk par skanēšanu pagaidām netika.

V=ectēvs Kurmis verdošā sviestā cepa smaržīgas rauga pankūkas un domāja ka par godu brīnišķīgajam vakaram būs jātaisa vaļā pēdējā pērnā gada aveņu ievārījuma burka.

Pankūku smarža līdz apnikumam izlidinājusies pa Kurmja dārzu, caur vaļējo logu ielavījās pie vecmāmuļas Vārnas un mēģināja viņu iekārdināt, bet tas neizdevās. Vecmāmuļu bija sagrābušas lielās skaistuma alkas. Salikusi uz palodzes krāsainus stikla traukus, viņa nevarēji vien atskatīties kā vakarīgie saules stari spīdināja trauku šķautnes.

Bet vāverēm Toms, sēdēdams lielajā ozolā uz mājiņas sliekšņa nedarīja neko. Viņam vienkārši bija briesmīgi labi.

Lakstīgalas dziesmu tovakar nedzirdēja, viņa pēcpusdienā bija aizlidojusi pāri Gaujai ciemos pie māsīcas. Un galu galā vai Lakstīgalai uz to nav tiesības?

Un tad…

Pēkšņi no Gaujas pusos atskanēJa skaļš izmisīgs sauciens un saplosīja mierīgo klusumu gabalu gabalos:

— Tomi Tom! Ātrāk! PalīgāI

Nebija ne mazāko šaubu, tā bija kaķēna Mika balss.

Uti atkal klusums — tikai sasprindzināts kā uzvilkta atspere.

Toms strauji nolēca no ozola un vienā stiepienā pazuda kukurūzas laukā. Caur turieni bija īsākais ceļš uz Gauju.

Vecmāmuļa Vārna nobīlī pavisam aizmirsa ka prot lidot. Skrienot trakoti sāpēja celis un tagad viņa nevis drusku piekliboja, kā parasti, bet pamatīgi gāzelējās uz kreiso pusi. Nepārttaukti viņa taustījās pa jakas kabatām.

— Kur sirdszāles? Es jau teicu, ka tā mūžīga makškerēšana labi nebeigsies iekritīs Gaujā un pagalam… Vairs nekliedz… Kur sirdszāles»

Vectēvs Kurmis aizelsies klunkuroja nopakaļ vecmāmuļai, uztraukumā paķēris līdzi pannu ar pusceptām pankūkām, kas izsvaidījās aiz viņa it kā vectēvs būtu gribējis iezīmēt ceļu atpakaļ nākšanai.

Gandrīz pie pašas Gaujas viņus panāca ķirzaciņa Berta. Izstiepusi uz priekšu pildspalvu kā karavīrs šauteni ejot uzbrukumā.

— Pagalam ir, vairs nekliedz, — vecmāmuļa Vārna, visiem par šausmām, apgalvoja.

Un tad..

Pretī tai vietai, kur upe iegāzies ozols, stāvēja kakēns Miks. Viņa turēja makšķeres kātu Izslietu gaisā kā kuģa mastu. pie krastmalas lielā bērza apakšējā zara sudrabaini vizēja plakans breksis. Ne jau nu pārmērīgi liels.

Tomam tūliņ bija skaidrs, kā tas gadījies. Miks, Ieraudzījis pludiņu

paceļamies, kā bieži vien mēdz būt brekšu ņēmienā, tik sparīgi bija rāvis makšķeri, ka aukla uzsviedusies gaisā un aptinusies ap zaru. Tagad zivs karājās bērzā kā izgreznojums Jaungada eglītē.

Vāverēns, iekāpis kokā, pūlējās atpiņķēt auklu.

Ieraudzījusi Miku sveiku un veselu, vecmāmuļa Vārna brīnījās:

—   Tu redz, ko, zivis sākušas dzīvot kokos. Manā jaunībā gan tā nebija. Bet, Miku, vai tādēļ ir tik briesmīgi jākliedz?

—   Miks pirmo reizi mūžā izmakšķerējis zivi, un tad ir gan jākliedz, — draugu aizstāvēja Toms.

—   Tomam taisnība, — apstiprināja vectēvs Kurmis.

Neviens pret to neiebilda.

—   Un tikai tāpēc pieķērās breksis, ka te iemetu lielo klimpu. Es zinu, ko es vāru, — lepni sacīja kaķēns Miks.

Pa to laiku Lakstīgala bija atgriezusies no ciemiem un, iemetusies ievājā, sākt skandināt savu skaisto un mūžam neapnīkstošo dziesmu.

22. pie Ināriņa

Vardulēns Varis uzkāra plecā siksnu, kurai pieāķētas trīs apaļas skārda kārbas, paņēma no plaukta kukaiņu ķeramo tīkliņu un izgāja no istabas.

Ejot kārbas kulstījās gar sānu un sitās cita pret citu, pieskandinādamas kluso novakari. Varis nebija ticis no dārza ārā, kad viņu ielenca kaķēns Miks vāverēns Toms, bezdelīdziņa Vivita un zaķēns Jēkabiņš.

—   Mēs nākam pie tevis ciemos, — sacīja Toms.

—   Ļoti patīkami, tikai es nebūšu mājās, — Varis atbildēja.

—   To mēs kaut kā pārdzīvosim, bet, cerams, tu neatteiksies mums nākt līdzi pie Ināriņa.

—   Nevarēšu vis, mani gaida kaitīgu kukaiņu apsēsts dārzs, — atteica Varis un palēkdamies aizsteidzās.

Pie Ināriņa vārtiem Mikam sametās kājas, viņš apstājās.

—   Varbūt iesim rītvakar?

—   Tu ceri šonakt nosapņot, ka esi kļuvis drosmīgs? — Toms noprasīja.

Miks neatbildēja.

—   Tā ka visi uzvestos pieklājīgi, — Vivita stingri nobrīdināja, — un neaizmirstiet izlikties, it kā mēs nezinātu, ka māmiņa aizliegusi Ināriņam iet meža darbos.

Apsiene Grieta viņus ieaicināja virtuvē.

—   Jums būs jāpagaida, kamēr Ināriņš paēd.

Uz galda ieplētušās divas tik lielas bļodas, kādās vakaros bērni mazgā kājas. Viena pilna ar dzeltenām brūngani apceptām pankūkām, otra tukša.

Apsiene Grieta paņēma pankūku, nolika uz gaļas griežamā dēlīša, uzmanīgi nogrieza skraukšķošās maliņas un lika tās Ināriņa šķīvī. Apgraizīto pankūku iemeta tukšajā bļodā.

—   Mans Ināriņš jau sen vairs visu neēd, — Grieta izskaidroja savu darbību.

Varēja manīt, ka āpsēnam pat skraukšķumiņi negaršo.

—           Mēs gan todien, fcad mežā nostrādājāmies, pa puskukuttm maizes nolocījām, — sacīja Toms, pamirkšķinādams ar acīm kaķēnam Mikam.

—    Jā, un katrs litru piena izdzērām, — Miks piebiida.

—           Mežā gaiss pavisam citāds, pilnīgi ārstējošs, — Jēkabiņš pārliecinoši teica un paskatījās uz Vivitas pusi.

Grieta tikai graiza pankūkas. Ināriņš negribīgi ar varu ēd.

Vivitai likās, ka Ināriņa māmiņai pietiekoši sastāstīts, cik labi ir mežā. tāpēc viņa sadūšojusies teica:

—            Mēs atnācām sarunāt par rītdienu, sešos pienāksim pie Ināriņa. iesim visi reizē uz meža darbiem.

Grieta dusmīgi nosvieda nazi un dakšiņu uz galda.

—            Kas jūs sūtīja? Es tūliņ domāju, ka tāpat nenāks. Mans bērns nekur neies!

—    Bet, māmiņ, — Ināriņš bailīgi ieteicās.

—   Klusē! — Grieta viņu apsauca.

Vivita pietrūkās kājās, ātrumā nevarēdama izdomāt, ko sacīt, viņa vārdu pa vārdam atkārtoja vakardien no savas māmiņas dzirdēto:

—           Tie āpsi jau nedzīvo, bet nīkst. — Un, tūliņ sapratusi, ka pasacījusi, ko nevajag, skaļi iešņukstējās un piebilda: — Atvainojiet, ka sabojāju jūsu labo garastāvokli. — Tad, atpakaļ neskatīdamās, izmetās pa durvīm.

Kad virtuvē palika tikai Grieta un Ināriņš, āpsiene izkliedza:

—            Labo garastāvoklil Es neatceros, kad man pēdējo reizi bija labs garastāvoklis.

Pa durvīm klusi ienāca Ināriņa tētis mežstrādnieks āpsis Rūdis un, gurdeni atspiedis muguru pret stenderi, apstājās.

—   Māmiņ, laid mani citiem bērniem līdzi uz mežu, — Ināriņš lūdzās.

—   Neparko! Viņi tādēļ vien nāk, lai pašas bērnu pret mani sakūdītu.

—           Nav taisnība, — Ināriņš sacīja. — Mamm, mums pašiem vajag dzīvot savādāk.

—           Nu, Ināriņ, tā ka tu rītdien laikus būtu mežā, — ierunājās āpsis Rūdis.

—   Vai! Vai! — Grieta nopūtās.

Ināriņš priecīgi palēcās.

—    Būšu laikā.

—   Jā, jā! Jā, — lēni noteica āpsis Rūdis.

23. pie līkās gobas

Netālu no ciemata, mežmalā, stigas galā auga lika simtgadīga goba. Todien līkās gobas viens zars žvadzināja, otrs dūdoja, daži čiepstēja uņ citi čivināja. Nē, sākusi dziedāt viņa nebija, un brīnumu tur arī nekādu nav, tikai gobā lēkāja bars zvirbuļu, bars zīlīšu, žagata 2vadzinātāja, saprotams, klusi nosēdēt nevarēja ne minūti, un balodis Jezups ari centās atgādināt, ka ir atlidojis no otrā meža stūra.

Un tas vēl nebija viss. Turpat netālu nemierīgi mīņājās brāļi lūsēni Ciks un Niks. Viņiem aizmugurē, ķepas uz krūtīm sakrustojis, svinīgs un nekustīgs kā piemineklis pāri lūsēnu galvām skatījās vilks Pelēcis. Viņus te ciemata priekšnieka Kurmja uzdevumā ataicinājusi pastniece žagata Zvadzinātāja.

Blakus gobai jau no pavasara garlaikojās zemē iedzīts miets un tam piesistā finiera plāksne, kuru tikai paretam raibināja kāds vientuļš ziņojums. Tagad pie finiera plāksnes sarkanām dekoratīvām spraudītēm piesprausts plakāts.

Uzmanību!!! Šodien pl. !4. šai pašā vietā pie līkās gobas zinātnieks ezis V ADAMiŅš lasīs referātu:

MEŽA DERĪGUMS UN SAUDZĒŠANA

Aicināti visi.

Obligāti ierasties:

1) vilkam Pelēcim,

2)   lūsēniem Čikam un Nikam.

Jocīgi, bet vilks Pelēcis par tādu īpašu uzaicinājumu nemaz nejutās pagodināts, viņš padrūmi domāja: «Tomēr jāpiedalās sapulcē, citādi varbūt iznāks slikti. Toreiz ar motociklu bija pavisam nelāgi.»

—            Čik, vai laižamies? — jautāja lūsēns Niks, prātodams, kāpēc gan viņam ir tik grūts liktenis. Bailes bija palikt sapulcē, bailes iet prom.

—            Paliksim, mierīgi. Ja ko pārmet, vajag atzit savu vainu un solīt laboties, — Čiks dūšināja brāli.

—            Ja solās, tad arī jālabojas, — Niks to teica vairāk pats sev nekā Čikam.

—            Sākumam pietiek ar solīšanu. Bet līdz tiem četrpadsmit nulle nulle mēs varam paspēt… — Čiks nepabeidza, jo īsti nezināja, ko varētu paspēt.

Nepaspēja tomēr neko.

Tur jau nāca ugunsdzēsēju brigadieris sesks Eidis ar visu komandu — astoņiem brašiem seskiem, ķiveres spīdēja pa gabalu. Eidis aizelsies skraidīja šurpu turpu, kamēr izmeklējās nelielu pauguru, tad, nostiepies kā stīga, komandēja:

—   Mier-rā stāt!

Ugunsdzēsēji seski sastājās taisnā rindā kā lineāls.

—   Uz pauguru, solos — marš! Apsēsties! — Eidis pavēlēja.

Pats viņš apsēdās komandai priekšā.

Tūliņ atlaidās vecmāmuļa Vārna un nometās uz gobas zara blakus žagatai Zvadzinātājai.

Jautri klaigājošs pulciņš ieņēma vietu iepretī ugunsdzēsējiem, tur bija zaķēns Jēkabiņš, viņa divi brāli un četras māsīcas, bezdelīdziņa Vivita vāverēns Toms, vardulēns Varis un āpsēns Ināriņš. Pārējie ciemata iedzīvotāji ar vectēvu Kurmi priekšgalā arī sameklēja sev ērtu vietu.

Nopietni klusēdami, atnāca meža cūku pāris Johanna un Sebastijānis, viņiem pa priekšu rātni čāpoja abi sivēntiņi Kristaps un Katrīna.

Vectēvs Kurmis, paskatījies kabatas pulkstenī, teica:

— Pēc trim minūtēm jāsākas referātam.

Gar mežmalu pa taciņu uz šo pusi lēnām virzījās ezītis AdamiņS.

—   Klusu! Mierā! Sšš! Zinātnieks nāk! — cits caur citu sauca.

Ezītis Adamiņš cienīgi nostājās brīvāk aukumā, noņēma brilles, noslaucīja, atkal uzlika un iesāka:

—            Vai jūs kādreiz esat padomājuši par to, ka bez zaļajiem augiem mēs nevarētu dzīvot?

Mirkli klusums, un atkal turpināja:

—   Kas ir mežs? Mežs ir skaistums un labums.

Vai jums ir ienācis prātā, ka mežs ir uzticīgs sargs? Viņš pasargā upes no izžūšanas, viņš drosmīgi savalda trakulīgo vēju.

Mežs ir arī liela bagātība.

Mežā ir mūsu atpūtas vieta, to jūs, protams, visi zināt.

Un, visbeidzot, nedrīkstam aizmirst koku augstās morālās īpašības. Katram dzīvē gadās kādas bēdas, un tās vienmēr var droši uzticēt savam iemīļotam kokam, viņš pacietīgi uzklausīs un paturēs bēdu pie sevis.

Vai ir bijuši gadījumi, kad koki izpaustu noslēpumus?

—            Nē Nē! — daudzbalsīgi atbildēja no līkās gobas, čivināja zīlītes, čiepstēja zvirbuli, dūdoja balodis Jezups, žvadzināja žagata Zvadzinātāja, ieķērcās vecmāmuļa Vārna, piebalsoja arī tie, kas sēdēja zālītē.

Kā redzat, mežs ir mūsu draugs, un mums tas jāsargā, bet mēs reizēm smagi noziedzamies pret mežu. — Adamiņš nosodoši paskatījās uz vilku Pelēci un lūsēniem.

Brāli Čiks un Niks aizlīda aiz gobas.

—            Piemēram, — Adamiņš atkal atsāka, — kas ir ugunskura izdedzināta vieta mežam? Kas? Es jums jautāju.

Klusums.

—           No zinātniskā viedokļa skatoties, — Adamiņš pats atbildēja, — tā ir brūce, kas dzīst gadiem ilgi.

Vilks Pelēcis uzmeta kūkumu un centās izskatīties pēc iespējas nepamanāms.

—            Vilk Pelēci, kāpēc tu mūsu Lielā Meža skaisto seju sarēto? — Adamiņš stingri noprasīja.

— Es… es… — Pelēcis stostījās, — man naktīs uznāk lielais dziedamais, plīvojošās liesmas un dzirksteļu lidojumi labvēlīgi ietekmē balsi.

—            Labāk būtu, ja tu dziedātu uz iekšu, no tavām dziesmām drebuli iet caur kauliem, — zaķēns Jēkabiņš drosmīgi iebilda.

—            Paldies par atzinību, — vilks Pelēcis, piegājis pie Jēkabiņa, čukstēja viņam ausī, — tikai liela māksla spēj izraisīt drebuļus pa kauliem.

Adamiņš nedzirdēja vilka čukstus.

—   Kā Pelēcis turpmāk domā ietekmēt savu balsi? — Adamiņš jautāja.

Vilks Pelēcis skaļi un ilgi krekšķinājās.

—    Man ir aizsmacis kakls (to viņš meloja], es pagaidām nedziedāšu.

— Lai tā būtu, ja uznāk dziedamais, iztikt bez ugunskuriem! — Adamiņš noteica. — Un tagad jautājums — cik ilgā laikā uzaug priede par lielu koku? Lūsēn Čik, nāc un atbildi.

Čiks panāca trīs so|us uz priekšu.

—   Nezinu, neesmu ziņkārīgs.

—    Nik, kā tu domā? Nāc tuvāk, tuvāk.

—    Ilgā laikā, — Niks, sānis skatīdamies, klusi atbildēja.

—           Kas katram ir ilgs laiks! Priede izaug par lielu koku astoņdesmit līdz simt gados. Tāpēc jāgādā, lai mežs pastāvīgi atjaunotos. Nobradājot mežu, traucējam jauno kociņu augšanu, it īpaši ar velosipēdiem nedrīkst braukāt, kur pagadās.

—            Mēs nekad tā vairs nedarīsim, mēs nezinājām, — Ciks sirsnīgi solījās un pat taisījās raudāt.

Niks skatījās brālī un brīnījās: «Vai tiešām Ciks nolēmis laboties?»

—            Nemaz neceriet, ka pietiks ar solījumiem vieni — vectēvs Kurmis bargi teica.

Piecēlās sesks Eidis.

—           Es lūdzu vārdu. — Viņš pamāja ar ķepu, ugunsdzēsēju komanda pietrūkās kājās un sastinga.

—           Mēs būsim sava uzdevuma augstumos, nepieļausim paslīdēt nepamanītiem vilka Pelēča, lūsēnu un citu nedarbiem. — Eidis otrreiz pamāja, ugunsdzēsēji visi reizē apsēdās.

—            Nepieļausim, ka mēs… — iesaucās lūsēns Niks, bet, pamanījis brāļa skatu, aprāvās.

—   Kā ta, ka nepieļausim, — norūca vilk» Pelēcis.

—   Jā, jā, — teica āpsis Rūdis.

Ezītis Adamiņš paklanījās.

—   Ar to mūsu sanāksme beigusies. Pateicos par uzmanību.

No gobas nolidoja zīlīte Zuzīte un pasniedza Adamiņam vijolīšu pušķi.

24. amālija ir klĀt

Vectēvs Kurmis pusdienas laikā, nostājies dārza visaugstākajā vieta, pārlaida skatu ciematam. Viegls vējš no ķirzaciņas Bertas mājas puses uzvēdīja ceptas gaļas smaržu.

«Berta nav uz cepešiem, viņa pārtiek galvenokārt no biskvītiem un kafijas,» prātoja vectēvs, «citādi nevar būt, droši vien gaida ciemiņus.»

Patiešām — kā saukta pa galvenajiem vārtiem iestūrēja bruņurupu- ciene Amālija. Cik gara, tik plata, ģērbusies salātzalā, retiem oranžiem magones ziediem izraibinātā zīda kleitā. Pilnīgam augumam derētu sīkāki raibumi, bet Amālijai patika viss, kas ir liels.

Garāmejot viņa uzsmaidīja Kurmim.

—    Sveiks, priekšniek!

—    Sveiki, sveiki. Kā klājas?

—   Kas vainas, ēdiens man iet labumā, un drēbes smuki sēž, — atteica Amālija un kā bumba vēlās tālāk.

Vectēvs Kurmis noskatījās viņai pakal un nodomāja: «Būtu es jaunāks, ņemtu Amāliju par sievu, nevajadzētu pašam berzt katlus un karsēties pie pannas. Viņa prot novērtēt labu ēdienu. Mums saskanētu.»

Ja vectēvs Kurmis pazītu bruņurupucieni Amāliju tik labi kā ķirza- ciņa Berta, tad viņš tā nedomātu.

Amālija strādāja Aizgaujas modeļu namā par apģērbu demonstrētāju apaļiem augumiem. Tas bija, kā viņa pati teica, maizes darbs. Bet Amālijai bija vēl otrs neatalgots darbs — un nekāds vieglais. Katru dienu, tikko pārnākusi mājās no modeļu nama, viņa rūpīgi izpētīja ierakstus kalendārā un izlēma, uz kādu dzimšanas vai vārda dienu varētu aiziet. Gāja tikai uz tādām viesībām, kur var labi paēst.

Pati ēdienu negatavoja divu iemeslu dēļ. Vispirms, lai ietaupītu naudu kleitām. Un, otrkārt, negribēja pārāk nopūlēties. Amālija izvārīja reizi

nedēlā veļas katlu ar bietēm, ielika tās lielajā ledusskapī. Eda brokastīs bietes, uz darbu pusdienām ņēma līdzi polietilēna maisiņā bietes. Vakariņās gan pamatīgi ieturējās kādos ciemos. Ērti un labi.

Zinādama, ka Bertas durvis parasti neaizslēgtas, Amālija čāpoja tik iekšā.

Kairinoša smarža kā magnēts ievilka viņu virtuvē.

—      Sveiki, mīļā! — Amālija iesaucās. — A! Karbonādei Burvīgll Un salātiņil Tikai salātus negriez ar nazi, jāsaplūkā.

—       Sveika, ej pasēdi istabā. — Bertai ietrīcējās zods, viņai neveicās darbs, ja kāds skatījās, un īpaši, ja komandēja.

Amālija atstāja durvis vaļā, lai varētu ar Bertu sarunāties.

— Nu, kā tev, Bertiņ, ar iecerēm un radošo darbu? — Amālija centās parādīt, ka ir pieklājīga un uzmanīga.

—       Vai, nemaz nerunā! Esmu šausmīgi pārguruši, man jānodod izdevniecībai pasaku krājums. No sešām uzrakstītām pasakām jāizmeklē piecas labākās.

—       Nav viegli, — sacīja Amālija, bet pie sevis domāja: «Grūtāk būtu no sešām izmeklēt vienu labāko.»

—   Mērce arī būs? — Amālija pievērsās steidzamākam tematam.

—   Kā tad bez mērces?

—    Tikai nepieliec par daudz miltu, es biezu ķenci neēdu.

Tankšl — Bertai nokrita uz grīdas salātu bļodiņa, kā par brīnumu, nesaplīsa.

—       Neplēs traukus, man nepatīk nepilnīgas servīzes, — Amālija prātīgi pamācīja Bertu.

Ķirzaciņa Berta piegāja pie vaļējā loga, trīs reizes dziļi ievilkusi elpu, pūlējās sev Iestāstīt: «Draudzības labad šis tas jāpiecieš. Amālija vienmēr noklausās manus sacerējumus, to jāprot novērtēt.»

Un Berta prata novērtēt. Sakratījusi visu krējuma pudeles saturu salātu traukā, jautāja:

—   Ēdīsim virtuvē?

—    Protams, nebūs tālu jāstaigā pēc kartupeļiem.

Paēdusi Amālija, smagi pūzdama, sacīja:

—- Tomēr ar pustukšu vēderu ir vieglāk, tagad žņaudz pakrūtē.

Ķirzaciņa nejutās vainīga, viņa taču ar varu nespieda Amālijai tik daudz ēst.

Berta zināja no agrākiem apciemojumiem, ka Amālija pēc sātīgām pusdienām gribēs atpūsties svaigā gaisā. Tādēļ laikus bija iegādājusies koši puķainu saliekamo atpūtas krēslu.

Tagad Amālija skaļi lasīja krēsla salikšanas instrukciju, vilkdama līdzi katrai rindai ar turpat zemē atrastu zariņu.

Borta nosvīdusi pūlējās salikt jauno mēbeli. Pēc pleciem nesekmīgiem mēģinājumiem beidzot zālāju greznoja krāšņs atpūtas krēsls.

Amālija uz tā slīpi nosēdās un labpatikā pievēra acis.

—   Burvīgi!

Atskanēja brīkšķi un brākšķi. Amālija spalgi iespiedzās:

—   Vai! Vai!

Bruņurupuciene gulēja uz puķainā krēsla audekla starp salauztiem koka skangaliem.

Atspērusies ķirzaciņa Berta palīdzēja Amālijai piecelties un bažīgi jautāja:

—   Vai nav kas lauzts?

—          Kā tad nav, pamatīgi salauzts, viss krēsls gabalos. Instrukcijā vajadzētu paskaidrot, ka mēbele domāta paskatīšanai, nevis lietošanai, — dusmojās Amālija.

—           Varbūt tu atlaidīsies uz siena maisa, tikai piebāzts stipri apaļš, es veļos nost. — Berta gribēja saglābt Amālijas izputināto diendusu.

—   Dod šurp! — bezbailīgi teica Amālija.

Drosme viņai piemīt lielā daudzumā, ja kādam tās trūkst, var aizņemties.

Berta laistīja gurķus.

Rūkdama garām aizbrauca smagā mašīna, piekrauta sarkanīgiem priežu baļķiem. Pie stūres vilku suns Marss, viņam blakus kabīnē vāverēns Toms un lepni galvu atgāzis kaķēns Miks.

—   Kur tos kokus ved? — Amālija gribēja zināt.

—          Uz zāģētavu. Vai es tev nestāstīju? Mēs būvēsim peldbaseinu — ar ģērbtuvi un atpūtas stūrīti.

—   Ja ar atpūtas stūrīti, tad es ar piedalos.

Amālija atkal ierunājās:

—           Man nepatīk, ka tu saceri pasakas, labāk būtu uzrakstījusi, kā būvē peldbaseinu.

—   Es par dzīves īstenību nomāku rakstīt, — atteica Berta.

Amālija neatbildēja, un palika nezināms, ko viņa par šo jautājumu

domāja.

Ķirzaciņa Berta, laistot dārzu, draudzeni piemirsa. Beigusi darbu, iedomājās, kāpēc Amālija nerunā.

Piecēlusies bruņurupuciene tīksmi izstaipījās:

—   Drusku nošņācos.

Mauriņā gulēja plāns un plakani saspiests siena maiss.

Berta skatījās, skatījās un brīnījās. «Kā man neienāca prātā tādā veidā uzlabot dārza gujamo. Kur Amālija iet pāri, viss paliek līdzens kā aiz ce|a ru||a.»

— Zini, es Izdomāju tā, — Amālija sacīja, — visu atvaļinājuma laiku pavadīšu pie tevis. Burvīgi! Vai ne?

To dzirdot, ķirzaciņa Berta pēkšņi sajuta tik briesmīgu nogurumu, ka turpat uz vietas smagi apsēdās zālītē.

25. vai tiesām vālodzei Vandai taisnība?

Ciemata kokos viegli iegūlies patikams vasaras pēcpusdienas klu- sums. Katrs darīja savu darāmo.

Kaķēns Miks sēdēja mājas priekšā uz sola un pārkrāsoja zaļo makšķeres kātu. Vāverēns Toms stāvēja blakus un palīdzēja ar padomiem.

—   Pirmo reizi vajag uzklāt loti plānu kārtiņu, citādi krāsa lobās nost.

—   Pats zinu, pats esmu mācīts, — Miks lielījās.

Pēkšņi Miks un Toms pacēla galvas — uz ceļa bija dzirdama tāda kā skriešana, tūliņ arī noklaudzēja dārza vārtiņi, aizelsusies parādījās vecmāmuļa Vārna.

—            Briesmas! Vālodzei Vandai toreiz bija pilnīga taisnība! Redz. kas notiek! Dienas laikā! Ar pasauli ir cauri!

Laikam bija noticis kaut kas ārkārtīgs! Toms tūliņ metās vecmāmuļai Vārnai pretī. Kaķēns mazliet aizkavējās, viņam vispirms bija rūpīgi jāpieslien puskrāsotais makšķeres kāts. Tad arī Miks steidzās uz to pusi. Bet vecmāmuļas Vārnas vairs nebija. Viņa raķetes ātrumā apskrēja visus dārzus, kliegdama:

—           Briesmas! Vālodzei Vandai taisnībai Redz, kas notiekl Dienas laikāl Nu gan ar pasauli ir caurll

Pie dažiem vārtiem nāca kāds teiciens klāt. Tā pie bezdelīgas Ciuvitas tika piesaukti vārdi:

—   Dzintars sudrabā! Mantojums no vecvecmātes!

Pie ezīša Adamiņa cits papildinājums:

—   Tādu vairs neviens neprot izgatavot. Māksliniecisks retumsl

Pie vilku suņa Marsa:

—           Gribēju apciemot māsasmeitu vārnu Karīnu, tad taēu jāizgreznojas!

Vectēva Kurmja vārtos visizmisīgākais sauciens:

—            Nozagta!!! Nozagta!!! Vālodzei Vandai taisnībai Visu pasauli apzags!

Vāverēns Toms un kaķēns Miks visu to dzirdēja, viņi panāca vecmāmuļu Vārnu un skrēja līdzi. Skrēja līdzi ari lapsa Džons, ezīši Saulcerīte un Adamiņš, vardulēns Varis, āpsiene Grieta un Ināriņš. Pat sabiedriskais kārtības sargs vilku suns Marss nopietni soļoja aiz satraukto skrējēju kamola.

Pie ķlrzaciņas Bertas dārza sekotāju bars apstājās, vecmāmuļa Vārna Ieskrēja pirmā, vārtu slēdzene aizcirtās ciet, to varēja atvērt tikai no iekšpuses. Pati vecmāmuļa ilgāku laiku nozuda Bertas mājā.

Tagad klaigāja pakalskrējējl:

—    Vai pasaule iet bojā? Varbūt var glābties?

—            Jā, kas te īsti notiek? — pienācis jautāja Marss. — Tikai, lūdzu, bez uztraukuma!

—    Mēs ar Tomu varam izstāstīt, — steidzīgi sacīja kaķēns Miks.

—    Hm-mm, nu, Tom, runā!

Toms iesāka:

—            Pirmkārt: vālodzei Vandai esot taisnība. Varbūt atceraties — vālodze nesen piekliedza visu ciemu, ka pasaule no zagļiem iešot bojā.

Otrkārt: dzintars sudrabā ir mantojums no vecmāmuļas Vārnas vec- vecmātes.

Treškārt: māksliniecisks retums, tādas kaklarotas vairs neražo.

Ceturtkārt: gribējusi iet ciemos pie māsasmeitas Karīnas un izgreznoties.

Piektkārt: kaklarota, dzintars sudrabā, nozagta, tādēļ vālodzei Vandai taisnība.

Kaķēns Miks pie katra teikuma klanīja galvu.

—           Hm-mm, viss skaidrs, — norūca Marss. — Pateicos par pilnīgām ziņām!

Arī pārējie tagad saprata, kādēļ izcēlies tracis.

No ķirzaciņas Bertas verandas izmetās vecmāmuļa Vārna, viņai pakal tipināja Berta un bruņurupuciene Amālija. Vecmāmuļa, atrāvusi vārtiņus, gribēja skriet tālāk, bet sekotāji viņu ielenca no visām pusēm, un vecmāmuļa nekādi nespēja izlauzties no aplenkuma. Patiesībā bija arī stipri piekususi, pēdējiem spēkiem atkārtoja visu no gala:

—    Briesmasl Vālodzei Vandai taisnība…

Vāverēns Toms skaitīja līdzi: pirmkārt, otrkārt, treškārt un tā tālāk.

Marss, mierīgi paklausījies šajā jezgā, apsauca klaigātājus:

— Necelt traci! Tu, Berta, Iedod vecmāmuļai glāzi cukurūdens, lai nomierinās. Un pagaidiet, es tūliņ nākšu.

Lieliem soļiem Marss gāja uz vectēva Kurmja dārzu. Vispirms par notikušo jāziņo ciema priekšniekam, tad redzēs tālāk. Vectēvs Kurmis pa šo laiku pārdzīvoja ziņkārības drudzi, pakāpies uz soliņa, gandrīz kaklu pārstaipīja, gribēdams saredzēt, kas notiek uz galvenās ielas, bet tik un tā nekā nesaprata.

Ieraudzījis nākam Marsu, vectēvs steigšus nokāpa no sola un apsēdies nopietni sagaidīja atnācēju.

Marss ziņoja:

—   Vecmāmuļai Vārnai nozagta dārga kaklarota, mantojums no vec- vecmātes. Viss ciemats sacelts kājās.

Kurmis: Vai patiešām nozagta, varbūt pati kaut kur nobāzusi. Pirms diviem gadiem tā bija.

Marss: Hm-mm! Galvot nevar.

Kurmis: Uzdod trīs saprātīgiem un veiklākiem iet vecmāmuļai līdzi un pārmeklēt māju! Ja kaklarota neatradīsies, man zinot! Un lai neklaigā.

Marss: Klausos, ciemata priekšniek, tiks izdarīts!

Pašapmierināts, ka tik gudri izšķīris stipri sarežģītu jautājumu, vectēvs iegāja savā virtuvē uzvārīt launagam ozolzīļu kafiju.

Skajais bariņš pie Bertas dārza gaidīja Marsu.

Saprotams, ka veiklākie bija Vivita, Toms un Miks, viņiem arī Marss uzdeva rūpīgi pārmeklēt vecmāmuļas dzīvokli.

Vecmāmuļa Vārna pie savām durvīm bija pirmā, lidošana tomēr pa- link lidošana. Pēc tam — žips! — augšā Toms un Miks. Viņi nolaida lejā virvju kāpnes, Vivita bija tik jauna bezdelīdziņa, ka augstu lidot baidījās.

Sākumā visi trīs jutās pagodināti, ka uzticēts svarīgs uzdevums. Bet ne ilgi. Pārbaudīt vecmāmuļas dzīvokli bija piņķerīgs darbs. Vispirms jāizskata simts lielu un mazu atvilktņu, simts lielu un mazu kārbu. Kaklarotu arī bija vesels ducis, katru vajadzēja sīki nopētīt, vai tā nav pazudusī. Tas vēl nebija nekas, briesmīgākais bija pie katras kaklarotas noklausīties tās simtgadīgo vēsturi. Runāšana vecmāmuļu Vārnu nenogurdināja, gluži otrādi, jo vairāk viņa stāstīja, jo vairāk nomierinājās un atžirga.

Meklēšana ievilkās līdz tumsai. No locīšanās gar dažādām atvilktnēm sāpēja muguras, un 110 garajiem stāstiem džinkstēja ausīs.

Kaklarota neatradās.

Kad Marss pavēstīja pārmeklēšanas rezultātus, vectēvs Kurmis uzdeva sastādīt ziņojumu Lielā Meža galvenajam inspektoram krimināllietās seržantam Lācim.

Tajā naktī viens otrs ciemata iemītnieks uztraukti čukstēja;

—    Vālodzei Vandai tomēr taisnība.

26. BERTA UN AMĀLIJA ĶER ZAGLI

Vai jūs zināt, kādās reizēs ciematā «Vecozoli» neviena nav mājās? Nezināt? Pajautājiet kaķēnam Mikam, un viņš tūliņ atbildēs:

— Jocīgais! Vai var neiet uz futbola sacīkstēm, ja Lielajā Mežā spēlē zaķi ar āpšiem?

Tagad bija savādāk.

«Apkārt klīst zaglis, ciematu atstāt bez uzraudzības laikam nevarēs vis,» virtuvē mizodams kartupeļus, prātoja vectēvs Kurmis. «Vajadzētu aprunāties ar ezīti Adamiņu, kā tas ir no zinātniskā viedokļa.» Bet zinātnieks jau rīta pusē aizbrauca uz sēdi. Jāgudro pašam, un vectēvs nosprieda: «Vismaz vienam jāpaliek ciematā un jāredz, kas te notiks, ja vispār kas notiks.»

Tas nu būtu izdomāts, bet ne līdz galam. «Kurš paliks?» Un vectēvs kļuva bēdīgs. «Neviens cits, pašam būs jāsēž mājās, un televizors, kā par postu, samaitājies.»

Vectēva pārdomas iztraucēja sparīga klauvēšana. Ienāca ķirzaciņa Berta un bruņurupuciene Amālija.

Amālija bez kādiem ievadiem klāja vaļā:

—   Visi nedrīkst aiziet, apzags pa tīro! Man bumbas tramdīšana nemaz nepatīk, tāpēc Bertai arī nav ko uz mežu dzīties. Mēs abas paliekam mājās.

Berta piekrītoši pamāja ar galvu, ko gan citu viņai bija darīt, Amālija necieta iebildumus.

Vectēvs Kurmis priecīgi pasmaidīja. «Dažreiz sarežģīti jautājumi atrisinās paši no sevis.»

Pēc divām stundām ciemats bija tukšs un kluss, vienīgi ķirzaciņas Bertas dārzā mauriņā uz siena maisa atlaidusies bruņurupuciene Amālija, viņai blakus zālē sēdēja ķirzaciņa Berta un tamborēja no dzelteniem diegiem kleitu.

—   Ja nāks, mēs zagli noķersim dzīvu, — sacīja Amālija. — Bet kur viņu iesprostosim?

—   Pagrabā. — atbildēja Berta, klusībā cerēdama, ka varbūt nekāda zagļa nebūs.

—   Tur gan nevarēs, viņš katrā ziņā izēdīs rosola bļodu tukšu, un mēs paliksim bez vakariņām. — Amālija uztraucās, drošības labad vēl piebilda: — Tev pagrabs maziņš, ja zaglis būs resns, lāgā nedabūs iekšā. Nēl

—   Tad malkas šķūni. — Berta bailīgi paskatījās atpakaļ, viņai likās, ka kāds stāv aiz muguras.

Pret malkas šķūni Amālija neiebilda.

Berta tamborēja, Amālija reizēm nostaigāja pa galveno ielu un apskatīja ciematu. Ka pagājis ilgāks laiks, Amālija sajuta nekļūdīgi — viņa gribēja ēst.

—   Tu, Berta, atnes man launagu tepat dārzā!

Berta cēlās un gāja uz virtuvi.

Pēc brīža bruņurupucienes priekšā stāvēja ar tamborētu sedziņu pārklāts ķeblis. Uz tā tasīte, saprotams, no jaunās servīzes, tās ar sarkaniem punktiņiem, kūpoša tējkanna un vafeļu kastīte.

—   Man tēja ar cukuru negaršo, es gribu medul — Amālija pavēloši

sacīja.

Berta atnesa medus burku un šķīvīti.

Amālija tiksmi ieelpoja medus smaržu.

—    Burvīgi! Un ko es piekodīšu?

—    Redzi, tur ir riekstu vafeles.

Amālija izdzēra tasi tējas un apēda vienu vafeli.

—    Est jau var. bet rieksti jāpiedomā, tie tikai uzzīmēti uz kastītes vāka, — bruņurupuciene paziņoja savu atklājumu.

—    Nav mana vaina, tādas pārdod veikalā, — ķirzaciņa Berta taisnojās.

—    Drīz visi būs mājās, tā arī nekas nenotika, — launagu ieturējusi, sacīja Amālija.

Berta pie ūdens sūkņa uz brūnā galdiņa mazgāja tos pāris traukus. Pienāca klāt Amālija. Ķirzaciņa vēl nebija izmazgājusi krūzītei iekšpusi, bet bruņurupuciene, pamīšus skatīdamās te uz Bertu, te uz galveno ielu, steidzās pamācīt:

—    Berta, krūzitei ārpuse ari jānomazgā.

Ķirzaciņa šoreiz atļāvās atbildēt:

—   Ļoti pateicos, ja tu nebūtu teikusi, es nekad neuzzinātu, ka krūzītei ir ārpuse.

Amālija plaši pavēra muti, diez ko viņa gribēja sacīt, mirkli stāvēja ar vaļēju muti, tad nočukstēja:

—    Berta, skaties — zaglis!

Tiešām kāds iegriezās ezīša Adamiņa dārzā, varēja redzēt tikai mugurpusi. Tāds svītrains uzvalks līdz šim ciematā nebija manīts.

Bertai ietrīcējās zods.

Amālija tūliņ zināja, kas darāms, veikli pazuda malkas šķūni un atgriezās ar slotu un grābekli.

—   Tu ņem slotu, es grābekli. Ejam, tikai klusu.

Apbruņojums rada drosmi, Bertai pārstāja trīcēt zods. Ķirzaciņa un bruņurupuciene ielavījās ezīšu dārzā. Tas, svītrainajā uzvalkā, noliecies . meklējās pie sliekšņa. Berta un Amālija pacēla savus ieročus pār nozieguma vietā pieķerto zagli. Berta spiedzīgā balsī iekliedzās:

—    Rokas augšāl

Amālija, nemaz negaidot, kamēr iebrucējs pacels rokas, gāza ar grābekļa kātu, tai mirkli zaglis pagriezās sānis. Bruņurupuciene ar visu spēku trāpīja pa zemi, grābekļa kāts pārlūza, un viņa nokrita uz ceļiem.

Pamanījis kaut ko sev nošvīkstam garām un izdzirdīs Bertas saucienu, kuru gan īsti nesaprata, zaglis atstiepās taisni un palēca pāris solus atmuguriski. Tas nebija neviens cits kā pats ezītis Adamiņš.

Ķirzaciņa Berta, pazinusi Adamiņu, nelaimīgi iesaucās: <— Vai! KSdi joki! Mēs domājām, ka zaglis! Jaunais uzvalks mūs apmānīja.

—            Man izlikās, ka kaut kas gāžas no gaisa, — apmulsis sacija ezītis Adamiņš, — meklēju atslēgas. Saulcerīte promejot tās noliek zem akmens.

Nu arī Amālija pieraususies kājās, viņa jutās drausmīgi piekrāpta, domāja, ka noķērusi īstu, dzīvu zagli. Te tev nu^bija.

—           Nevarēja tak iedomāties, ka ezītis Adamiņš uzģērbs svītrainu uzvalku. Jums tas galīgi nepiestāv. Man nepatīk zinātnieki, kas staigā svītrainos uzvalkos, katram jāvalkā tādas drēbes, lai pa gabalu var pazīt, — Amālija dusmīgi noskaitīja.

—- Ejam, — Berta, paskatījusies rokas pulksteni, sacīja, — neuztraucies, varbūt vēl īstais zaglis atnāks.

Amālijai par sirdssāpēm, īstais zaglis tā arī neieradās.

27. vālodzei Vandai tomēr nav taisnība

Pagājusi nedēla, kopš vecmāmuļa Vārna solījās vest kaķēnu Miku un vāverēnu Tomu uz Lielo Mežu lasīt meža zemenes, bet viņa atlika ogošanu no vienas dienas uz otru. Vienreiz bija jāmazgā ve|a, tad jāiet ciemos, citreiz aizplāpājās ar āpsieni Grietu.

Tomam un Mikam pacietība bija galā. Cik ilgi var gaidīt? Jau otro dienu abi draugi neatkāpās ne soli no vecmāmuļas Vārnas, staigāja viņai visur nopakaļ un ik pa brītiņam iejautājās:

—   Kad iesim zemenēs?

Neizturēja ari vecmāmuļa Vārna.

—   Man ir apnicis ne vien uz jums klausīties, bet pat paskatīties.

—   Jūs solījāt, — Miks neatlaidās.

—    Un vai nesolījāt? — arī Toms nelikās mierā.

—    Redzu, glābiņa no jums nebūs, pasauciet Vivitu — un ejam.

—   Urā! — iesaucās Miks un aizskrēja pie bezdelīdziņas Vivitas.

Ne visur mežā ir zemenes. Nepavisam ne! Tās aug saules pusē stigu malās, sausās norās un ne pārāk vecos izcirtumos. Tikai šis vietas jāzina atrast. Vecmāmuļa Vārna, bieži lidojot pāri koku galotnēm, mežu pazina tikpat labi kā savu lielo tirgus somu.

Stigas malā neredzēja nevienas ogas. Mikam tūliņ dūša papēžos:

—            Būtu nākuši pirms nedēļas, tad dabūtu zemenes, te droši vien lūsēni Ciks un Niks saimniekojuši.

—            Gar stigas malām prātīgs ogotājs pat necer ko dabūt, jāmeklē slēptākas vietas, — vecmāmuļa Vārna mierīgi teica un veda visus uz nelielu saulainu noru — blakus lielajiem bērziem. Zemenes te auga papilnam, bet ogas gan tikai dažas, tās pašas pārgatavojušās, apvītušas un pavisam negaršīgas.

—           Ja visas zemenes šogad tik negardas, tad nav ko vairāk meklēt. —» Miks bija pavisam sašļucis.

—            Man vēl viena vieta ir zināma, patālu gan. — Vecmāmuļa neklausījās Miku.

Labu brīdi gājuši, krietni vien piekusuši, viņi ieraudzīja lielu izcirtumu.

—    Kas tas? — Miks brīnījās.

Ap celmiem izklāti mazi sarkani paklāji.

—   Ogas! Ogas! — Vivita priecīgi lēkāja.

Kaķēns Miks vispirms ēda un ēda, kamēr ogas likās negaršīgas. Viņš

pat teica:

—   Es nekad vairs neēdīšu meža zemenes.

Necik ilgi nepagāja — un grozi pilni. Vienīgi Mikam nedaudz pāri pusei. pats viņš paskaidroja:

—            Es nemaz negribu vairāk ogu, kur tik daudz ievārījuma likšu, pieliekamā nebūs vietas.

Mājup ejot, ogotāji, tikko nonākuši uz lielās stigas, izdzirda starp kokiem švīkstoņu, kaut kas nolaidās viņiem priekšā. Al Žagata Zvadzi- nātāja.

—            Sveiki, mīļie! — Pagriezusies pret vecmāmuļu Vārnu, žagata vienā laidā nobēra: — Vai, draudzenīt, kā es tevi izmeklējos pa visu ciematu. Te gan necerēju satikt.

—            Ko tev no manis vajadzēja, laikam atkal cepsi pīrāgus un raugu gribēji aizņemties? Nāc līdz, puspaciņas man ir.

—            Aizmirsu atdot tavu kaklarotu, ko man dzimšanas dienā aizlienēji. Sen kā ar to nēsājos. — Žagata Žvadzinātāja atlocīja baltās blūzes apkaklīti un, noņēmusi kaklarotu, sniedza vecmāmuļai Vārnai.

—   Dzintars sudrabā! — Toms iesaucās.

Vecmāmuļa Vārna, paņēmusi savu dārgumu, pirmā brīdī nevarēja parunāt, bet Vivita nočukstēja:

—   Ir gan brīnumi!

Mikam pārsteigumā vajadzēja sasist ķepas, groziņam, kuru viņš turēja, gribot negribot bija jānokrīt pie kaķēna kājām; skaidrs, ka tas apgāzās, un ogas, priecīgi palēkdamās, izbira zālē.

To neviens nepamanīja, pats Miks arī ne.

—   Ko jūs brīnāties? — 2agata nevarēja saprast.

—            Mēs neko, — atrunājās vecmāmuļa Vārna, pavisam klusu vēl nomurmināja, — esmu gan ievārījusi…

—            Pēc rauga pieskriešu vakarā, tagad nav laika. — Žagata Zvadzinātāja savicināja spārnus un pacēlās gaisā.

Kad 2vadzinātāja bija prom, Vivita, Miks un Toms ziņkārīgi apskatīja kaklarotu, pat bijīgi aptaustīja.

—    Patiešām māksliniecisks retumsl — Vivita jūsmoja.

Un, tikai kad kaklarota greznoja vecmāmuļas Vārnas zilganpelēko jaku, visi ieraudzīja Mika apgāzto kurvi un palīdzēja salasīt izbirušās ogas.

—    Šodien bez zemenēm ir vēl viens liels ieguvums — atradās pazudusi kaklarota, — Toms priecājās.

Vecmāmuļa Vārna bija kļuvusi pavisam mazrunīga un neteica neko. Bet Vivita sacīja:

—    Vislabākais ir tas, ka vālodzei Vandai tomēr nav taisnība.

28. oho!

—    Oho! — Iesaucās lūsēns Čiks, kad vlņ§ ieraudzīja to, ko viņš ieraudzīja. Sazin nu, kad laukumā preti ķirzaciņas Bertas dārzam bija radušies četrkantīgi aploki. Pavisam trīs. Viens liels, blakus divi mazāki. Visi gaužām vienkārši, katrā stūrī pa mietiņam, kas savienoti ar stingri novilktu auklu.

Lielākajam aplokam apkārt staigāja vectēvs Kurmis, viņam pa pēdām kā pavadoņi sekoja bezdelīga Čiuvita, lapsa Džons un ezītis Adamiņš.

«Šajā vietā būvēs.» Čiks par to bija stingri pārliecināts. «Bet kāpēc peldbaseinam tās lielās dēĻu kaudzes?»

Lūsēns steidzīgi laidās lejā no visaugstākās mežmalas priedes, kuras galotnē viņš bija sēdējis. Ar lēcienu tieši virsū pie stumbra pieslietajam velosipēdam — un prom uz egļu smalcīti. Tur Cika brālis Niks gulēja zem kuplas eglītes, saudzīgi apskāvis savu sarkano divriteni.

Čiks sapurināja brāli.

—    Nik, tev jāskrien uz laukumu pretī ķirzaciņas Bertas dārzam un gar stūri jānoklausās, ko viņi runā.

—   Kāpēc man?

—   Tas ir svarīgs uzdevums, un tāpēc vienam jāuzdod un otram jāizpilda. Saprati?

—    Pa pusei, — atbildēja Niks un brauca, jo bija pieradis brāli paklausīt.

Čiks apsēdās zemē un gaidīja Niku. Visiem zināms, ka gaidot laiks velkas lēni. Arī Cikam šķita, ka viņš sēž veselu mūžību. Beidzot pamanīja starp kokiem pavidam Nika sarkano džemperi.

—    Man liekas, esmu ieaudzis zemē. Paskaties, vai neesmu apsūnojis kā veca priede, — Ciks sacīja.

—   Kāpēc lai tu būtu apsūnojis? — Niks brīnījās.

—- No ilgas gaidīšanas. Nu, stāsti, stāsti, ko dzirdēji, — Ciks bija nepacietīgs.

.— Neko nedzirdēju.

—    Kā?!

—    Pats teici, lai noklausoties gar stūri, bet viņi stāvēja laukuma vidū. Laipni lūdzu, pasaki — kāds tur stūris?

29. lielie darbi sĀkas

Vasarai ir daudz skaistu ritu, bet šis iegadījies visjaukākais. Saule mīlīgi smaidīja, un no tā visiem kļuva labi. Rasa mirdzēja kā kristāls un pasauli padarīja bagātu. Vējš lēni šķirstīja koku lapas, gaiss bija viegls un mīksts kā zīds.

Citādi nemaz nevarēja būt, šodien ir lielā talka, sākas peldbaseina būves darbi. Talkā aicināti ne vien ciema iemītnieki, bet ari tuvākie Lielā Meža apdzīvotāji ar briedi Staltradzi priekšgalā. Pašam Staltradzim peldbaseins nebija vajadzīgs, viņš katru rītu kā pa jokam pārpeldēja Gauju, bet briedis rūpējās sīkāko iemītnieku labā, kuriem spēcīgā straume bīstama.

Talka sākās īpaši svinīgi. Pa galveno ielu vairākkārt turp un atpakaļ nosoļoja ugunsdzēsēju sesku brigāde: pa divi rindā, visi astoņi, pats brigadieris sesks Eidis priekšgalā. Taures sacentās ar ķiverēm spožumā. Un kādus maršus viņi izpūta — pašus skaistākosl

Briedis Staltradzis cēli soļoja tūliņ aiz orķestra. Pēc tam nāca zaķēns Jēkabiņš ar saviem brāļiem un māsīcām, meža cūku pāris Sebastijānis un Johanna ar sivēntiņiem Kristapu un Katrīni, žagata 2vadzinātāja, meža balodis Jezups, gājiena galā pīle Klementīne, ik pa brīdim pārskaitīdama savus septiņus pīlēnus, un visiem pa vidu, priecīgi čivinot, jaucās pulks zīlīšu un zvirbuļu.

Kad sesku ugunsdzēsēju orķestris trešo reizi soļoja cauri ciematam, sajūsma bija paspējusi uzkāpt virs jumtiem un ciema iedzīvotāji pievienojušies gājienam.

Pirmie barā iemaisījās vāverēns Toms, kaķēns Miks un mazā bezdell- dziņa Vivita, viņa tūliņ noslēdza mūžīgu draudzību ar vismazāko un nerātnāko pīlēnu Plarkšiti.

Lielā Meža talcinieki paņēmuši līdzi darbarīkus: zāģus, cirvjus, lāpstas. Briedis Staltradzis bez cirvja un pāris ēvelēm vēl nesa milzīgu kasti ar naglām. Ciemata iedzīvotāji no katras mājas stūma pa ķerrai. Metāla ķerras sacēla milzīgu graboņu, kura ievērojami spēkojās ar ugunsdzēsēju orķestri.

Vispēdējals gājienam pievienojās vectēvs Kurmis — bija noklīdusi īpaši kaltā un līdzsvarotā lāpsta, sevišķi piemērota dzilrakšanas darbiem, un vectēvs bija krietni vien nopūlējies, kamēr to sameklējis. Kurmi tūliņ aizvilka gājiena priekšgalā, kā tas pienākas ciemata priekšniekam un

turklāt vēl kādreizējam rakšanas darbu profesoram. Zinātnieks ezitis Adamiņš ar lielām grūtībām sameklējis teodolītu, tas ir kaut kas tālskatim lidzigs, uz trim kājām kā fotoaparāts, un ar to no zinātniskā viedokļa var aprēķināt un pārbaudīt visus stūrus.

Lapsa Džons ķerrā sakrāvis dažnedažādas krāsu bundžas un otas. Viņam jāatbild par krāsošanas un izdaiļošanas darbiem. Džonam cieši blokus turējās lapsiņa Iveta, turpat arī ķirzaciņa Berta, būdama mākslinieciska dvēsele, tad vēl bruņurupuciene Amālija un āpsēns Ināriņš.

Āpsēnam Ināriņam tuvāka saskare ar mākslu iznāca pagājušajā nedēlā, kad viņš uzzīmēja mušu un visi teica:

«Zilonis!»

Skaidrs, ka no mušas iztaisīt ziloni var tikai sevišķi izcils talants.

Ināriņa mamma āpsiene Grieta vienīgā palika mājās. Aizslēpusies aiz loga aizkara, viņa vēroja, kas notiek. Āpsis Rūdis vakar vakarā noteica — ja Grieta atšķelšoties no citiem un nepiedalīšoties kopējā pasākumā, lai rēķinoties ar lielām nepatikšanām ģimenes ietvaros.

—   Ko šis man var padarīt? Un ko vispār kāds man var padarīti Es daru, ko gribu, — āpsiene purpināja.

Kad gājiena dalībnieki nonāca būvlaukumā, vectēvs Kurmis nostājās peldbaseinam nospraustā laukuma vidū un izņēma no svārku kabatas piezīmju grāmatiņu. Tūliņ viņam blakus gadījās arī celtniecības plāna autore bezdelīga Ciuvita.

Kaķēns Miks ievaidējās:

—   Tom, vai patiešām vectēvs lasīs referātu?

Miks bažījās veltīgi, nekādu īpašu runu nebija. Vectēvs Kurmis nolasīja to talcinieku sarakstu, kuri ies pie koka darbiem brieža Staltradža vadībā. Pārējie pie baseina, tā pievadkanāla un notekkanāla rakšanas, šos darbus vadīs pats vectēvs Kurmis.

Čiuvita jutās vīlusies, bija sacerējusi runu par iesāktā darba nozīmi un par to, cik svarīgi pieturēties pie plāna. Viņa kaut ko pačukstēja vectēvam, bet Kurmis atgaiņīgi pameta ar ķepu un svinīgi pirmais iedūra lāpstu zemē.

Čiuvita visu dienu skraidīja apkārt un pārbaudīja, vai nenotiek novirzīšanās no plāna.

Eida ugunsdzēsējus iedalīja pie koku darbiem, turpat ari āpsi Rūdi un vēl vienu otru. Ugunsdzēsēji seski katru stundu nopūta pa straujam maršam strādātāju uzmundrināšanai, jo ar katru stundu lāpstas un ķerras kļuva smagākas un smagākas.

No malas skatoties, likās, ka koku apstrādāšana vieglāka par rakšanu. Taču tur bija vajadzīga lielāka prasme, nemākulim rīkoties ar cirvi un zāģi ir pat bīstami.

Visērtāk iekārtojās vardulēns Varis, viņš ātri sameistaroja ēvejsolu, kam piestiprināja savu lielo puķaino saulessargu. No ēveļskaidām, kas ritinājās ārā gar saulessarga malām, varēja spriest, ka vardulēns čakli strādā.

Āpsis Rūdis notēsa divus prāvus mietus un pienagloja pie tiem Vara apēvelētos dēlus. Tūliņ bija klāt ari lapsa Džons un sāka gleznot; bija nodomājis gleznā atainot Vijolīšu gravu. Bezdelīdziņa Vivita un āpsēns Ināriņš gan jauca krāsas, gan pasniedza māksliniekam vajadzīgo otu. Pats Džons lēkāja gan tvjvāk, gan tālāk, uzsaucot:

—   Zilo! Sarkano! Zajo!

Mākslinieka palīgiem izdejot pēc straujajām komandām nebija viegli.

Brieža Staltradža dzeltenais metramērs kā zibens strēle lēkāja pa stabiem un dēliem. Zāģi šņāca, cirvji klaudzēja kā īstā darbnīcā.

Ap pusdienas laiku āpsis Rūdis reizēm pameta skatu uz tuvāko kārklu krūmu. Beidzot nenocietās un uzsauca:

—   Ko nu slapsties, nāc vien laukā!

Drusku samulsusi, no kārklu cera izlīda āpsiene Grieta, vilkdama lāpstu pa zemi, galvu noliekusi, gāja pāri laukumam pie peldbaseina racējiem. Tūliņ dūšīgi sāka rakt.

—   Ģimenē svarīga ir stingrība, — āpsis Rūdis paklusi teica briedim Staltradzim.

Āpsis bija pārliecināts, ka Grietu darbā atdzinuši viņa stingrie vārdi. Īstenībā bija tā: visu priekšpusdienu āpsienei it kā kāds pie ausīm zvanīja: «Citi strādā būvlaukumā, bet tu? Citi strādā būvlaukumā, bet tu?» Cik ilgi to var izturēt? Grieta paķēra lāpstu un metās prom no mājas. Tūliņ bija kauns iet pie pārējiem, vispirms paslēpās kārklu cerā sadūšoties. Un tur viņu atklāja āpsis Rūdis.

Neteiksim, ka darbs visiem veicās vienādi. Kaķēns Miks savu ķerru aizdeva meža cūku sivēntiņam Kristapam un pats piebiedrojās vāverē- nam Tomam. Ar laiku vāverēns pamanīja, ka Miks ņem uz lāpstas gala tikai pāris sauju zemes, pagaidām gan neko neteica. «Vakarā būs jāparunā stingrāk,» viņš nodomāja.

Ķirzaciņa Berla palīdzēja Džonam jaukt krāsas, šad tad pavilka ari zāģi, bet zāģēšana viņai neveicās, un Berta sevi mierināja: «Toties spēcīgā draudzene Amālija raus par diviem.»

Kad pēc seska Eida taures signāla visi pārtrauca darbus, lai iekostu līdzpaņemtās sviestmaizes, pie Bertas pienāca Amālija un smaidīdama sacīja:

—   Neņem nu, draudzenīt, ļaunā, bet man jāsteidzas, citādi nokavēšu Lielā Meža autobusu. Man vēl šovakar jāapciemo cita draudzene.

Pie sevis bruņurupuciene nodomāja: «Jācer, ka tur nebūs nekādas talkas.»

Un Amālija prom bija.

Kamēr pīle Klementīne, pīlēni, zvirbuļi un zīlītes aizvāca vēja sanestos zarus, pīlēns Plarkšītis klaiņoja no vienas vietas uz otru, un visur viņam gadījās likstas. Te gandrīz uzskrēja virsū zāģim, te traucēja cirtējus, jo, līdzko Plarkšītis parādījās tuvumā, bija jāpārtrauc ciršana. Pilēns bija tik neuzmanīgs, ka varēja notikt nelaime. Ne vienreiz vien viņš iekrita visdziļāk izraktajā bedrē. Klementīnes izmisīgie saucieni: «Kur Plarkšītis? Kur Plarkšītis?» — pielipa arī citiem, laiku pa laikam kāds iesaucās:

—    Kur Plarkšītis? Kur atkal Plarkšītis?

Beidzot pīlēnam tas apnika. Viņš meklēja mierīgāku vietu. Plarkšlša uzmanību piesaistīja ēveļskaidas, kas slīdēja no puķainā saulessarga apakšas. Viņš pabāza galvu paskatīties.

—    Al Varis! Re, kur tu esi nobēdzis. Vai pie tevis var palikt?

—    Var, tikai nestāvi ēveles galā. Bet tev jāstrādā nav?

—    Klausies, Vari, vai skatīšanās ari ir darbs?

—    Kā to ņem. Dažreiz skatīšanās ir darbs — ja gudri skatās.

—            Nu tad es skatīšos loti gudri, — sacīja pilēns un. savilcis kaudzītē ēveļskaidas, ērti notupies, vēroja, kā vardulēns Varis ēvelē.

Pēc brīža Plarkšītis teica:

—            Es sacerēju dziesmiņu. Gribi, es tev dziedāšu, un tā mēs abi strādāsim.

—    Labi, labi, — atteica miermīlīgais Varis.

Plarkšītis tūliņ sāka dziedāt:

Ēvele slīd šņiku, šņaku, Pīlīte dzied piku, peku.., Ēvele slīd šņiku, šņaku, Pīlīte dzied piku, peku…

Un tā bez gala. Varim no vienmuļās dziedāšanas uzmācās snaudiens.

—    Vai tu citas dziesmas nezini?

. — Rit es sacerēšu citu dziesmu.

30. VAKARĀ

Pienāca pirmās talkas dienas vakars. Sesks Eidls nopūta darba beigšanas signālu. Visi atviegloti atlieca muguras, tik pamatīgi ilgi nebija rauts. Darbs pulkā palīdz censties, un ari nogurumu tā nejūt.

— Es agrāk nekad nebūtu ticējis, ka varu strādāt no rīta līdz vakaram, — sacīja kaķēns Miks.

—  un pie tam tu vienmēr ņēmi pilnu lāpstu ar lielu kaudzi. — Vāverēns Toms pasminēja.

—   Nu… reizēm varbūt tā neiznāca, bet es pūlējos.

Talcinieki pamazām izklīda.

Bezdelīga Ciuvita, vectēvs Kurmis, vilku suns Marss un briedis Stalt- radzis nostājās uz neliela paugura un novērtēja šodien padarīto. Pabeidzis kaut ko mērīt un pierakstīt, pievienojās arī ezītis Adamiņš.

Vecmāmuļa Vārna gribēja doties mājup, bet pamanīja, ka vectēv» Kurmis apspriežas ar vadošākiem darbiniekiem. Viņai, bez šaubām, jābūt tur klāt, tāpat arī vāverēnam Tomam.

Kaķēnā Mikā šoreiz slinkums uzvarēja ziņkārību, viņš atrunājās:

—   Es vairs nemaz nevaru līdz viņiem aiziet, ko mēs tur darīsim?

—   Aprunāsimies, — īsi paskaidroja Toms.

—   Vai, — Miks ievaidējās, — atkal runāšana! Kad atpūtīsimies?

Toms kaķēna vaimanās neklausījās. Miks lēni čāpoja draugam nopakaļ.

Uzkalniņā patiešām risinājās nozīmīga saruna.

—           Koka darbi mums labi veikušies. Atpūtas nojumes stabi ierakti, spāres uzliktas, rit varēs klāt šīferi. Četras lāviņas ari jau gatavas, bet

rakšana… — sprieda vectēvs Kurmis. — Neskatoties uz lielo centību, rakšanas darbi sokas gausi.

—            Ko lai dara. katra lāpsta ar plēšanu jāizplēš no sausās zemes, — sacīja vilku suns Marss, kaut arī viņš viens pats bija paveicis gandrīz pusi no tā, ko visi pārējie racēji kopā.

—            Katrs darīja, ko varēja, — piebilda vectēvs, — tomēr tā mēs tālu netiksim, kaut kas jāizgudro.

—            Lai itin visi mežinieki nāk mums palīgā. — ieteica vecmāmuļa Vārna.

—            No zinātniskā viedokļa skatoties, lielam daudzumam strādnieku te nebūs kur nostāties, mīs cits citam uz papēžiem, — gudroja ezītis Ada- miņš.

—    Vajadzīga tehnikai — pārliecinoši teica bezdelīga Ciuvlta.

—            Kāda tehnika? — kaķēns Miks nesaprata. — Vai tad lāpsta un ķerra nav tehnika?

—            Hm-mm, Ciuvitai taisnība — Marss apstiprināja. — Smago mašīnu es varu uz pāris dienām izgādāt, bet tas ir par maz, jādabū ekskavators.

—    Kas? Eska . eska … — ieprasījās Miks.

—            Nepieciešams ekskavators, kas rok. Tuvumā vienīgi vilks Pelēcis ar to strādā, viņš varētu dabūt priekš mums, — teica Marss.

—            Pelēcis? Nenāks, ipaši pēc tā gadījuma ar viņa rozā motociklu. — iebilda vecmāmuļa Vārna.

Vectēvs Kurmi« domāja. Visi domāja. Ilgi domāja. Beidzot vectēvs ierunājās:

—           Tomēr jāmēģina, kādam šovakar pat jāaiziet pie Pelēča un jāap- lunājas.

—            Kas ies pie Pelēča un vēl vakarā pēc tādiem lieliem darbiem? — Miks šaubījās.

—    Jāiet veiklākiem un mīlīgākiem. — noteica vectēvs Kurmis.

—           Pilnīgi pareizi, — piekrita vecmāmuļa Vārna, noprazdama, ka viņai *r paklibajām kājām neliks iet.

—            Un tādēļ iesi tu, Mik. un Toms, — vectēvs paziņoja savu galīgo lēmumu.

—    Es? Es… es līdz gultai vairs netieku, — Miks ņurdēja.

—    Un ko tu saki, Tom? — vectēvs noprasīja.

—            Ja vajadzīgs, mēs ar Miku tūliņ aiziesim pie Pelēča, — atbildēja vāverēns Toms.

—   Un tas esot draugs, — Miks nevarēja samierinoties.

Toms sāka dūšigi solot uz Lielā Meža pusi, Miks sekoja, brīnīdamies, ka viņam kājas vēl kustas.

—              Var iet vai neiet, Pelēcis tāpat nenāks, — kaķēnam un vāverēnam pakai noskatīdamās, teica vecmāmuļa Vārna.

31. ak tĀ

Divi kātoja pa Lielā Meža galveno stigu. Viens bija vāverēns Toms, saprotams, ka otrs — kaķēns Miks. Kad viņi nonāca pie jauno eglīšu smal- cītes, zari pašķīrās, stumdami velosipēdus, uz ceļa iznāca dvīņu brāli lūsēni Ciks un Niks.

—  Caul — kā parasti, abi reizē iesaucās.

—   Labvakar! Labvakar! — neapstādamies atņēma Miks un Toms.

—       Pagaidiet. — Ciks izņēma no džinsu jakas trešās kabatas (pavisam bija četras) salocītu «Meža Vēstnesi» un atšķīra pirmo lappusi. — Te ir rakstīts par peldbaseina celšanu. Tas taisnība, ka ziemā tur ierīkošot slidotavu?

—  Ja avīzē rakstīts, skaidrs, ka būs, — Toms atteica.

—      Un hokeju ari varēs spēlēt? — ātri nobēra lūsēns Niks, manīdams, ka Miks un Toms steidzas.

—      Jocīgais. — Miks izbrīnā ieplēta acis. — Vai pasaulē ir kāda slidotava, kur nespēlē hokeju?

—   Paklau, Nik, tr.d jau mčs arī… — Ciks pavilka brāli sānis.

Kaķēns un vāverēns neklausījās, par ko viņi sprieda, nebija laika kavēties.

Tūliņ aiz desmitā lazdu pudura pa labi, līkumodams starp kokiem, aizcilpoja šaurs grantēts ceļš. Kaķēns Miks un vāverēns Toms necik ilgi nebija pa to gājuši, kad ieraudzīja vilka Pelēča balto māju un izdzirda vienu svilpojam;

Aiz kalniņa dūmi kūp.

Kas tos dūmus kūpināja?

—   Pelēcis ir mājās. — Toms tūliņ saprata.

Vilks Pelēcis pagalma vidū locījās ap savu rozā motociklu. Pēc tās reizes, kad viņa braucamais nostāvēja nedēlu vilku suņa Marsa garāžā. Pelēča atkalredzēšanās prieks ar motociklu bija neizmērojami liels, un viņš to kopa tik rūpīgi kā vārīgu un neredzēti skaistu siltumnīcas puķi.

—  Labvakar! Veiksmi darbā! — Toms centās būt sevišķi pieklājīgs.

Miks klusējot dziļi paklanījās, kaut vilks Pelēcis uz atnācējiem pat

nepaskatījās.

Kad Miks un Toms labu brītiņu, nezinādami, ko pasākt, bija nostāvējuši Pelēča priekšā, vilks, mirkli pacēlis galvu, norūca:

—       Ak tā! — Un turpināja ar dzeltenu zamšādas gabalu apslaucīt motociklu.

—      Ciematā sākusies lielā peldbaseina celšanas talka. Gandrīz vis3 Lielais Mežs bija sanācis, — Miks tūliņ dūšīgi stāstīja.

—     Ak tā! — vilks Pelēcis ieteicās. Spaini pamatīgi saslapinājis lupatu, apšļakstīdams Mikam un Tomam kājas, mazgāja priekšējo riteni. Miks un Toms notupās zālē pavisam tuvu Pelēcim.

—     Pats briedis Staltradzis ari bija. Bet ar rakšanu mums ne visai lāgā. Vectēvs Kurmis teica, pietrūkstot vilka Pelēča, tu jau vienīgais vari dabūt ekskavatoru un proti ar to rīkoties, — Toms runāja vilkam tieši kreisajā ausī.

—     Ak tā! — Pelēcis sapurināja galvu, it kā gribēdams aizdzīt prom Toma teiktos vārdus, izskaloja spainī zamšādu, plaši atvēzējās, izlēja ūdeni un lieliem lamzīgiem soliem gāja pie sūkņa. Miks un Toms pusrik- šiem pakal. Miks palīdzēja uzkārt spaini, Toms sparīgi pumpēja ūdeni. Pelēcis ar tīrā ūdens spaini lamzāja atpakaļ pie motocikla, Toms un Miks aiz viņa. Vilks noliecās pie otra riteņa, kaķēns un vāverēns arī.

—  Mēs domājam, ka tu rit ar ekskavatoru būsi klāt, — Toms teica.

—   Ak tā! — Pelēcis tikai līkņāja ap savu motociklu.

—   Bet noteiktiI — Miks piekodināja.

Pelēcis sāka svilpot. Miks un Toms mēģināja kaut ko runāt, bet vilks tikai svilpoja. Beidzis mazgāt motociklu, pakāra zamšādu uz sētas un neatskatīdamies soļoja pāri pagalmam. Pie verandas sliekšņa brītiņu apstājies, pasvilpoja citu dziesmu:

Mājās jāiet, mājās jāiet. Es nevaru še palikt.

Miks un Toms vilkam teciņus nopakaļ. Kaķēns pat mēģināja svilpot, «meldiņš» gan neiznāca. Kaķēns un vāverēns būtu gājuši ari verandā iekšā, bet Pelēcis viņiem deguna priekšā aizcirta durvis.

Kaķēnam Mikam un vāverēnam Tomam nekas cits neatlika kā Iet prom.

Vectēvs Kurmis, gaidot Tomu un Miku, sēdēja uz lieveņa, Ieraudzījis viņus nākam, steidzās pretī.

—   Nu, ko Pelēcis atbildēja?

—     Ja aak tāl» var uzskatīt par atbildi, tad viņš mums atbildēja, — pavēstīja Toms.

—   Pie tam četras reizes, — Miks papildināja.

—   Un vairāk neko? — vectēvs Kurmis neticīgi noprasīja.

—   Viņš vēl svilpoja, — Toms sacīja.

—   Un tieši ko?

—     Sākumā «Aiz kalniņa dūmi kūp», kad bija pabeidzis mazgāt motociklu. tad «Mājās jāiet, mājās jāiet».

Vectēvs Kurmis domīgi noteica:

—   Tā rādās, ka ekskavatora nebūs,

32. KĀ PASAKĀ

Otrā rītā vāverēnu Tomu uzmodināja pērkons. Rūca nepārtraukt! un tepat ciematā.

Toms ģērbdamies domāja: «Ja ir pērkons, droši vien līst. Un ar lietu ir tā — viņš nenāk, kad vajadzīgs, toties gāž kā no lielās lejkannas, ja to negaida un negrib.»

Vāverēns piesteidzās pie loga. Savādi! Nevienas lietus lāses, un debesis dzidri zilas! Ziņkārības dzīts, viņš izmetās no istabas un vienā rāvienā uzskrēja ozola galotnē. Nu gan ieraudzīja! Ja laikus nepieķertos pie zara. būtu noticis pirmais un pēdējais gadījums vēsturē, kad vāverēns nokrīt no koka. Bija ari brīnums!

Būvlaukumā, peldbaseinam nožogotajā vietā, kā milzu vabole rūci- nājās ekskavators. Vilks Pelēcis grāba zemi ar ekskavatoru it kā ar pavārnīcu biezputru no katla un bēra smagajā mašīnā, pie kuras stūres sēdēja vilku suns Marss.

Blakus dēlu kaudzei, piekusuši nepārtrauktos skrējienos, atpūtās lūsēnu Cika un Nika sarkanie velosipēdi. Paši brāļi lūsēni, uzkāpuši uz atpūtas nojumes jumta, nagloja šīfera plāksnes, turpat rosījās arī āpsēns Ināriņš un āpsis Rūdis.

Bezdelīga Ciuvlta skraidīja apkārt, plivinādama kaut kādu papīru, droši vien peldbaseina plānu.

Pieklibodama pa ceļu uz būvlaukuma pusi gāja vecmāmuļa Vārna.

Toms jauno ziņu vispirms aiznesa kaķēnam Mikam, tad abi traucās pie vectēva Kurmja.

Nesen kā piecēlies, vectēvs virtuvē vārīja brokastīm ozolzīļu kafiju.

—   Ko jūs pērkona laikā mētājaties apkārt? — viņš noprasīja.

—  Nekāds pērkons, vilks Pelēcis… — Miks izdvesa.

—  Ko šis atkal ievārījis? — Vectēvs Kurmis zieda biezu kārtu sviesta uz pamatīga rupjmaizes rieciena.

— Vilks Pelēcis ar ekskavatoru Jau rokl — vāverēns Toms izgrūda vienā elpas vilcienā.

Vectēvs apsēdās.

—  Es vienmēr esmu teicis, ka Pelēcis izliekas sliktāks nekā patiesībā ir. Daži ar to grib izcelties.

Kad vectēvs Kurmis, vāverēns Toms un kaķēns Miks ieradās būvlaukumā, darbi ritēja pilnā sparā. Ekskavatora troksnis bija tik apdullinošs, ka sarunāties nevarēja, nebija arī vajadzīgs, nākuši taču strādāt, nevis pļāpāt. Mūžīgo piles Klementīnes saukli «Kur mans bērniņš Plarkšītis?» citi nemaz nesadzirdēja, vienīgi redzēja viņas izmisīgo skraidīšanu,

Kā tas gadījās, kā ne. bet Plarkšītis neskaitāmas reizes atradās ekskavatora tuvumā, pīle Klementīne to vien paspēja kā vilkt viņu prom. Vienu brīdi Klementīne bija iegājusi pusgatavajā ģērbtuvē paskatīties, kāda tā izskatās no iekšpuses. Nu Plarkšītis varēja izdarīt sen nodomāto. Kad ekskavatora kausu piegrāba pilnu ar zemi, viņš savicināja spārniņus, palēcās un — hopl — kausā iekšā. Celdamies gaisā, pīlēns līksmi sauca:

—  Kā es lidoju! Skatieties, kā es lidoju!

Viņa priecīgos saucienus neviens nedzirdēja. Pašam Plarkšltim ne prātā nenāca, kādas briesmas viņam draud. Ieberot kopā ar zemi mašīnā, viņu varēja saspiest pavisam plakanu.

Pēkšņi vilks Pelēcis ieraudzīja pīlēnu, kurš, jautri spārnus plivinādams, lepni noskatījās uz visiem no augšas.

Pelēcis uzmanīgi nolaida kausu un, apturējis motoru, izkāpa no kabīnes.

Vaimanādama uz šo pusi skrēja pīle Klementīne.

—  Kur mans Plarkšītis? Vai kāds nav viņu redzējis?

—  Es pašreiz viņu redzu, — izcēlis pīlēnu no ekskavatora kausa, sacīja vilks Pelēcis, — palūgšu šo palaidni aizvākt.

Pīle Klementine gandrīz noģība.

Pats vainīgais blisināja acis un izbrīnējies čiepstēja:

—   Man nemaz nereibst galva, es vēl gribu pacelties gaisā.

Klementīne sasauca savus septiņus pīlēnus, nostādija rindā ar Plar-

kšīti priekšgalā, tos vairākkārt pārskaitīja un or visu saimi pukodamās aizlīgoja uz lielo vārtu pusi.

Pievakarē peldbaseina bedre bija izrakta. Viii apbrīnoja vilka Pelēča veikumu un kliedza: — Urā!

Pats Pelēcis centās nesmaidīt.

—  Vecmāmuļa Vārna neticīgi nogrozīja galvu:

—  Manā jaunībā gan tā nebija — ņem un vienā dienā izrok peldbaseinu. Ja kādam stāstitu, neviens neticētu. Tas jau ir kā pasakāl

Pie ekskavatora kabīnes piegāja zaķēns Jēkabiņš.

—  Paklau, Pelēci, tu esi lauva! — viņš atzinīgi sacīja

—  Ak tā! — norūca vilks Pelēcis.

Necik tālu nepabraucis. vilks apturēja motoru un pasauca zaķēnu Jē- kabiņu.

—  Tas. ko tu man tikko sacīji, ir pārāk liels gods.

—  Ko nu kautrējies. Pelēci, goda nekad nav par daudz.

—  Nepārproti, ir pārākais pagodinājums lauvai, ja tu viņu pielīdzini man.

—  Tev par laimi, lauva to nedzird, — zaķēns Jēkabiņš klusi nomurmināja.

—  Ko tu teici?

«— Neko.

Braucot pa Lielā Meža galveno stigu, vilks Pelēcis izdomāja: «Izrādās, ka ievērību var iegūt ari ar darbu.»

33. plŪdi

Zelta kamols pāri kalnam veļas, — sacīja vectēvs Kurmis, acis piemiedzis, lūkodamies saulē, — bet es gribētu redzēt tumšus mākoņus.

Visiem patīk siltas, saulainais dienas, tomēr bez lietus iztikt nevar. Ilgāku laiku nebija lijis. Zeme izkaltusi kā pelni. Vējam uzpūšot, virs celiņiem starp sakņu dobēm sacēlās putekļu mākonis. Ap pusdienas laiku dālijas skumīgi nolieca skaistās krāsainās ziedu galvas un lūdzās pēc ūdens.

Tais brīžos, kad nestrādāja peldbaseina būvlaukumā, ciemata iedzīvotāji steidzās laistīt dārzus. Kā nu kurais — citi ar elektriskiem sūkņiem, daži tāpat vienkārši ar lejkannām. Visās malās dzirdēja ūdens sūknēšanu.

Šorīt ugunsdzēsēju brigadieris sesks Eidis — pēc vairākkārtējas atrunāšanās ar nevaļu — beidzot vectēvam Kurmim iekārtoja elektrisko sūkni.

—            Tehnika palīdz dzīvot, — sprieda vectēvs. — Gaidīt, ka vienreiz lietum jānāk, nevar. Jāpaļaujas uz to, ko pats vari izdarīt.

Par godu jaunajam ūdens sūknim vectēvs uzģērba baltu kreklu, atlocīja piedurknes un bija sagatavojies ar tehniku glābt dārzu. Saprotams, ka Kurmis pasauca arī vāverēnu Tomu un kaķēnu Miku.

—           Tom, ej pie sūkņa, kad teikšu: «Ieslēdzi» — nospied sarkano podziņu. — svinīgi sacīja vectēvs.

—   Un ko es? — Miks jautāja.

—           Tu nostājies pie vārtiem un gaidi rīkojumu. Bez manas pavēles nevienam savu posteni neatstāt.

Katrs ieņēma norādīto vietu.

Vectēvs Kurmis apstaigāja dārzu.

—   Nevar saprast, no kura stūra sākt, visur sausums.

Pagudrojis nolēma vispirms apliet dzeltenās olu plūmes, kas auga gar vecmāmuļas Vārnas robežu, iepretī lielajai priedei, tai, kurā ir Vārnas mājiņa.

—   Tom un Mik, šurpu, — vectēvs pasauca.

—           Mēs nedrīkstam atstāt posteņus, — sacīja Miks, viņam likās, ka velc svarīgu uzdevumu, ja nolikts stāvēt neizkustoties.

—           Pagaidām pārtraukums, atnesiet lāpstas un izrociet grāvīti apkārt katram kokam, citādi ūdens aiztecēs prom.

Toms un Miks raka, vecēvs pamācīja. Kad tas bija izdarīts, Toms atkal nostājās pie sūkņa un Miks pie vārtiem.

Vectēvs Kurmis stiepa tuvāk plūmēm milzīgi garo šļūteni, kas lēnām kā melna čūska līda viņam nopakaļ.

—  Tom, ieslēdz motoru, — vectēva balss skanēja aizsmakusi. Vāverēns Toms, tikko nospiedis sūkņa podziņu, tūliņ skriešus pie

Mika, no turienes labāk redzams, kā liešana notiks.

Sāka plūst ūdens. Kurmis uztraukumā pacēla šļūteni augšā. No ūdens lāsēm uz vectēva baltā krekla uzziedēja tumšāki lāsumi. Sajutis vēsumu, vectēvs apmulsumā pavilka šļūteni sev tuvāk un pacēla vēl augstāk, gribēdams tā glābties no aukstās dušas.

Atskanēja dobji šļaksti. Vāverēns Toms un kaķēns Miks ar šausmām redzēja, kā ūdens gāžas pa vaļējiem logiem kaimiņienes vecmāmuļas .Vārnas istabā.

—  Met zemēl Vectētiņ, met šļūteni zemēl — Toms un Miks kliedza. Vectēvs Kurmis bija cauri slapjš, viņam laikam šķita, ka grimst milzīgā

jūrā un vienīgā cerība glābties ir turēties pie šļūtenes, tādēļ, to stingri

sažņaudzis, centās pacelt, cik vien augstu varēdams. Un vecmāmuļas Vārnas istabā ūdens gāzās ne vien uz grīdas, bet tika nomazgāti arī griesti.

—  Jāizslēdz motors! — vāverēns Toms iedomājās; lai cik ātri viņš skrēja, tomēr brītiņš pagāja, kamēr nokļuva līdz sūknim.

Ūdens vairs nelija, vectēvs Kurmis aptvēra, ko izdarījis, un sašļucis apsēdās uz sola.

—   Tom, tava vaina! Kāpēc nestāvēji, kur nolikts? Tev patiesībā pienāktos sods.

Toms jutās vainīgs un nelaimīgs.

—    Un tagad pazūdiet no manām acīm, — vectēvs drūmi sacīja.

Tomam un Mikam bija skaidrs, ka jāatstāj vectēvs vienatnē.

Tajā laikā, kad vectēvs Kurmis iesāka laistīšanas darbus, vecmāmuļa Vārna virtuvē šķendēdamās vārīja biezputru: «Kas man lika vārīt emaljētā katlā, putraimus velk pie katla dibena, visu laiku jāmaisa. Pavisam citādi čuguna katlā — uzliec uz mazas uguntiņas, lai lēnām sūt, un miers.»

Vecmāmuļa bija pavisam piekususi, maisīdama ar lielo pavārnīcu, un vēl sākušas salt kājas.

«Tad ta joki, tik siltā laikā būs jāvelk vilnas zeķes,» viņa nobrīnījās; nejauši paskatījusies uz leju, ieraudzīja virtuvē ūdeni, kas sniedzās līdz potītēm.

«Plūdi, sākušies plūdi!» Vārna pa īstam izbijās. «Un ūdens jau tik augstu līdz manai mājai. Kur sirdszāles? Labi. ka visi māk peldēt.»

Pie katra sola šļakstinādamās, vecmāmuļa iesteidzās istabā un, izliekušies pa vaļējo logu, no visa spēka sauca:

—   Peldiet pie manis! Ātrāk! Es jūs paglābšu savā priedē!

Reizes trīs to izkliegusi, viņa pamanija, ka nav nekādu ūdeņu. Vienīgi kaimiņa dārzā uz sola sēdēja galīgi samircis vectēvs Kurmis. Vecmāmuļa ievēroja arī zemē nomesto šļūteni un saprata.

—   Pirms nedējas iztaisīju remontu, tagad viss pagalam. Par kādiem grēkiem man gadījies tāds kaimiņš! — viņa teica sevišķi skali, lai vectēvs dzirdētu. Protams, ka viņš dzirdēja, tikai neteica neko.

Vecmāmuļa dusmīgi apsviedās un steidzīgi meklēja lupatu un spaini.

Todien vectēvam Kurmim negaršoja pusdienas, arī vakariņas viņš nevarēja ieēst.

Vakarā vectēvs lēni staigāja gar puķēm un. bēdīgi skatīdamies izslāpušajos ziedos, noteica:

—   Neliešu vairs nekad. Lai dārzs pārvēršas par tuksnesi.

Viņš nemaz nejuta, ka blakus stāv vecmāmuļa Vārna.

—    Kādu tuksnesi? Man otro gadu ir elektriskais sūknis. Es māku rīkoties.

Vecmāmuļa paņēma šļūteni.

—   Ej ieslēdz motoru un paskaties, kā jālej.

34. PAR KLUSAJIEM CENSOŅIEM

Kaķēns Miks aizelsies uzskrēja vāverēna Toma ozolā un, uztraukumā aizmirsis pieklauvēt, iedrāzās virtuvē. Vāverēns mazgāja traukus. Miks vicināja «Meža Vēstnesi» Tomam acu priekšā.

—    Tagad avīzē tikai par mūsu ciematu vien rakstal

Toms noslaucīja ķepas.

—    Nu, nu, dod šurp, izlasīšu.

Abi apsēdās, vāverēns skali lasīja:

KO NEVAR VIENS, TO VAR VISI KOPĀ

Ne vienreiz vien mūsu laikraksts ir vēstījis par ciemata «Vecozoli» darbīgajiem iedzīvotājiem un viņu nozīmīgo pasākumu — peldbaseina būvi. Celtniecības darbos draudzīgi iesaistījās ari Lielā Meža iemītnieki.

Sevišķi jāatzīmē brieža Staltradža un vilka Pelēča izcilais darbs, kā ari ugunsdzēsēja seska Eida brigādes enerģiskā rīcība un muzikālie priekšnesumi.

Nu šis lielais kopīgais pasākums veikts!

Vēl smaržo pēc krāsas oranžā atpūtas nojume un koši baltā ģērbtuve. Jauki ir mākslinieka lapsas Džona gleznieciskie izdailojumi. Peldbaseina priekšā zaļojošo zālāju raibina dažādu krāsu soli.

Peldbaseins jau betonēts, aizsprosti pārbaudīti. Jāgaida, kamēr sacietēs betons, tad baseinā ievadīs strautiņa ūdeni un notiks peldbaseina atklāšana. Svinības kuplinās peldēšanas sacīkstes.

Nepārprotami skaidrs, ka Vecozolu peldbaseins veicinās peldēšanas sporta attīstību un visu iedzīvotāju veselības uzlabošanu.

Atliek tikai novēlēt priecīgus peldbaseina atklāšanas svētkus.

Žurnāliste cielaviņa Ellenifa

—     Rakstam ir viena vaina, — domīgi sacīja kaķēns Miks, — es neesmu pieminēts.

—    Es ari ne.

—    Jā, ar to vaina ir divreiz lielāka. Dīvaini, avīze nezina, ka bez mums abiem peldbaseina nebūtu.

—    Neskumsti, — vāverēns Toms uzsita kaķēnam Mikam uz pleca, — mēs sevi varam pieskaitīt pie klusajiem censoņiem.

35. MIKAM BEZMIEGS

Torīt kaķēns Miks piecēlās, tikko parādījās pieticīgi pelēkā rīta gaismiņa. Uzmosties nepavisam nebija vienkārši. Kaķēns aizņēmās no vāverēna Toma modinātājpulksteni, uzvilka zvanu, kamēr vien atspere klausīja, savējo pulksteni tāpat, vakarā nolika tos abus uz šķīvja blakus gultai, iepretī spilvenam. Reizē ar gaismas atnākšanu abi pulksteņi zvanīja, šķīvis drebēja, un, kāds no visa tā troksnis, katrs pats var iedomāties. Visādā ziņā tracis bija milzīgi liels, pat Miku varēja uzmodināt.

Kaķēns Miks izgāja dārzā — un tūliņ pie ūdens sūkņa; sākumā viņš nesa divas lejkannas uzreiz, bet pēc kāda laika tikai vienu. Kaķēns centīgi laistīja dārzu līdz brokastīm. Steidzīgi ieēdis, atkal atpakaļ pie liešanas.

Atnāca vāverēns Toms.

—     Mik, vai neiesim uz Lielā Meža Lielo veikalu, esot pievests ķiršu saldējums, — Toms kārdināja kaķēnu.

—     Nevaru. Esmu stingri nolēmis šo dienu no sava mūža ziedot dārzam. Nav jēgas liet katru vakaru, tagad pamatīgi noplūdināšu, tad visu nedēlu būs miers.

Un Miks, pagriezis Tomam muguru, sparīgi pumpēja ūdeni.

Vāverēns, britiņu paskatījies, gāja prom.

Pēcpusdienā daudzi sāka laistit dārzus, bet drīz visi sūkņi apklusa. Toties Mika ūdens sūknis dabūja nopūlēties, kaķēns strādāja, ne reizi galvu nepacēlis.

«Rītvakar, kad citi stieps ūdeni, es būšu tas gudrais, gulēšu saulē un sildīšos,» — tāda doma Mikam palīdzēja nēsāt lejkannu, jo piekusis viņš bija briesmīgi. Tikai krēslai atnākot, Miks aizklunkuroja līdz tuvākajam soliņam un smagi apsēdās.

Atkal Toms bija klāt.

—    Vai tu šodien dārzu nelēji? — Miks piekusušā balsī vaicāja.

—     Neviens nelēja, palūkojies uz debesīm.

Debesis viscaur nomākušās pelēkas, vietām gandrīz melnas. Neviena zila plankumiņa.

—     Nav jau pirmo reizi, ne katrs mākonis atnes lietu, — Miks zinoši sacīja.

Tikko kaķēns Miks pārkāpa mājas slieksni, viņam tā nāca snaudiens, ka vakariņās knapi jaudāja izdzert glāzi piena. Tad tūliņ gultā, līdzko galva pieskārās spilvenam, miegs bija klāt.

Necik kaķēns nedabūja pagulēt, kad viņu uzmodināja troksnis. Kāds grabinājās pa jumtu.

—    Tom, ko tu āksties. — samiegojies noņurdēja Miks, paklausījies tomēr piecēlās un piegāja pie loga. Gar rūtīm slīdēja lielas lietus lāses.

«Sīka smidzināšana vien ir,» Miks nodomāja un ielīda atkal gultā. Bet nu gan pa jumtu tā dārdēja, ka ausis vai krita ciet.

Miks uzrāvās sēdus. «Tieši tad lietus ir klāt. kad es pirmo reizi visā vasarā pamatīgi nolēju dārzu. Tā ir smiešanās par godīgu kaķēnu.»

Lija visu nakti, un visu nakti Miks nevarēja iemigt. «Kā lietum neapnik līt.» To Miks neparko nevarēja saprast. «Man ir galigi apnicis klausīties viņa grabināšanā.»

36. VISI GATAVOJAS SVĒTKIEM

Lielais darbs — peldbaseina celšana — paveikts godam, atlika vienīgi katram uzpost pašam sevi.

—    Svētki tikai tad kļūst par īstiem svētkiem, ja tiem pienācīgi gatavojas un sagaida ar godu, — tā teica vectēvs Kurmis. Lai nu kā citās reizēs, bet šoreiz viņam ir neapstrīdama taisnība.

Priekšsvētku drudzis no ciemata bija pielipis ari Lielajam Mežam.

Lūsēni Ciks un Niks nu varēja likt lietā kokā kāpšanas māku. Abi brāji kāpelēja no priedes priedē, šņāca rokas zāģi, čīkstēja sausie zari, laikam negribēja vis labprātīgi padoties zāģa zobiem. Zaķēns Jēkabiņš un vilks Pelēcis nokritušos zarus vāca vienkopus.

Pelēcis tusnīja, stīvi liekdamies.

—   Tāda locīšanās nav priekš mana mugurkaula, bet kopīgu pasākumu dēl esmu spējīgs nest upurus.

—    Cik es redzu, tad tu, Pelēci, nes sausos zarus. No kura laika tos sauc par upuriem? — Zaķēns Jēkabiņš izlikās nesaprotam vilka labdarību.

—   Brīdinu būt izvēlīgākam vārdos, citādi man var uznākt patika izstiept tavas ausis vēl garākas, — bargi norūca Pelēcis.

Zaķēns Jēkabiņš, pakustinājis ausis, pārliecinājās, ka tās ir pietiekoši garas, tāpēc drošības labad apklusa.

Darbi tuvojās nobeigumam, vairs palikuši kādi pāris neapkopti koki.

Ciematā dārzi izravēti, celiņi noslaucīti — kā uz izstādi vai filmēšanu. Ezīte Saulcerīte lielajā strādāšanas tieksmē pat izrakuši ceļmalas puķes un pārstādījusi pie mājas. Un tās, kas agrāk ziedēja apkārt mājai, tagad greznoja ceļa malu. Nevarētu teikt, ka tā ir skaistāk, bet savādāk gan — to neviens nenoliedza.

Pat āpsiene Grieta savā dārzā nopļāvusi dadžus un nātres, izravējusi dobes.

Un tomēr, kā tas parasti mēdz būt, dažam labam šis un tas nebija laikus paveikts. Vectēvs Kurmis tikai šodien ieskatījās, ka viņa mājas logi izmisīgi lūdzas pēc ūdens un lupatas. Steidzīgi sameklējis pamatīgu kaudzi lupatu, viņš piestūma galdu pie loga un šļakstinādamies uzcēla uz tā spaini ar ūdeni. Pakāpās vispirms uz ķebļa, tālāk bez īpašiem starpgadījumiem sasniedza galamērķi — galda virsu.

Uz palodzes stāvēt vectēvs pat nedomāja, viņš taču nav cirka akrobāts vai bezdelīga Ciuvita, kas katru nedēļu snaikstās savas mājas logos.

Pamatīgi saslapināto lupatu vectēvs pārvilka pār rūti. Odens nolija uz vestes, bet logs neko tīrāks nekļuva.

«Tavu nebūšanu!» viņš pukojās. «Kur tas redzēts, ka paša vēders traucē.»

Dusmodamies Kurmis norausās no galda un tūliņ pa telefonu piezvanīja vāverēnam Tomam:

—            Kā tev iet ar logu tīrīšanu? Man iznāca tā: iesāku mazgāt, bet tik vien labuma, ka esmu cauri slapjš un nu jāpārģērbjas.

—   Vectētiņ, nemaz nepūlieties, mēs tūliņ būsim klāt.

Vectēvs Kurmis gribēja pajautāt, kas tie «mēs» tādi būs, bet Toms jau bija paspējis klausuli nolikt.

Necik ilgi — un ieradās tā saucamie «mēs» — bezdelīdziņa Vivita, kaķēns Miks un vāverēns Toms. Vectēvs Kurmis, parādījis viņiem, kas darāms, aizgāja apgriezt zemenēm stīgas.

Vivitai un Tomam darbs veicās gluži labi, Mikam gan ne visai.

—            Miku, vai tu mazgā logu vai sevi? — Toms gribēja noskaidrot. — Tu, tāpat kā vectēvs, pats nolaisties, bet rūts — kāda bijusi, tāda paliek.

—            Jocīgais, esmu pieklājīgs un negribu ierādīt, ka man darbs veicas labāk nekā cienījamam vectēvam. Skaidrs?

Vivita un Toms saskatījās, varēja saprast, ka tas nav vis skaidrs. Viņi nebija tik «pieklājīgi» kā Miks un nemaz nekautrējās veikli un labi strādāt, tamdēļ pēc dažām stundām vectēva logi spīdēja vien.

Beiguši darbu, talcinieki apsēdās mājas priekšā uz brūnā sola atvilkt elpu.

Tā mierīgi atpūšoties, Miks atcerējās Toma aizrādījumu par nemākulīgo mazgāšanu, parāvās uz paša sola gala un sabozies sacīja:

—            Ieraksti, Tom, savā piezīmju grāmatiņā, ka no 19.00 šovakar līdz 9.00 rītdien es ar tevi nesarunāšos.

Un kaķēns Miks, saslējis gaisā degunu, aizgāja.

Mika dusmošanos neviens par pilnu neņēma, jo visi zināja, ka viņa dusmas ir tieši tikpat neizturīgas kā saldējums karstā laikā.

Tā arī bija — jau pēc piecām minūtēm kaķēns Miks meklēja vāve- rēnu Tomu.

37. VECMĀMUĻA UN VECTĒTIŅŠ MODES VARĀ

Pievakarē vectēvs Kurmis, vairākas reizes apstaigājis apkārt mājai, jūsmoja:

—   Tikpat kā jauna māja, kad logi tīri.

Izpriecājies apsēdās uz brūnā soliņa blakus sarkano rožu krūmam. Uzmācās pārdomas: «Parit peldbaseina atklāšana. Māja man kārtībā, dārzs

art Bet es pats? Jā, es pats. Gribi vai negribi, vajadzēs tērēties, jāpērk jauns uzvalks. Pelēkais gan pavisam labs, tikai seši gadi, bet Toms saka, ka nemoderns, tagad šujot platākas bikses. Nevar taču taupības dēl no modes atpalikt. Jā, bet, lai es dabūtu jaunu uzvalku, man vispirms jāsatiek vecmāmuļa Vārna.»

Vectēvs cēlās un pagāja uz savas kaimiņienes dārza pusi. Uz lielās priedes trešā zara snauda vecmāmuļas Vārnas iesarkanā mājiņa. Visi logi ciet — tā droša zīme, ka Vārna kaut kur aizlidojusi.

— Tieši tad viņas nav, kad man vajadzīga, — pukodamies vectēvs apsēdās uz sava lieveņa sliekšņa un sl:ngri apņēmās sagaidīt vecmāmuļu. Vienreiz viņai mājās jānāk.

Bet tas nevarēja notikt tik drīz.

Ar vecmāmuļu Vārnu bija tā. Paēdusi pusdienas, viņa saklāja uz galda atvērtus modes žurnālus (tos bija aizņēmusies no bezdelīgas Ciuvitas). Pēc tam plaši attaisīja abas skapja durvis. Apskatīja katru apģērbu un salīdzināja ar modes žurnāla zīmējumiem. Piekto reizi piegājusi pie skapja, iesaucās: — Ak tu laime! — Un izņēma tumši zilu krimplīna kleitu, izraibinātu baltām margrietiņām.

«Gandrīz kā no bildes un tikai trīs gadus nostāvējusi, ne reizi neuzvilkta,» viņa nopriecājās un tūliņ apvilka tikpat kā no jauna iegūto ģērbu.

Bet spogulis rādija kaut ko pavisam nepatīkamu. Vecmāmuļa vairākkārt gāja pie žurnāliem, pēc tam atkal grozījās spoguļa priekšā. «Jā. kleita pārāk īsa, neder tagadējai modei.»

Pēkšņi, par spīti savai sliktajai atmiņai, viņa atcerējās, ka skapja apakšējā atvilktnē ir paplata šīs kleitas drēbes strēmele.

Vecmāmuļa Vārna vienmēr, pērkot drēbi, noprasīja pārdevējai, cik viņai vajadzētu, un tad allažiņ lika nogriezt gabalu pa virsu.

«Ja pietrūkst, iznāk vēl dārgāk,» viņa tādās reizēs noteica.

Nu vairs nebija nekādas bēdas. «Žigli pie žagatas Zvadzinātājas, lai piešuj kleitai apakšā volānu. Būs vēl glaunākl»

Saprotams, ka viņa tur pļāpā, kamēr Zvadzinātāja šuj.

Vectēvs gaidīja ilgi, garlaikojoties pat iemiga. Viņu uzmodināja mikls nakts vēsums, kas, izlīdis cauri drēbēm, ložņāja pa muguru. Nodrebinā- jies vectcēvs brīnījās: «Kāpēc es nīkstu uz sliekšņa, bet negulu gultā?»

Padomājis atcerējās: «Diez kā tagad, vai vecmāmuļa Vārna arvien vēl nav pārnākusi? Jāpaskatās.»

Vectēvs apņēmīgi iegāja Vārnas dārzā. Nostājies pie lielās priedes, sataustīja virvē piesieto koka āmuru un sāka dūšīgi dauzīt pa stumbru.

Dauzīja, dauzīja, līdz piekusa, jau taisījās iet prom.

Tai mirklī logā iedegās gaisma un parādījās vecmāmuļa.

—    Kas tur dauzās nakts vidū?

—    Tas esmu es, — Kurmis atsaucās.

—            Vai kaimiņam kaut kas steidzīgs, katlu gribi aizņemties, visi piedeguši? Nav kur naktslaunagu izvārīt? — dzēlīgi pajautāja vecmāmuļa, ne mazums viņa savā dārzā bija ostījusi vectēva Kurmja ēdiena piedegumu.

—            Kad maksās tev un man pensiju? Nekādi tos datumus nevaru atcerēties. Jāgādā uz svētkiem jauns uzvalks.

—            Pensija būs rīt. Naktī gan neviens uzvalku nepērk, — ne sevišķi laipni atteica vecmāmuļa un aizgāja no loga, tūliņ ari nodzisa gaisma.

—            Tas labi, tad es varu mierīgi gulēt, paspēšu nopirkt, — apmierināti sacīja vectēvs Kurmis, bet vecmāmuļa bija jau saritinājusies zem segas un to nedzirdēja.

38. mazliet par stārķi Krišjāni

Daudzi apskauda «Meža Vēstneša» žurnālistu stārķi Krišjāni. Ne katram bija tik izdevusies dzīve. Darbā Krišjāni cienīja, un bija arī par ko, strādāja viņš daudz.

Mājās itin visas saimniecības rūpes uzņēmās stārķa gādīgā sieva Frīda^ Tā dzīvodams, Krišjānis par ikdienas sīkajām vajadzībām zināja tikpat daudz, cik kāpostgalviņa par zvaigznēm.

Kad stārķim Krišjānim pajautāja, kur var samaksāt teleiona tālsarunu rēķinu, viņš izbrīnījies noprasīja:

—   Kā, vai tad par telefonu ir jāmaksā? '

Reiz kādā redakcijas apspriedē žurnāliste cielaviņa Eiženija ieteicās, ka gribētu uzrakstīt rakstu «Kur rodas sviests?».

Stārķis Krišjānis pārmetoši paskatījās uz cielaviņu un gudri aizrādīja:

—   Par to gan nav ko rakstīt, visi taču zina, ka sviestu ņem no ledusskapja.

Tāda Krišjāņa doma pilnīgi saprotama — gadus desmit viņš pārtikas veikalu bija redzējis vienīgi no ārpuses, garāmejot —, kur nu viņam zināt, kā top sviests.

īsti labi Krišjānis pazina tikai ceļu līdz «Meža Vēstneša» redakcijai un ciematam «Vecozoli». Sestdienās, kā jau tas pienākas, Krišjānis gāja uz koncertu vai teātri, bet tos ceļus viņš lāgā neievēroja, tur viņu vadīja Frīda.

Pilnīgi no nepatikšanām Krišjānis tomēr nebija pasargāts. Abi viņa dēlēni, Drosmis un Visvaris, gan brīvi lasīja grāmatas franču valodā, bet citādi bija bērni kā jau bērni. Vecākiem par lielām šausmām, viņi, skali aurodami, spēlēja karu un aizvakar bija pat uzrāpušies uz skapja augšas. Bet tie tādi sīkumi vien ir.

Vecmāmuļa Vārna un āpsiene Grieta par stārķi Krišjāni sprieda tā:

—   Tam stārķim Krišjānim gan iten nekā netrūkst, — sacīja vecmāmuļa Vārna.

— Ko nu netrūkst! Visa kā ir par daudz, viņa labuma pietiktu pieciem, — tā domāja āpsiene Grieta.

Vai viņām taisniba, diez vai stārķis Krišjānis pats varētu atbildēt.

Torit stārķis Krišjānis jau trešo stundu stāvēja savā kabinetā uz vienas kājas (tā viņš darīja vienmēr, kad nopietni domāja) un sacerēja ciemata «Vecozoli» peldbaseina atklāšanas svinībām runu. Viņa sieva Frīda reizēm klusi pavēra durvis un paskatījusies bažīgi nopūtās.

Beidzot Krišjānis iegāja ēdamistabā un atkrita atzveltnes krēslā. Bija pavisam piekusis. Pamēģiniet nostāvēt trīs stundas uz vienas kājas un turklāt vēl domāt.

Krišjānis joprojām bija sava sacerējuma varā. Jutās īpaši apmierināts, jo izdevās sadomāt divus jaunvārdus. Viens bija «āraurot». Teikumā tas skanēja tā: «Cik tas bija skaisti, kad jūsu ciematam lidoja pāri naglu āmurošanas skaņa.»

Un otrs vārds «tievēt» šādā teikumā: «Dažam labam gadu gaitā sakrājusies apgrūtinoša liekā svara nasta, un tādos gadījumos peldoties panākama tik nepieciešamā tievēšana.»

Padzēris rīta kafiju, stārķis Krišjānis steidzās uz viņējo mežmalu ievākt ziņas rakstam «Grīšļu pļava jāpārveido».

Krišjānis ilgi maldījās, kamēr beidzot ieraudzīja starp grīšļiem spīdam ūdens lāmas. Nekas skaistāks par to pasaulē nevarēja būt. Krišjānis skatījās un skatījās, savādi — tur tie vītoli viņā stūrī likās pazīstami kā veci labi draugi. Nu kā tad, te viņš vēl studenta gados kopā ar savu draugu 2ani stundām bija staigājis. Bet vecais vītols gan nogāzies un grāvis aizaudzis. Lai labāk visu pārredzētu, Krišjānis, aizmirsis, ka šorīt apāva nesen pirktās zamša kurpes, pagāja pāris soļu starp grīšļu ceriem. Stārķis Krišjānis te aizkavējās ilgāk, nekā bija paredzējis. Ejot atpakaļ, viņš vairākkārt pagriezās un atskatījās, kamēr bija saredzami grīšļu ceri.

Pārradies redakcijā, stārķis visu pēcpusdienu bija sapņains un izklaidīgs. Tādu viņu līdzstrādnieki neatcerējās redzējuši, tāpēc noraizējušies pa kaktiem čukstējās, ka Krišjānis laikam esot smagi pārpūlējies.

Naktī, kā jau vienmēr, stārķu ģimene gulēja. Frīda, mazliet šņākdama. . mierīgi elpoja, abi stārķēni, Drosmis un Visvaris, pa miegam smaidīja.

Krišjānis klusi uzrāvās sēdus, viņu neatstāja un neatstāja dienā ieelpotā pļavas smarža. Stārķis uzmanīgi piecēlās, paņēma drēbes un izzagās no istabas.

Pagalmā viņš, mudīgi apģērbies, uzlocīja bikses līdz ceļgaliem.

«Krišjānis ar kailām kājām, tas tik ir joks.» Mēness pārsteigumā ieplēta acis.

Stārķis izgāja no dārza, pacēlās spārnos un lidoja taisnā līnijā pāri meža stūrim uz grīšļu pļavu. Mēness tik tikko jaudāja izskriet līdzi.

Nolaidies, Krišjānis tūliņ iebrida lāmā, iegrima gandrīz līdz ceļiem.

Vēsais ūdens patikami apņēma kājas. Sākumā brida pabailīgi, bet drīz vien aprada un gāja pavisam droši. Cik te jauki! Asi smaržoja grīšļi, un mēness atspīdums laikam nekur nav tik skaists kā šeit. Sen, sen stārķis Krišjānis nebija tā pēc sirds patikas bradājis, un arī sen viņš nebija juties tik labi.

Pēdējos gados Krišjānis pat lidošanu neuzskatīja par sevis cienīgu. Ja kādreiz izņēmuma gadījumos pacēlās gaisā, tad nolidoja mazu gabalu, lēnām un nelielā augstumā. Nebija jau nekāds sīkais cīrulis, kas varēja augu dienu bezbēdīgi trallināt mākonim pie pašas auss.

Krustu šķērsu izstaigājis grīš)u pļavu, Krišjānis atgriezās mājās uz rīta pusi. Viņam izdevās ielīst gultā, neviena nepamanītam.

Mēness, palūrējis pa logu, redzēja, ka Krišjānis iemiegot smaidīja tāpat kā mazie stārķēni, un tad aizlīda aiz pelēka mākoņa nogulēties.

Pēcpusdienā Krišjānis uzvilka savu jaunāko kārtu — baltus svārkus, spoži melnas bikses. Balto kreklu krāšņoja rozā kaklasaite. Nu viņš bija tikpat elegants kā vienmēr, nevienam pat prātā nevarēja ienākt, ka stārķis Krišjānis pagājušā naktī basām kājām bradājis pa jaunības atmiņu pļavu.

Frīda piesprauda Krišjāņa svārku atlokam rozā dālijas ziedu, noņēma no pleca tik sīku pūciņu, kādu varēja pamanīt tikai viņas gādīgās acis, nomutēja vīru un mierīgu prātu aizvadīja uz peldbaseina atklāšanas svinībām.

39. PELDBASEINA ATKLĀŠANA

Saulei šodien nebija ko darīt, ciemats «Vecozoli» un Lielais Mežs spīdēja paši. Mirdzums radās no vispārējās sajūsmas par peldbaseina atklāšanas svētkiem.

Kaķēns Miks, nevarēdams sagaidīt svinību sākumu, apskrēja vairākas mājas, prašņādams, cik pulkstenis, viņam likās, ka savējais iet pārāk lēni.

Vecmāmuļa Vārna neparko nevarēja atrauties no loga — kā var neskatīties, ja vienmēr uz ceļa kāds redzams.

Vispirms peldbaseina virzienā aizso]oja seska Eida ugunsdzēsēju brigāde. Necik ilgi, sviedrus slaucīdama, parādījās kinooperatore vālodze Vanda, apkrāvusies visādiem aparātiem. Kādu brītiņu neviena nebija, tad pa vārtiņiem ienāca žurnāliste cielaviņa Eiženija, asti šūpodama, slaidajām kājām zemei viegli pieskaroties, aizsteidzās tai pašā virzienā, kur citi.

Nostāvējusi vēl minūtes desmit, vecmāmuļa atjēdzās, ka jāpasteidzas pārģērbties, ja negribēja nokavēt.

Todien katrā ciemata mājā spogulis dabūja pamatīgi nostrādāties. Svētkus visi gribēja satikt uzposušies.

—   Visvairāk jāgreznojas tiem, kuriem pamazāk savas vērtības, man ārējs krāšņums nav vajadzīgs, — sacīja vectēvs Kurmis, trešo reizi pār- siedams kaklasaiti; nekādi neiznāca pareizais mezgls. Beidzot arī vectēvs bija ticis tik tālu, ka varēja rādīties uz galvenās ielas.

Tieši četrpadsmitos nulle nulle, ugunsdzēsēju sesku pūtēju orķestra marša skaņām tricinot gaisu, ciemata «Vecozoli» iemītnieki apsēdās peldbaseina priekšā pirmajās solu rindās. Kā zilgans spogulis baseinā zalgoja ūdens.

Jau labi sen paklīda baumas, ka vālodzei būšot krāsu filmas lente, tāpēc viens otrs bija ģērbies varen spilgti.

Filmēja vectēvu Kurmi. Viņš tam nepiegrieza nekādu vērību, sēdēja nekustēdamies un domāja: «Nekas pasaulē nevar būt briesmīgāks par jaunu, neievalkātu uzvalku — kā dzelzs bruņas. Ne tu vari galvu pagrozīt, ne ķepas pacelt. Un bikses! Iegludinātas kā naža asmens, maizi varētu nogriezt. Vai ar tādām var godīgi apsēsties?»

Ezītis Ādamiņš slaucīja brilles rūtainā mutautā. Ezīte Saulcerīte, ieraudzījusi, ka Vandas filmaparāts vērsts pret viņu, skatījās svinīgi.

Vilku sunim Marsam filmēšana diez ko nepatika, viņš neapmierināti norūca: — Hm-mm.

Lapsa Džons, kā jau māksliniekam pienākas, dziļdomīgi vērās debesis, bet lapsiņa Iveta skaisti smaidīja — kā īsta kinoaktrise.

Bezdelīga Čiuvita un viņas vīrs Viviāns, pa ārzemēm braukādami, daudz ko redzējuši un pie visa kā pieraduši, (ilmaparāta priekšā jutās kā savās mājās.

Tam solam, kur sēdēja mazā bezdelīdziņa Vivita, kaķēns Miks, vāverēns Toms un āpsēns Ināriņš, kinooperatore Vanda ātri paslīdēja garām

Neko ilgi neapstājās arī pie āpšiem Grietas un Rūda, kaut gan Grieta bija mainījusi krāsu — uzvilkusi gaiši zilu kleitu. Viņa teica, esot apnicis mūžīgi pelēkais, to gan nevienam neatzinās, ka beidzot viņai apnikusi viena otra pašas īpašība.

Vālodze Vanda pagāja uz priekšu — tuvāk vecmāmuļai Vārnai. Sānis skatīdamās, vecmāmuļa nodomāja: «Vandu gan nevajadzēja laist mūsu svētkos, atkal izplatīs kādas nelabas baumas. Toreiz pat man viņas dē| iznāca tik nesmuki ar kaklarotu.»

Bija atbraukusi arī bruņurupuciene Amālija. Viņa, juzdamās kā galvenā viešņa, apsēdās pirmajā rindā.

—   Berta, tu pasaki, kad mani filmēs, lai paspēju laikus pagriezt profilu — tā es izskatos vislabāk, — Amālija nobrīdināja ķirzaciņu.

Ķirzaciņa Berta divas naktis nebija gulējusi, steidzās pabeigt notamborēt svinībām paredzēto dzelteno kleitu. Viņa domāja, ka, tā tērpusies krāsainajā filmā izskatīsies sevišķi labi»

Tikko pavērsusi filmaparātu pret Bertu, vālodze izdzirda kādu iesaucamies:

—   Ievērojamais žurnālists stārķis Krišjānis nākl

Vanda, pat neiesākusi Bertu filmēt, tūliņ paskrēja pāris soju uz priekšu un ietvēra kadrā stārķi Krišjāni, kurš, aplausu pavadīts, cēli nosēdās blakus vectēvam Kurmim.

Vardulēns Varis šai laikā pārbaudīja aizsprostus, viņu pagājušajā nedēlā vienbalsīgi Ievēlēja par ūdens līmeņa regulētāju.

Soli bija aizņemti, sanākuši turpat vai visi Lielā Meža iemitnieki. Pēdēja rindā sēdēja briedis Staltradzis. vilks Pelēcis, lūsēni Ciks un Niks un zaķēns Jēkabiņš ar saviem brāļiem un māsīcām.

Pirmais runāja vectēvs Kurmis:

—    Godīgi sakot, mēs paši īsti nezinām, kurš iedomājās peldbaseina būvēšanu. Bet tas nemaz nav tik svarīgi, galvenais ir padarītais darbs. (Sai brīdi Toms un Miks lepni saskatījās.) Visskaistākais, ko esam ieguvuši. ir kopīgā darbā izaugusi ciemata «Vecozoli» un Lielā Meža ciešā draudzība. Vairāk man nav ko teikt. Lai dzīvo draudzība un peldbaseinsl

Vectēvs noslaucīja sviedrus. Visi aplaudēja.

Pa vectēva Kurmja runas laiku vālodze filmēja Lielā Meža iemītniekus, vairāk uzmanības veltot briedim Staltradzim, seska Eida ugunsdzēsēju komandai un vilkam Pelēcim.

Žurnāliste cielaviņa Eiženija brīžiem kaut ko pierakstīja piezīmju grāmatiņā.

Kad aplausi pierima, vectēvs Kurmis teica:

—   Dosim vārdu mūsu gaidītajam ciemiņam stārķim Krišjānim.

Kājas augsti celdams un kaklu klanīdams, Krišjānis panāca tuvāk

peldbaseinam, nostājās tādā vietā, lai visi viņu varētu redzēt. Nokrekšķinājies atlocīja aprakstītas lapas un iesāka:

—   Cienījamie svētku viesi… — balss gandrīz neskanēja, viņš pats tikko sadzirdēja. Nokrekšķinājās vēlreiz, rijot siekalas, iesāpējās kakls. Runājot tālāk, balss nekļuva un nekļuva skaļāka. Krišjānim pārskrēja karsts vilnis pār muguru. Tā jau varēja domāt — pagājušās nakts bradā- šana kailām kājām pa aukstu ūdeni citādi nevarēja beigties kā ar kakla aizsmakumu. Stārķis tomēr turpināja līdz galam iepriekš rūpīgi sacerēto runu.

Svētku dalībnieki bija pieklājīgi un sēdēja loti klusi, dažs cenzdamies kaut ko saklausīt, cits domādams savu domu.

Kurmim sāka spiest apkaklīte, pavērojis, ka neviens uz viņu neskatās, vectēvs pavilka vaļīgāk kaklasaites mezglu un attaisīja krekla augšējo podziņu.

Stārķis Krišjānis, beidzis runāt jeb, pareizāki sakot, plātīt knābi, paklanījās. Visi saprata, ka jāapplaudē. Ķirzaciņa Berta plaukšķināja sevišķi aizrautīgi.

Ne uz vienu nepaskatījies, Krišjānis apsēdās. Klusībā viņš nodomāja: «Labi gan, ka Frida neredzēja, kā man tagad gadījās.»

Vectēvs Kurmis paziņoja:

—    Piecpadsmit minūtes starpbrīdis, pēc tam peldēšanas sacīkstes.

Vecmāmuļa Vārna, pienākusi pie Bertas, bēdīgi sacīja:

—            Redz, kā iet, līdz šim es bez brillēm lāgā neredzēju, bet nu pēkšņi pavisam slikti dzirdu. Es tak nevienu vārdu nesaklausīju, ko Krišjānis teica.

—   Es arī ne. Viņam kakls aizsmacis, — Berta nomierināja vecmāmuļu.

—            Bet kāpēc tu palēkdamās applaudēji? — Vecmāmuļa Vārna paraustīja plecus.

—           Par to vien, ka stārķis Krišjānis vispār runā, ir jāaplaudē, pilnīgi vienalga, ko viņš pasaka.

Vecmāmuļa Vārna gribēja vēl ko jautāt, bet ķirzaciņai Bertai blakus nostājās bezdelīga Ciuvita un sacīja:

—            Gluži neticami, ka peldbaseins jau gatavs. Kur mums bija celtniecības grūtības?

Ierunājās arī zinātnieks ezītis Adamiņš:

—            No zinātniskā viedokļa skatoties, grūtības galvenokārt rodas tad, ja paši kavē darbu, bet mēs taču cits citam palīdzējām.

Starpbrīdis beidzās.

Sesks Eidis ar taures pūtienu paziņoja svinību otrās daļas sākumu.

Vectēvs Kurmis iznāca priekšā.

—            Par godu peldbaseina atklāšanas svinībām notiks peldēšanas sacīkstes. Piedalās labākie jaunākās vecuma grupas peldētāji.

Pie baseina mūzikas pavadibā piesoloja vardulēns Varis, vāverēns Toms un septiņi pīles Klementīnes pīlēni, visi vienādās zilibaltsvītrainās peldbiksēs. Katrs nostājās uz peldbaseina malas, jau vakar norādītajā vietā.

Vilku suns Marss, pacēlis gaisā ķepu, ar starta pistoli izšāva.

Sacīkšu dalībnieki reizē metās ūdenī. Šļakatas nošķīda uz visām pusēm, aprasinot tuvākos sēdētājus.

—            Vai nevarētu solīdāk. — Bruņurupuciene Amālija nopurināja ūdens lāses no jaunās spilgti rozā kleitas.

Uzmundrinādami savus mīluļus, skatītāji centās cits citu pārkliegt. Sacēlās milzīgs troksnis. Baltie mākoņi, kas ziņkārīgi lūkojās no debess pamales, neizturēja un pabēga tālāk.

Kaķēnam Mikam bija vissarežģītāk. Priekšgalā izvirzījās abi viņa draugi — vardulēns Varis un vāverēns Toms. Kaķēnam nekas cits neatlika

kā būt vecmodīgam un darīt tāpat, kā daudzi rīkotos līdzīgā gadījumā Viņš lēkādams klaigāja:

—   Tom, turies! Vari, nepadodies! Tom, turies! Vari, nepadodies!

Vāverēns Toms un vardulēns Varis peldēja viens otram blakus, gabaliņu aiz viņiem turējās pīlēns Plarkšītis.

Pīle Klementīne uztraukumā pievēra acis.

—   Es jaunībā biju varens peldētājs… — vectēvs Kurmis, pieliecies tuvāk stārķim Krišjānim, stāstīja. Stārķis tikai klanīja galvu, parunāt jau neko nevarēja.

Peldētāji sasniedza baseina pretējo malu un griezās atpakaļ. Visu laiku Varis un Toms peldēja blakus, pēdējā pusmetrā Varis ar straujiem vēzieniem izrāvās uz priekšu un uzvarēja. Trešais piepeldēja Plarkšītis, izkāpis malā, nopurinājās un teica:

—   Es arī varēju būt pirmais, tikai negribēju.

Uzvarētāji nostājās uz īpašiem paaugstinājumiem.

Vectēvs Kurmis pasniedza godalgas — dažāda lieluma šokolādes medaļas. Vislielāko, saprotams, pirmās vietas ieguvējam. Atkal kokus un krūmus drebināja pērkonīgs maršs. Bezdelīdziņa Vivita pasniedza uzvarētājiem puķes.

Sākās trešā dala: rotaļas, dziesmas un dejas. Priecīgu saucienu ap sveikta, ar autoveikalu «Saldējums» piebrauca lapsiņas Ivetas māsīca Lolita. Tūliņ viņu ielenca pircēji.

Dejoja visi, pat vectēvs Kurmis un vecmāmuļa Vārna lēca polku.

Mūzika un dziesmas skanēja līdz melnai tumsai.

40. UZ REDZĒŠANOS NĀKAMAJĀ VASARĀ!

Peldēšanās prieki pamazām tuvojās beigām. Arvien biežāk ciematā viesojās lietus. Tad, ejot pa galveno ceļu, bija jāmeklē sausākas vieta* Arvien biežāk vējam patika iegriezties ziemelī. Vakaros satumsa agrāk, un naktis sabiezēja melna tumsa. Laiks neskopojās ar vēsumu, tāpēc jo patīkamākas un jaukākas bija dienas, kad saule bagātīgi izdalīja gaišumu un siltumu.

Ciematu «Vecozoli» gatavojās atstāt tie, kam priekšā tāls ceļš uz dienvidiem. Daži paklusām domāja par ziemas miegu un laikus apskatījās tepat tuvumā pēc piemērotākas vietas.

Vienā no retajiem saulainajiem rītiem kaķēns Miks būtu vēl gulējis, bet saules stari viņam nelika mieru. Ienākuši pa vaļējo logu Istabā, tekāja kaķēnam pa pieri, līda acīs. degunā un mutē. Pavēris plakstus, Miks noņurdēja:

— Kā lai guļ, ja saule spid tieši mutē.

Viņš piecēlās, pamatīgi izstaipījās, novāca gultas drēbes — un tūliņ ārā pie ūdens sūkņa. Tikko Miks nomazgājās, miegainība uzreiz aizbēga prom — viņa loti baidās no auksta ūdens.

Nu varēja pirms brokastīm mazliet pastaigāties dārzā. Paspēris pāris solu, Miks ieraudzīja kaut ko tādu, kas lika viņam uz vietas apstāties, sētmalē pa nakti bija uzziedējis krāšņs koks lieliem gaišsarkaniem ziediem. Kaķēns pārsteigumā iesaucās:

—    Saka, ka brīnumi notiekot tikai pasakās. Tūliņ jāpasauc Toms.

Miks piegāja kokam tuvāk, brītiņu paskatījies, sāka stostīties:

—            Tas taču… tas taču… visparastākais pīlādzis. Bet kā es līdz šim neredzēju, ka ogas jau gatavas?

Pievīlies kaķēns Miks iegāja istabā. Vispirms pāršķīra kalendārā šīsdienas datumu; izlasījis, kas tur pierakstīts, izgāja atkal dārzā. Apsēdās uz soliņa ielas pusē un domīgi skatījās uz ciema bibliotēkas pusi. Nemaz nemanīja, ka atnāca vāverēns Toms un piemetās viņam blakus.

—            Labrīt, Mik, ko tu domā? — noprasīja Toms, tik domīgu kaķēnu viņš šovasar nebija redzējis.

Miks satrūkās, bet, ieraudzījis vāverēnu, mierīgi atbildēja:

—   Jocīgais, domāju, ka šodien ir sestdiena.

—    Kas tur ko gudrot, katru nedēju ir viena sestdiena.

—            Nesāc ar mani strīdēties, tu taču zini, ka pēdējos vārdus vienmēr saku es.

—            Jā, protams, tais reizēs, kad tu apliecini: «Tom, atkal tev ir taisnība.»

Tagad Miks nebija noskaņots uz dusmošanos, viņš pavisam skumigi teica:

—            Tu nezini, ka šodien ir sevišķa diena — Vivita brauc prom uz ārzemēm. Viņa paliks dienvidos visu ziemu un atgriezīsies tikai pavasarī.

—            To es zinu gan, tieši tāpēc te sēžu. — Toms parādīja divus viršu pušķīšus. — Šorīt visu Lielo Mežu apskrēju, kamēr sameklēju skaistākos.

Tikko Toms to pateica, dārzā ienāca bezdelīdziņa Vivita. Toms žigli ielika Mikam ķepā gaiši violetos ziedus, abi steidzās Vivitai pretī un, neko neteikdami, sniedza viņai viršus.

—    Pateicos! — Vivita pakniksēja. — Nu es braucu prom…

—   Jā, — Miks novilka un visiem spēkiem turējās pretī raudienam.

«Vecmāmuļa Vārna teica, ka bezdelīdziņai Vivitai neesot nevienas

sliktas īpašības, bet patiesībā viena ir, tā, kas piemīt visām bezdelīgām, — ziemu dzīvot ārzemēs,» Toms nodomāja, tad nokrekšķinājies svinīgi iesāka:

—            Kopā ar tevi, Vivita, bija tik skaista vasara, loti žēl, ka tu aizbrauc. Mēs novēlam tev jauku ceļojumu. Neaizmirsti savus draugus un pasveicini no mums krokodilu. Bez tevis mums būs skumīgi. Mēs tevi gaidīsim, — vāverēm; norunāja sava mūža garāko runu. Vakar vakarā viņš to bija uzrakstījis uz papīra, pirms gulētiešanas iemācījies no galvas, drošības labad šorīt vēl atkārtojis.

—    Vai tu no citiem jau atsveicinājies? — Miks ieprasījās — vienkārši tāpēc, lai arī viņš būtu ko teicis.

—    Protams, pat Lielo Mežu aplidoju. Bet neskumstiet. — Vivita paskatījās vispirms uz Miku, pēc tam uz Tomu. — Lai būtu vieglāk gaidīt, es jums no ārzemēm atvedīšu katram paciņu košļājamās gumijas, tikai ar vienu noteikumu.

—    Kādu? — Toms nenocietās.

—    Košļājamo gumiju nedrīkst ņemt līdzi uz skolu.

—    To mēs paši zinām. — Toms teica.

Miks piekrītoši pamāja ar galvu.

—   Man jāiet, — Vivita pagriezās uz vārtu pusi, Toms un Miks gāja līdzi.

Kā jau parasti sestdienā, visi bija mājās un tobrīd sapulcējušies uz galvenās ielas aizvadīt bezdelīgas.

Vectēvs Kurmis, lēni ķepu cilādams, māja sveikas.

Vecmāmuļā Vārna slaucīja baltā kabatlakatā asaras, tās viņai lauzās uz āru kā bēdās, tā priekos.

Ezīte Saulcerīte stāvēja ielas malā, atspiedusies uz lāpstas, viņa tikko bija pārstādījusi ziemcietigās puķes.

Ezītis Ādamiņš klusi nomurmināja:

—   Skatoties no zinātniskā viedokļa, ir tā: ja bezdelīgas lido prom, tad rudens klāt.

—    Jā, jā, — noteica āpsis Rūdis.

Apsēns Ināriņš palēkdamies vicināja abas ķepas, un pat āpsiene Grieta pāris reižu pamāja.

Vilku suns Marss nopietni norūca: — Hm-mm.

Ķirzaciņa Berta sapņaini skatījās tālumā — laikam ari viņai gribējās lidot uz ārzemēm. a Lapsiņa Iveta atgādināja bezdelīdziņai Vivitai:

—    Lūdzu, pasaki, lai tava māmiņa neaizmirst atvest modes žurnālus.

Lapsa Džons, kā jau pieradis, sievas klātbūtnē klusēja.

Vardulēns Varis māja ar savu visskaistāko, pašu modernāko kukaiņu ķeramo tīkliņu.

Pie lielajiem vārtiem, apsēdušies uz čemodāniem, Vivitu gaidīja māmiņa un tētis. Bezdelīdziņa šķirās no draugiem.

Vāverēns Toms un kaķēns Miks pakāpās visaugstākajā ozolā un noskatījās, kā bezdelīgu ģimene attālinās Vijolīšu gravas virzienā, tur ceļa galā viņus gaidīja tālsatiksmes lidmašīna. Līkumā Vivita atskatījās atpakaļ un, cik vien skali varēdama, sauca:

—   Uz redzēšanos!

Vāverēns Toms un kaķēns Miks atsaucās:

—    Uz redzēšanos! Uz redzēšanos nākamajā vasarā!

Tie, kas stāvēja uz galvenās ielas, pievienojās Toma un Mika saucienam, pāri ciematam noskanēja daudzbalsīgs:

—   Uz redzēšanos nākamajā vasarā!

Visi saprata, ka atvadās ne tikai no bezdelīgām, bet ari no priecīgās raibās vasaras.

Content

Kļava Mirdza Raibā vasara

RAIBĀ VASARA Mirdza Kļava 1. visi par vienu un viens par visiem

2. VECTĒVA KURMJA RAKSTĀMGALDS

3. lieli izgudrojumi ir ari lieli noslēpumi

4. noslēpums nonāk pareizās rokās

5. PIE APVĀRŠŅA paradas vardulĒns VARIS

6. VAR BūT VĒL KAS SVARĪGĀKS PAR APAĻO ZIBENI

7. vectēvam kurmim nav miera

8. ierodas ari grieta

9. ĶIRZACIŅAS BERTAS NEVEIKSMĪGA DIENA

10. SAPULCE IEILGST

11. CIK RAKSTNIEKAM GRŪTI!

12. AVĪZEI LIELS SPĒKS

13. nepatīkams gadījums lielajā veikala

14. VILKS PELĒCIS KĀJNIEKOS

15. vectēvs Kurmis ir nemiera pats ar sevi

16. lielajā meŽa

17. sarunas pie pusdienām

18. INĀRIŅAM GARLAICĪGI

19. notikums Mika virtuvē

20. NAV TIK VIENKĀRŠI

21. UZTRAUKUMS AR LAIMĪGAM BEIGĀM

22. pie Ināriņa

23. pie līkās gobas

24. amālija ir klĀt

25. vai tiesām vālodzei Vandai taisnība?

26. BERTA UN AMĀLIJA ĶER ZAGLI

27. vālodzei Vandai tomēr nav taisnība

28. oho!

29. lielie darbi sĀkas

30. VAKARĀ

31. ak tĀ

32. KĀ PASAKĀ

33. plŪdi

34. PAR KLUSAJIEM CENSOŅIEM

35. MIKAM BEZMIEGS

36. VISI GATAVOJAS SVĒTKIEM

37. VECMĀMUĻA UN VECTĒTIŅŠ MODES VARĀ

38. mazliet par stārķi Krišjāni

39. PELDBASEINA ATKLĀŠANA

40. UZ REDZĒŠANOS NĀKAMAJĀ VASARĀ!